
Sfântul mitropolit Varlaam a păstorit Mitropolia Moldovei între anii 1632-1653. 
Provenind dintr-o familie de răzeşi, care se numea Moţoc, din Borceşti, sat dispărut 
situat lângă Târgu-Neamţ, mitropolitul Varlaam s-a născut în jurul anului 1590. 
Numele său de botez a fost Vasile. Din tinereţe şi-a îndreptat paşii spre Schitul 
Zosim de pe valea pârâului Secu, unde a învăţat carte şi limbile slavonă şi greacă. 
Pe aceeaşi vatră, vornicul Nestor Ureche şi soţia sa Mitrofana au ctitorit în 1602 
Mănăstirea Secu în care a început să funcţioneze şi o şcoală. Tânărul Vasile Moţoc 
a intrat în obştea noii mănăstiri, unde a fost călugărit cu numele de Varlaam. Fiind 
bun povăţuitor, a fost numit egumen al mănăstirii. Cu multă osârdie, cuviosul Var- 
laam s-a adâncit în tainele cărților, traducând Scara (Leastviţa) Sfântului loan Scă- 
rarul (1618). Apoi, pentru strădaniile şi virtuțile sale el a fost cinstit cu rangul de 
arhimandrit. În anul 1632, în timpul domniei voievodului Alexandru Iliaş, prin 
lucrarea lui Dumnezeu, arhimandritul Varlaam a fost chemat să păstorească Mitro- 
polia Moldovei în locul mitropolitului Atanasie. Noul mitropolit unea învăţătura cu 
rugăciunea şi cuvântul înţelept cu fapta cea bună. În timpul păstoririi învățatului 
mitropolit Varlaam, Mitropolia Moldovei s-a bucurat de mult ajutor din partea bine 
credinciosului domnitor Vasile Lupu. În timpul păstoririi mitropolitului Varlaam al 
Moldovei a fost zidită frumoasa biserică a Mănăstiri „Sfinţii trei Ierarhi” din laşi, 
ctitoria cea mai de seamă a domnitorului Vasile Lupu. În această biserică, sfinţită 
în anul 1639, mitropolitul Varlaam slujea adeseori şi binevestea Evanghelia lui 
Hristos cu râvnă şi înţelepciune. Sprijinit şi de Sfântul mitropolit Petru Movilă al 
Kievului, mitropolitul Varlaam a înfiinţat prima tipografie românească din Mol- 
dova, în anul 1640, pe care a instalat-o la Mănăstirea „Sfinţi trei Ierarhi” din laşi. 
În anul 1641, în această biserică, evlaviosul mitropolit Varlaam a aşezat moaştele 
cuvioasei Parascheva, dăruite domnitorului Vasile Lupu de Patriarhia Ecumenică 
de Constantinopol, în semn de recunoştinţă pentru ajutorul oferit de el acesteia, în 
vremea patriarhului ecumenic Partenie. Prin evlavia sa, mitropolitul Varlaam a 
sporit mult în rândurile credincioşilor cinstirea Sfintei cuvioase Parascheva. Lu- 
crarea sa intitulată Cazania sau Carte românească de învăţătură la Duminicile de 
peste an, la praznice împărăteşti şi la sfinţi mari (1643) a fost prima carte româ- 
scrieri din istoria vechii culturi româneşti. Ea s-a răspândit în toate provinciile 
româneşti, dar mai ales în Transilvania, unind în cuget şi credință pe românii 
locuind de o parte şi de alta a munţilor Carpaţi. Apăsat de bătrâneţe, în anul 1653 
se retrage la metanie, iar în 1657, la 19 decembrie, se mută din viaţa aceasta şi este 
înmormântat alături de biserică. Pentru râvna sa în apărarea dreptei credinţe, pentru 
vieţuirea sa sfântă şi pentru lumina duhovnicească pe care a dăruit-o poporului 
român dreptcredincios, la propunerea Sinodului mitropolitan al Mitropoliei Mol- 
dovei şi Bucovinei, în data de 12 februarie 2007, Sfântul Sinod al Bisericii Orto- 

doxe Române a înscris în rândul sfinților din calendar pe învățatul mitropolit Var- 
laam al Moldovei, cu zi de pomenire la 30 august. 

Slujba Sfântului ierarh Varlaam, mitropolitul Moldovei 

Vecernia mică 
La Doamne, strigat-am..., stihirile pe 4, glasul al 4-lea: 
Podobie: Ca pe un viteaz... 


Veniţi toţi credincioşii să lăudăm pe ierarhul lui Hristos, Varlaam, cel ce prin 
graiul său plin de înţelepciune a luminat pe păstoriţii săi, adăpându-i din izvorul cel 
pururea curgător al Dumnezeirii celei întreit strălucitoare. (de două ori) 


Pe vlăstarul cel odrăslit al Ortodoxiei, pe lauda Moldovei, pe vrednicul și bunul 
păstor Varlaam să-l prăznuim cu bună-cuviinţă; căci acesta, prin vieţuire sfântă şi 
prin înţelepciunea cea purtătoare de lumină, s-a învrednicit de mari daruri de la 
Hristos Dumnezeu, Căruia se roagă să mântuiască sufletele noastre. 


Biserica Moldovei se împodobeşte astăzi, la prăznuirea cea de peste an a vred- 
nicului ei păstor Varlaam, cel ce s-a arătat, în vremuri de restrişte, apărător şi 
îndreptător al credinţei ortodoxe, iar acum, în ceruri se roagă lui Hristos Dumnezeu 
pentru sufletele noastre. 


Slavă Tatălui şi Fiului şi Sfântului Duh, glasul al 8-lea 

Cu înţelepciune dumnezeiască, minunate ierarhe Varlaam, ca un adevărat învă- 
țător, ai tâlcuit cuvintele cele pline de har ale Evangheliei lui Hristos, arătându-ne 
frumuseţea lor duhovnicească și lumina dreptei credințe, izvorând dintr-însele; 
căci, dând la o parte vălul literei, ai descoperit vistieria cea ascunsă a Duhului, iar 
cu minunatele tale nevoinţe ai ajuns la trăirea tainelor Preasfintei Treimi. Drept 
aceea, prin rugăciunile tale, luminează-ne și pe noi spre înţelegerea evanghelicelor 
propovăduiri. 


Și acum şi pururea şi în vecii vecilor. (a Născătoarei de Dumnezeu), glasul al 8- 
lea 


Noianul iubirii tale de oameni şi adâncul milostivirii tale şi mulțimile cele nenu- 
mărate ale bunătăţii arată-le, prea curată Fecioară, spre noi, păcătoşii. Opreşte-ne 
de la rătăcirea păcatelor şi dăruieşte-ne înțelepciune ca să ne ferim trupul şi sufletul 
curat, ceea ce ai născut fără prihană pe Mântuitorul sufletelor noastre. 

La Stihoavnă 


Stihirile ierarhului, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 


Purtătorule de Dumnezeu, te-ai arătat vas sfințit şi sălaş minunat al Duhului Sfânt, 
ierarhe al Moldovei, Varlaam. 


Stih: Dreptul ca finicul va înflori şi ca cedrul cel din Liban se va înmulți. 


Cu înţelepciune dumnezeiască ai tâlcuit cuvintele Scripturii şi le-ai lăsat nouă 
moştenire sfântă, iubitorule de Hristos. 


Stih: Sfinților celor din pământul Lui, minunate a făcut Domnul toate voile Sale 
într-înşii. 


Pomenirea tăierii capului Inaintemergătorului s-a împletit cu cinstirea ta, vred- 
nicule de laudă, ierarhe Varlaam. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei de Dumnezeu) 

Ceea ce eşti singura nădejde a creștinilor şi folositoare, Maica lui Dumnezeu, roa- 
gă-te să ne mântuim. 


Troparul Înaintemergătorului, glasul al 2-lea: Pomenirea dreptului cu laude, iar ţie 
destul îţi este mărturia Domnului, Înaintemergătorule, că te-ai arătat cu adevărat 
mai cinstit şi decât prorocii, că te-ai învrednicit a boteza în repejunile Iordanului pe 
Cel propovăduit. Drept aceea, pentru adevăr nevoindu-te, bucurându-te, ai bine- 
vestit şi celor din iad pe Dumnezeu, Cel ce S-a arătat în trup, pe Cel ce a ridicat 
păcatul lumii şi ne-a dăruit nouă mare milă. 


Troparul Sfântului ierarh Varlaam, mitropolitul Moldovei: Vrednic slujitor al lui 
Hristos și înţelept apărător al dreptei credinţe, mare cinstitor al Sfintei cuvioase 
Parascheva şi credincios luminător al neamului românesc, Sfinte ierarhe Varlaam, 
roagă pe Hristos Dumnezeu să ocrotească şi să mântuiască sufletele noastre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei de Dumnezeu) 


Gavriil zicând ţie, Fecioară: Bucură-te! Împreună cu glasul S-a întrupat Stăpânul 
tuturor, întru tine, chivotul cel sfânt, precum a zis dreptul David. Arătatu-te-ai mai 
cuprinzătoare decât cerurile, ceea ce ai purtat pe Făcătorul tău. Slavă Celui ce S-a 
sălășluit întru tine; slavă Celui ce a ieșit din tine; slavă Celui ce ne-a izbăvit pe noi, 
prin nașterea ta. 


Vecernia mare 


După Psalmul 103 şi ectenia mare, cântăm: Fericit bărbatul..., starea întâi. La 
Doamne, strigat-am..., stihirile pe 8, 4 ale Inaintemergătorului şi 4 ale Sfântului 
ierarh Varlaam: 


Stihirile Înaintemergătorului, glasul al 4-lea: 
Podobie: Cel ce de sus eşti chemat... 


Cel ce eşti dumnezeiesc mijlocitor al Legii Vechi şi al celei Noi, proroc şi Înainte- 
mergător, înger în trup, mustrarea nelegiuirii, odrasla pântecelui celui sterp, gura 
cea de foc dogorâtoare, pe Irod cel ce săvârşea fărădelegea l-ai mustrat. Iar el, 
certarea ta nesuferind-o, a poruncit să ţi se taie capul, şi să fie adus ca o mâncare. 
Dar desfătarea cea dumnezeiască a înfrânării, pe tipsie fiind, mai mult înfrunta pe 
cel desfrânat. (de două ori) 

Fata cea fără de lege, de maica cea prea desfrânată fiind îndemnată, a cerut capul 
tău cel pururea fericit şi de îngeri cinstit, căci nu a suferit mustrările lui. Pentru 
aceasta, aducând capul tău pe tipsie şi judecând cu picioarele, a întors veselia 
oaspeţilor în jale, urâciunea păcatului şi mai mult mustrând-o, fericite. Roagă pe 
Hristos să mântuiască sufletele noastre. 


Nebunindu-se lrod de beţie, s-a lăsat furat de vorbele cele prefăcute ale dănţui- 
toarei şi, pe lângă jurământ, a săvârşit nedreapta ucidere a ta, a dreptului, proro- 
cule Ioane. Dar moartea ta a vestit lămurit nemurirea către morții cei mai dinainte 
şi ai mers propovăduitor către cei din iad, cel dintâi vestind venirea cea mân- 
tuitoare a lui Hristos Dumnezeului nostru. Pe Acela roagă-L să mântuiască 
sufletele noastre. 


Ale ierarhului, glasul 1: 
Podobie: Prea lăudaţilor mucenici... 


Adevărul cuvintelor tale, prea cinstite ierarhe Varlaam, a înfrumusețat Biserica 
dreptmăritoare a Moldovei, iar înţelepciunea ta s-a făcut cunoscută în toate laturile 
Ortodoxiei. Pentru aceasta, noi, cei ce ne-am făcut moştenitori darurilor lăsate ție 
de Dumnezeu, la prăznuirea ta cea de peste an, te lăudăm după cuviinţă şi te rugăm 
să mijlocești la Hristos pentru mântuirea sufletelor noastre. 


La Sinodul de la Iaşi te-ai arătat vrednic apărător al Ortodoxiei şi ai adeverit 
Mărturisirea de credinţă a Sfântului mitropolit Petru Movilă, cel de un neam cu ti- 
ne,ierarhe Varlaam. Drept aceea, noi, poporul cel binecredincios, te cinstim cu dra- 
goste ca pe un mare păstor și slujitor al Adevărului şi rugător pentru sufletele 
noastre. 


Prieten al lui Dumnezeu și cinstitor al Sfintei cuvioase Parascheva, înțelepte 
Părinte, ai apărat Biserica Moldovei cu zidul cuvintelor tale celor insuflate de 
Dumnezeu, păzind-o netulburată de eresurile cele stricătoare de suflet, pe care şi 
acum păzeşte-o neclintită prin rugăciunile tale. 


Înţelepte Părinte Varlaam, întrarmându-te cu armele Duhului, ai biruit înșelăciunea 
vrăjmaşilor văzuţi şi nevăzuţi; şi suindu-te pe scara virtuţilor care duce către ceruri, 
al simțit întru tine puterea harului lui Dumnezeu, de care îndulcindu-te, roagă-te să 
se dăruiască sufletelor noastre pace şi mare milă. 


Slavă Tatălui şi Fiului şi Sfântului Duh, glasul al 8-lea 

Cu înțelepciune dumnezeiască, minunate ierarhe Varlaam, ca un adevărat învă- 
țător, ai tâlcuit cuvintele cele pline de har ale Evangheliei lui Hristos, arătându-ne 
frumusețea lor duhovnicească şi lumina dreptei credinţe izvorând dintr-însele; căci, 
dând la o parte vălul literei, ai descoperit vistieria cea ascunsă a Duhului, iar cu mi- 
nunatele tale nevoinţe ai ajuns la trăirea tainelor Prea Sfintei Treimi. Drept aceea, 
prin rugăciunile tale, luminează-ne şi pe noi spre înțelegerea evanghelicelor pro- 
povăduiri. 


Și acum şi pururea şi în vecii vecilor. (a Născătoarei de Dumnezeu) 


(vezi Dogmatica, glasul al 8-lea): Împăratul cerurilor, pentru iubirea de oameni, pe 
pământ S-a arătat şi cu oamenii a vieţuit; că din Fecioară curată trup luând şi dintr- 
însa ieşind cu adăugirea firii omeneşti: un Fiu este, îndoit în fire, dar nu în feţe. 
Pentru aceasta, propovăduindu-L pe Dânsul Dumnezeu desăvârşit şi om desăvârşit 
cu adevărat, mărturisim pe Hristos, Dumnezeul nostru. Pe care roagă-L, Maică ne- 
nuntită, să miluiască sufletele noastre. 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, Cel ce dai viaţă, 
pentru aceasta lumea Te slăveşte. 


Prochimenul zilei 
Paremiile 
Din Pildele lui Solomon citire: (X, 8; III, 13-16) 


8. Cel cu inimă înţeleaptă primeşte sfaturile, iar cel nebun grăieşte vorbe spre 
pieirea lui. 

13. Fericit este omul care a aflat înţelepciunea şi bărbatul care a dobândit 
pricepere, 

14. Căci dobândirea ei este mai scumpă decât argintul şi preţul ei mai mare decât 
al celui mai curat aur. 

15.Ea este mai prețioasă decât pietrele scumpe; nici un rău nu i se poate 
împotrivi şi e bine-cunoscută tuturor celor ce se apropie de ea; nimic din cele 
dorite de tine nu se aseamănă cu ea. 

16. Viaţă lungă este în dreapta ei, iar în stânga ei, bogăţie şi slavă; din gura ei 
iese dreptatea; legea şi mila pe limbă le poartă. 

Din Înţelepciunea lui Solomon citire: (IV, 7-15) 


7. Omul drept, chiar dacă moare de timpuriu, află odihnă. 

8. Bătrânețea cinstită nu e cea dată de lungimea vieţii, ea nu se măsoară cu 
numărul anilor; 

9. la om, înțelepciunea e căruntețea lui și viaţa ne-ntinată îi este bătrânețea; 

10. plăcut lui Dumnezeu, Acesta l-a iubit mutându-l dintr-o lume a celor 
păcătoşi; 

1]. răpit a fost, ca nu cumva răutatea să-i strâmbe-nţelepciunea, ca nu cumva- 
nşelarea să-i amăgească sufletul; 

12. căci vraja răutăţii întunecă ce-i bun şi amețeala poftei subjugă mintea clară; 
13. desăvârşit devreme, plinirea lui e lungă. 

14. Sufletul său, plăcut lui Dumnezeu, a fost grăbit să plece din mijlocul răutăţii. 
Nebunii văd aceasta, dar nu pricep nimic şi nici că-și bat ei capul cu astfel de 
nimicuri, 

15. că harul şi-ndurarea sunt pentru-aleşii Săi, iar cercetarea, pentru sfinţii Săi. 


Din Pildele lui Solomon citire: (X, 31 — XI, 12) 


31. Gura celui drept rodeşte înţelepciune, iar limba urzitoare de rele aduce 
pierzare. 

32. Buzele celui drept cunosc bunăvoirea, iar gura păcătoşilor strâmbătatea 

1. Cântarul strâmb este urgisit de Domnul, şi cântărirea dreaptă este plăcerea 
Lui. 

2. Dacă vine mândria, va veni şi ocara, iar înţelepciunea este cu cei smeriți. 

3. Neprihănirea poartă pe cei drepți, iar strâmbătatea prăpădeşte pe cei vicleni. 

4. La nimic nu foloseşte bogăţia în ziua mâniei; numai dreptatea izbăveşte de 
moarte. 

5. Dreptatea netezeşte calea celui fără prihană, iar cel fără de lege va cădea prin 
fărădelegea lui. 

6. Dreptatea izbăveşte pe cei drepți, iar cei vicleni vor fi prinşi prin pofta lor. 

7. La moartea omului drept rămâne nădejdea, iar la moartea celui păcătos piere 
nădejdea. 

8. Dreptul scapă din Strâmtorare, şi cel fără de lege îi ia locul. 

9. Făptuitorul de rele prăbuşeşte cu gura pe aproapele lui, iar prin ştiinţa celor 
drepți va fi mântuit. 

10. De propăşirea celor drepţi cetatea se bucură, iar când pier cei fără de lege ea 
tresaltă de veselie. 

11. Prin binecuvântarea oamenilor drepţi cetatea merge înainte, iar prin gura 
celor nelegiuiţi ajunge ruină. 

12. Cel nepriceput urgiseşte pe aproapele lui, iar omul cu bună-chibzuială tace. 
La Litie 


Idiomela ierarhului, glasul al 2-lea, însuși glasul: Cu bucurie prăznuim astăzi pe 
ierarhul cel înţelept al Moldovei, Varlaam, cel ce a păstorit cu bună rânduială 
turma cea cuvântătoare a Bisericii lui Hristos, pe care a adăpat-o din izvoarele cele 
pururea curgătoare ale harului lui Dumnezeu. Pe cel ce cu graiul său cel de foc a 
ars învățăturile cele rătăcite ale ereticilor să-l lăudăm, iar acum se roagă lui Hristos 
pentru sufletele noastre. 


Slavă Tatălui şi Fiului şi Sfântului Duh, a ierarhului, glasul al 6-lea 


Pe cel ce este podoaba ierarhilor, lauda Bisericii şi apărătorul dreptei credinţe, pe 
Varlaam al Moldovei să-l cinstim cu cântări duhovnicești, zicând: Bucură-te, 
înțelepte Părinte, cel ce ai strălucit ca o stea luminoasă în Biserica lui Hristos, pe 
care ai apărat-o de rătăcirile ereticilor; Bucură-te, fântână nesecată din care curge 
apa dumnezeieștii înțelepciuni, care adapă inimile iubitoare de Dumnezeu; Bucură- 
te, că sfintele tale moaşte izvorăsc tămăduiri şi ocrotesc vieţuitori Sfintei Mă- 
năstiri Secu, în care te-ai nevoit; Bucură-te, rugătorule neîncetat pentru sufletele 
noastre. 


Și acum şi pururea şi în vecii vecilor. (a Născătoarei de Dumnezeu), glasul al 6- 
lea 


Făcătorul şi Izbăvitorul meu, Hristos Domnul, din pântecele tău ieşind, prea curată, 
întru mine îmbrăcându-se, din blestemul cel dintâi pe Adam l-a slobozit. Pentru 
aceasta ție, prea curată, ca Maicii lui Dumnezeu şi Fecioarei cu adevărat, grăim 
neîncetat, ca şi îngerul: Bucură-te! Bucură-te, Stăpână, folositoarea, acoperământul 
şi mântuirea sufletelor noastre! 


La Stihoavnă 
Stihirile ierarhului, glasul al 5-lea: 
Podobie: Bucură-te, cămara... 
Bucură-te, ierarh prea luminat al Bisericii lui Hristos, stâlpul neclintit al dreptei 
cinstiri de Dumnezeu, propovăduitorul adevărului şi surpătorul eresurilor; pildă de 


statornicie în dreapta credință, care ai strălucit ca o rază în întunericul necu- 
noștinţei; povăţuitor al monahilor celor râvnitori şi ocrotitor al săracilor, pe care i- 

al învăţat, prin Cazania ta, să guste din dulceaţa Evangheliei lui Hristos şi să se 
roage să i se trimită din cer pace şi mare milă. 


Stih: Gura mea va vesti înţelepciune şi cugetul inimii mele pricepere. 


Bucură-te, ierarhe prea cinstite, care ţi-ai împodobit viaţa cu strălucirea virtuţilor; 
mintea cea văzătoare de Dumnezeu şi candela veşnic aprinsă a rugăciunii; sabia 
adevărului care taie spini eresurilor, ca să crească pe pământul românesc florile 
cele înmiresmate ale dreptei credințe; fluierul cel păstoresc al dumnezeieştii glă- 
suiri şi păstorul care scrie cuvintele cele dătătoare de înțelepciune; temeiul 
teologiei, străjerul dogmelor celor înalte și râul învățăturilor celor de miere curgă- 
toare; pe Hristos, Dumnezeu, roagă-L să dea sufletelor noastre mare milă. 


Stih: Gura dreptului va deprinde înţelepciune şi limba lui va grăi judecată. 


Bucură-te, prietenul lui Hristos şi cinstitorul sfinților plăcuți lui Dumnezeu; sfetnic 
înțelept al lui Vasile voievod şi sârguincios diriguitor al Sinodului de la Iași; 
traducător al scrierilor sfinților părinți şi tâlcuitor iscusit al Evangheliei lui Hristos; 
om al rugăciunii și lucrător al virtuţilor; păstor luminat şi cărturar înţelept. Roagă- 
te, Părinte, să se dăruiască sufletelor noastre mare milă. 


Slavă Tatălui şi Fiului şi Sfântului Duh, vezi idiomela de la Litie, glasul al 2-lea 


Cu bucurie prăznuim astăzi pe ierarhul cel înţelept al Moldovei, Varlaam, cel ce a 
păstorit cu bună rânduială turma cea cuvântătoare a Bisericii lui Hristos, pe care a 
adăpat-o din izvoarele cele pururea curgătoare ale harului lui Dumnezeu. Pe cel ce 
cu graiul său cel de foc a ars învăţăturile cele rătăcite ale ereticilor să-l lăudăm, 
căci se roagă lui Hristos pentru sufletele noastre. 


Și acum şi pururea şi în vecii vecilor. (a Născătoarei de Dumnezeu) 


O, minune mai nouă decât toate minunile cele de demult! Că cine a cunoscut maică 
să nască fără bărbat, şi să poarte în braţe pe Cel ce cuprinde toată făptura? A lui 
Dumnezeu este voia, Cel ce S-a născut; pe care ca pe un prunc, Preacurată, în 
braţele tale purtându-L, și îndrăzneală de maică spre Dânsul câștigând, nu înceta 
rugându-L pentru cei ce te cinstesc, ca să miluiască şi să mântuiască sufletele 
noastre. 


La binecuvântarea pâinilor 

Troparul Sfântului ierarh: Vrednic slujitor al lui Hristos... (de două ori), şi Născă- 
toare de Dumnezeu, Fecioară... (o dată) 


Utrenia 
La Dumnezeu este Domnul... se cântă troparul prorocului (de două ori), 


Slavă Tatălui şi Fiului şi Sfântului Duh, al ierarhului. Şi acum şi pururea şi în 
vecii vecilor. (a Născătoarei de Dumnezeu), pe glasul 1 


După întâia catismă, Sedealna Înaintemergătorului, glasul al 5-lea: 
Podobie: Pe Cuvântul cel împreună... 


Pe mijlocitorul Legii şi al darului, credincioşii adunându-ne cu un glas să-l lăudăm. 
Că propovăduindu-ne pocăinţa şi pe Irod în faţă mustrându-l cu îndrăzneală, capul 
i s-a tăiat. ŞI acum cu îngerii vieţuind, se roagă lui Hristos să ne mântuiască pe noi. 


Slavă Tatălui şi Fiului şi Sfântului Duh, glasul întâi 


Podobie: Mormântul Tău, Mântuitorule, ostașii străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te slă- 
vim, pierzătorul stricăciuni; la Tine cădem, Cel ce ai înviat din mormânt; la Unul 
Dumnezeul nostru. 


Cu lumina mântuitoarelor învățături ai risipit întunericul necunoștinței, ierarhe al 
Moldovei, Varlaam. Pentru aceasta, te rugăm să ne ajuţi prin rugăciunile tale ca să 
ne izbăvim de duhul răutăţii, al ispitelor şi al rătăcirilor şi să ne învrednicim de 
lumina mântuirii. 

Și acum şi pururea şi în vecii vecilor. (a Născătoarei de Dumnezeu) 

Insăşi podobia: Mormântul Tău, Mântuitorule, ostașii străjuindu-l, morți s-au făcut 
de strălucirea îngerului ce s-a arătat, care a vestit femeilor Invierea. Pe Tine Te slă- 
vim, pierzătorul stricăciunii; la Tine cădem, Cel ce ai înviat din mormânt; la Unul 
Dumnezeul nostru. 


După catisma a doua, Sedealna Înaintemergătorului, glasul al 5-lea: 


Podobie: Pe Cuvântul cel împreună... 

Pe cel ce s-a arătat nouă din pântece proroc şi din cea stearpă luminat a ieşit lumii 
luminător, cu cântări să-l lăudăm, pe Botezătorul lui Hristos şi pătimitorul, cel de 
biruință purtător, pe Înaintemergătorul Ioan, că se roagă Domnului ca să mân- 
tuiască sufletele noastre. 


Slavă Tatălui şi Fiului şi Sfântului Duh, glasul al 4-lea 


Podobie: Spăimântatu-s-a Iosif, lucru mai presus de fire văzând şi în minte 
strălucind roua cea de pe lână, întru zămislirea ta cea fără sămânță, de Dumnezeu 
Născătoare, rugul cel nears, toiagul lui Aaron cel ce a odrăslit, şi mărturisind, 
logodnicul şi ocrotitorul tău preoților a grăit: Fecioara naşte și după naştere iarăşi 
rămâne Fecioară. 


Ca o albină ai adunat nectarul duhovnicesc al învățăturilor sfinte şi după dumne- 
zeiască rânduială ai fost ales păstor al Bisericii Moldovei, vrednicule slujitor şi 
trăitor al credinţei celei drepte; iar mai apoi ca ierarh n-ai încetat să înmulțești 
talanții dăruiți de Dumnezeu, ostenindu-te pentru slava Bisericii, rânduind aşeză- 
minte învățătoreşti şi tălmăcind în limba poporului cuvintele mântuitoare ale pă- 
rinților îmbunătățiți, vrednicule de laudă, Sfinte Părinte Varlaam. 


Și acum şi pururea şi în vecii vecilor. (a Născătoarei de Dumnezeu) 


Însăși podobia: Spăimântatu-s-a Iosif, lucru mai presus de fire văzând şi în minte 
strălucind roua cea de pe lână, întru zămislirea ta cea fără sămânță, de Dumnezeu 
Născătoare, rugul cel nears, toiagul lui Aaron cel ce a odrăslit, şi mărturisind, 
logodnicul şi ocrotitorul tău preoților a grăit: Fecioara naşte şi după naştere iarăși 
rămâne Fecioară. 


Polieleul; Mărimurile: 


Mărimu-te pe tine, Sfinte ierarhe Varlaam, şi cinstim ostenelile tale în tâlcuirea 
Evangheliei lui Hristos. 


Veniţi, toți fini neamului românesc, să lăudăm cu un glas pe înțeleptul ierarh Var- 
laam, zicând: pe apărătorul dreptei credinţe şi podoaba Ortodoxiei. 


Stih 1: Auziţi acestea toate popoarele. Ascultaţi toți cei ce locuiţi în lume. 

Stih 2: Gura mea va grăi înţelepciune şi cugetul inimii mele pricepere. 

Stih 3: Doamne, iubit-am bunăcuviinţa casei Tale şi locul sălăşluirii slavei Tale. 
Stih 4: Gura dreptului grăieşte înțelepciune şi limba lui rostește dreptate. 

Stih 5: Intru pomenire veșnică va fi dreptul, de auzul rău nu se va teme. 
Stih 6: Fericiţi sunt cei ce locuiesc în casa Ta, în vecii vecilor Te vor lăuda. 
Apoi: Slavă..., Slavă Ție, Treime Sfântă... şi celelalte. 


După Polieleu, Sedealna, glasul 1: 

Podobie: La Sinodul cel dintâi te-ai arătat... 

La Sinodul de la Iaşi te-ai arătat apărător al dreptei credinţe, lămurind împreună cu 
alți ierarhi învăţătura Mărturisirii de credință a Sfântului păstor Petru Movilă al 
Kievului. Pentru aceasta te cinstim ca pe un învăţător prea înţelept şi drept slăvitor 


al Dumnezeului nostru, Cel în Treime lăudat. 


Slavă Tatălui şi Fiului şi Sfântului Duh, aceeaşi. Şi acum şi pururea şi în vecii 
vecilor. (a Născătoarei de Dumnezeu) 


Insăşi podobia: Ceea ce ești bucuria Cetelor cereşti şi pe pământ oamenilor tare 
ocrotitoare, Preacurată Fecioară, miluiește-ne pe noi, cei ce scăpăm la tine; că nă- 
dejdile, după Dumnezeu, întru tine, Născătoare, ne-am pus. 


Antifonul I, glasul al 4-lea 


Prochimen, glasul al 4-lea: Gura mea va grăi înțelepciune și cugetul inimii mele 
pricepere. 


Stih: Auziţi acestea toate neamurile, ascultați toţi cei ce locuiţi în lume. 
Toată suflarea să laude pe Domnul... 
Evanghelia de la Ioan (10:1-9) 

(caută la 21 mai, la Sfânta Liturghie) 
Zis-a Domnul către iudeii care veniseră la EI: 
1. Adevărat, adevărat zic vouă: Cel ce nu intră pe uşă, în Staulul oilor, ci sare pe 
aiurea, acela este fur şi tâlhar. 
2. lar cel ce intră prin uşă este păstorul oilor. 


3. Acestuia portarul îi deschide şi oile ascultă de glasul lui, şi oile sale le cheamă 
pe nume şi le mână afară. 

4, Şi când le scoate afară pe toate ale sale, merge înaintea lor, şi oile merg după 
el, căci cunosc glasul lui. 

5. Iar după un străin, ele nu vor merge, ci vor fugi de el, pentru că nu cunosc 
glasul lui. 

6. Această pildă le-a spus-o lisus, dar ei n-au înţeles ce înseamnă cuvintele Lui. 
7. A zis deci iarăşi lisus: Adevărat, adevărat zic vouă: Eu sunt uşa oilor. 

8. Toţi câţi au venit mai înainte de Mine sunt furi şi tâlhari, dar oile nu i-au 
ascultat. 

9. Eu sunt uşa: de va intra cineva prin Mine, se va mântui; şi va intra şi va ieşi şi 
păşune va afla. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă Tatălui şi Fiului şi Sfântului Duh, glasul al 2-lea 


Pentru rugăciunile ierarhului Tău, Varlaam, Milostive, curățește mulțimea pă- 
catelor noastre. 


Și acum şi pururea şi în vecii vecilor. (a Născătoarei de Dumnezeu) 


Pentru rugăciunile Născătoarei de Dumnezeu, Milostive, curățeşte mulțimea pă- 
catelor noastre. 


Stih: Miluieşte-mă, Dumnezeule, după mare mila ta şi după mulțimea îndu- 
rărilor Tale curăţeşte fărădelegile noastre. 


Stihira idiomelă, glasul al 6-lea: Ierarhe, de trei ori fericite, Sfinte Varlaame, 
păstorule cel bun şi vrednic slujitor al lui Hristos, tu, cel ce ţi-ai pus sufletul pentru 
oile cuvântătoare ale Bisericii Moldovei, prea lăudate, de Dumnezeu cuvântătorule, 
roagă-te să se dăruiască sufletelor noastre pace și mare milă. 


Luminânda 
A prorocului, glasul al 2-lea: 
Podobie: Cu ucenicii să ne suim... 
Irod cel fără de lege a tăiat capul cel dumnezeiesc și sfinţit al Înaintemergătorului, 
nesuferind mustrările lui, nebunul. O, înfricoşătoare îndrăznire! Cu adevărat, dar, 
să se tânguiască ticălosul, făcând ucidere fără de lege; iar noi acum, capul cel 
cinstit după vrednicie cinstindu-l, slăvim cu cântări de laudă pe Botezătorul lui 
Hristos. 
Slavă Tatălui şi Fiului şi Sfântului Duh, a ierarhului, glasul al 3-lea 
Podobie: Cercetatu-ne-ai pe noi de sus... 
Prea înţeleptule ierarh, de Dumnezeu purtătorule, cuvintele și chipul tău ne-au 


rămas ca nişte comori de mult preţ. Trimite-ne, Sfinte, din cer, putere şi har, ca să 
ne lumineze mințile şi să ne mântuim. 

Și acum şi pururea şi în vecii vecilor. (a Născătoarei de Dumnezeu) 


Bucură-te, Născătoare de Dumnezeu, Maica lui Hristos Domnul; luminează-ne 
haina sufletului nostru ca să ne mântuim. 


Laudele 
Stihirile pe 6, glasul al 8-lea: 3 ale Înaintemergătorului și 3 ale ierarhului 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, Cel ce dă lumii prin tine mare milă. 


Ierarhe al lui Hristos, Varlaam, pe umeri crucea ostenelilor luând, de bunăvoie ai 
urmat Domnului. Credinţa cea dreaptă ai mărturisit, poporul bine l-ai povăţuit, 
Evanghelia ai tălmăcit şi pe eretici aspru i-ai mustrat cu învăţătura ta. Pentru 
aceasta te cinstim ȘI te fericim. 


lerarhe, cu adevărat prea lăudat, păstorule cel înţelept şi al nostru luminător, nu 
înceta a te ruga pentru poporul din care ai răsărit, ca să păzească sfintele predanii şi 
credința curată, cum tu le-ai păzit. Din moaştele tale izvorăsc tămăduiri şi se bu- 
cură cei binecredincioşi de prăznuirea ta! Cu rugăciunile tale, Sfinte, ajută-ne să ne 
mântuim. 


O, prea slăvită minune! Păstorul cel bun al Moldovei, Varlaam, se prăznuieşte 
astăzi cu negrăită bucurie. Că de tânăr a ales nevoinţa ca să dobândească viaţa 
curată asemenea îngerilor. Învățăturile lui şi râvna sa au luminat marginile și au 
biruit rătăcirile eresurilor! Cu ale cărui rugăciuni, Hristoase, mântuiește sufletele 
noastre. 


Slavă Tatălui şi Fiului şi Sfântului Duh, glasul al 8-lea 


Bucură-te, Sfințite ierarhe Varlaam, cel ce la Sinodul de la Iași te-ai arătat credinţei 
apărător și Mărturisirii ortodoxe ostenitor; bucură-te, învăţătorule prea înţelept, cel 
ce ne-ai lăsat ca tezaur sfânt tâlcuirile Evangheliei în limba poporului tău, pe care 
l-ai iubit. O, împreună vorbitorule cu îngerii, roagă-te pentru noi lui Hristos ca să 
ne mântuim. 


Și acum şi pururea şi în vecii vecilor. (a Născătoarei de Dumnezeu) 

Stăpână, primește rugăciunile nevrednicilor robilor tăi şi ne mântuiește de toată ne- 
voia şi necazul. 


Doxologia mare; După Sfinte Dumnezeule..., troparul Înaintemergătorului, 
Slavă..., al ierarhului, Și acum..., al Născătoarei. Ecteniile şi apolisul 


La Sfânta Liturghie 


Fericirile, din Canonul Înaintemergătorului de la Cântarea a 3-a pe 4 şi din al 
ierarhului, Cântarea a 6-a, pe 4. 

Prochimen, glasul 1: Gura mea va grăi înțelepciune şi cugetul inimii mele pri- 
cepere. 


Stih: Auziţi acestea toate neamurile, ascultați toți cei ce locuiţi în lume. 
Apostolul din Epistola către Evrei (VII, 26 - VIII, 2): 


Fraților, 

26. Un astfel de Arhiereu se cuvenea Să avem: Sfânt, fără de răutate, fără de 
pată, osebit de cei păcătoşi, şi fiind mai presus decât cerurile. 

27. El nu are nevoie să aducă zilnic jertfe, ca arhiereii: întâi pentru păcatele lor, 
apoi pentru ale poporului, căci El a făcut aceasta o dată pentru totdeauna, 
aducându-Se jertfă pe Sine însuşi. 

28. Căci Legea pune ca arhierei oameni care au slăbiciune, pe când cuvântul 
jură-mântului, venit în urma Legii, pune pe Fiul, desăvârşit în veacul veacului. 
1. Lucru de căpetenie din cele spuse este că avem astfel de Arhiereu care a şezut 
de-a dreapta tronului slavei în ceruri, 

2. Slujitor Altarului şi Cortului celui adevărat, pe care l-a înfipt Dumnezeu şi nu 
omul. 


Aliluia, glasul 1: Gura dreptului grăieşte înţelepciune... 
Stih: Domnul din cer a privit peste fiii oamenilor. 


Evanghelia de la Ioan (X, 9-16): Zis-a Domnul: Eu sunt ușa... (Evanghelia a doua 
la Liturghia din Duminica a doua din Postul mare) 


Zis-a Domnul: 

9. Eu sunt uşa: de va intra cineva prin Mine, se va mântui; şi va intra şi va ieşi şi 
păşune va afla. 

10. Furul nu vine decât ca să fure şi să junghie şi să piardă. Eu am venit ca viaţă 
Să aibă şi din belşug să aibă. 

11. Eu Sunt păstorul cel bun. Păstorul cel bun îşi pune sufletul pentru oile sale. 
12. Iar cel plătit şi cel care nu este păstor, şi ale cărui oi nu sunt ale lui, vede 
lupul venind şi lasă oile şi fuge; şi lupul le răpeşte şi le risipeşte. 

13. Dar cel plătit fuge, pentru că este plătit şi nu are grijă de oi. 

14. Eu Sunt păstorul cel bun şi cunosc pe ale Mele şi ale Mele Mă cunosc pe 
Mine. 

15. Precum Mă cunoaşte Tatăl şi Eu cunosc pe Tatăl. Şi sufletul Îmi pun pentru 
oi. 

16. Am şi alte oi, care nu sunt din Sstaulul acesta. Şi pe acelea trebuie să le aduc, 
şi vor auzi glasul Meu şi va fi o turmă şi un păstor. 

Chinonicul: Întru pomenire veşnică va fi dreptul şi de nimic rău nu se va teme. 


Sursa: 
http://www.sfintiromani.ro/ro/pagina/435/august_varlaam_slujba.html 


(Audio) Utrenia Sfântului ierarh Varlaam, mitropolitul Moldovei: 
Inregistrare realizată la Catedrala mitropolitană din laşi. 


https://doxologia.ro/taine-ierurgii-slujbele-bisericii/audio-utrenia-sfantului-ierarh- 
varlaam-mitropolitul-moldovei 


(Audio) Vecernia Sfântului ierarh Varlaam, mitropolitul Moldovei: 
Inregistrare realizată la Catedrala mitropolitană din Iaşi. 


https://doxologia.ro/rugaciuni/audio-vecernia-sfantului-ierarh-varlaam-mitropolitul- 
moldovei 

Acatistul Sfântului ierarh Varlaam, mitropolitul Moldovei 


Acatistul Sfântului ierarh Varlaam, mitropolitul Moldovei (30 august): 


https://www.academia.edu/123674081/Acatistul_Sf% C3% A 2ntului_ierarh_Varlaam_mitro 
politul_Moldovei_30_august 


https://archive.org/details/ac_20240908 


https://www.slideshare.net/slideshow/acatistul-sfantului-ierarh-varlaam-mitropolitul- 


moldovei-30-august/271649733 


se ste se 
Rugăciunile începătoare 
În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 

Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 

izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred  Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


ie e ste 


Euharistia - Acatistul Sfantului ierarh Varlaam mitropolitul Moldovei: 
https://www.youtube.com/watch?v=MaZKzIVFkTA 


Acatistul Sfântului ierarh Varlaam, mitropolitul Moldovei - 30 august - slujitor 
Dani: 
https://www.youtube.com/watch?v=22DC8ZytzP4 


&&& 


După obişnuitul început, se zic condacele şi icoasele: 

Condacul 1 

Vrednicului păstor al Bisericii Moldovei şi râvnitorului ierarh Varlaam laudă de 
mulțumire îi aducem noi, nevrednicii, că acesta a strălucit cu înţelepciunea şi cu 
virtuțile între ierarhi Bisericii strămoşeşti, pentru care Hristos 1-a dat cununa cea 
neveştejită a slavei Sale în ceruri, de unde se şi roagă pentru cei ce-i cântă: Bucu- 
ră-te, Sfinte ierarhe Varlaam, tâlcuitor al Evangheliei lui Hristos? 


Icos 1 

În tinereţe, Dumnezeu te-a hărăzit să fii vas ales ai harului Său, căci bine credin- 
cioşii tăi părinţi, de bun neam, i-au sădit în suflet iubirea de Hristos şi de învăţă- 
turile Lui, încât ai ales să mergi pe calea virtuţilor şi a cunoaşterii de Dumnezeu, 
pentru care îţi aducem aceste laude: 

Bucură-te, cel ce ai fost zămislit ca rod al rugăciunii; 

Bucură-te, floare rară odrăslită în ţinuturile Neamţului; 

Bucură-te, că la botez ai primit numele marelui Vasile; 

Bucură-te, mângâiere pentru bunii tăi părinți; 

Bucură-te, că din pruncie sufletul tău a fost locaş al Duhului Sfânt; 

Bucură-te, că ai ascultat pe îngerul păzitor, care ţi-a călăuzit paşii copilăriei; 
Bucură-te, că dragostea de Dumnezeu a împodobit chipul tău; 

Bucură-te, minte trează şi înțelepțită de Duhul Sfânt; 

Bucură-te, suflet luminat de Soarele Hristos; 

Bucură-te, că far călăuzitor ţi-a fost dreapta credinţă; 

Bucură-te, cel ce te-ai hrănit din dulceaţa Sfintelor Scripturi; 


Bucură-te, Sfinte ierarhe Varlaam, tâlcuitor al Evangheliei lui Hristos! 


Condacul al 2-lea 

Credinţa cea dreaptă având, ai făcut-o lucrătoare prin iubire în sufletul tău şi, lu- 
minat fiind de harul Duhului Sfânt, ai trăit pe pământ, încă din fragedă pruncie, 
asemenea îngerilor, cântând neîncetat lui Dumnezeu, cel în Treime lăudat: Alilu- 
ia! 


Icosul al 2-lea 

Ascultând cuvântul lui Hristos, care cel ce voieşte să vină după Mine să se lepede 
de sine şi să-Mi urmeze, prin voia lui Dumnezeu, ai părăsit casa părintească şi, ase- 
menea prorocului Ilie oarecând la pârâul Cherit, te-ai adăpostit la Schitul Zosim pe 
Valea Secului, pentru a te dărui vieţii sihăstreşti, plăcută lui Dumnezeu. Minunân- 
du-ne de buna ta alegere, îți cântăm unele ca acestea: 

Bucură-te, doritor de viaţă isihastă; 

Bucură-te, că ai dorit primirea îngerescului chip; 

Bucură-te, următor şi împlinitor al poruncilor lui Hristos; 
Bucură-te, vas ales în care s-a turnat apa Duhului Sfânt; 
Bucură-te, candelă aprinsă în obştea Schitului Zosim; 
Bucură-te, piatră zidită pe piatra Hristos; 

Bucură-te, tânăr iubitor de nevoinţă; 

Bucură-te, suflet luminat de razele iubirii dumnezeieşti; 
Bucură-te, pustnic vrednic şi înger într-aripat; 

Bucură-te, viaţă plăcută lui Dumnezeu şi oamenilor; 
Bucură-te, minte plină de înţelepciune dumnezeiască; 
Bucură-te, că ţi-ai împodobit viaţa cu sfintele osteneli; 
Bucură-te, Sfinte ierarhe Varlaam, tâlcuitor al Evangheliei lui Hristos! 


Condacul al 3-lea 

Înzestrat de Dumnezeu cu minte veghetoare şi înțeleaptă, fericite părinte, te-ai ară- 
tat sârguitor împletind ostenelile călugăreşti cu deprinderea limbilor în care s-au 
scris învăţăturile şi dogmele Sfinților părinţi. Drept aceea, ai tâlcuit, în limba popo- 
rului tău, din înţelepciunea Sfântului loan Scărarul, cântând lui Dumnezeu: Ali- 
luia! 


Icosul ai 3-lea 

Zis-a Domnul: Aşa să lumineze lumina voastră înaintea oamenilor, ca şi ei, văzând 
faptele voastre cele bune, să-L slăvească pe Dumnezeu, care este în ceruri. Tu, 
Sfinte Varlaam, aprinzându-te din lumina lui Hristos, te-ai făcut lumină pentru cei 
din vremea ta, încât numele tău a fost cunoscut în toate ţinuturile Moldovei şi toți 
se minunau de înţelepciunea dată ţie de Dumnezeu, pentru care noi te lăudăm, zi- 
când: 

Bucură-te, lumină aprinsă din lumina lui Hristos; 

Bucură-te, întruchipare a virtuţilor creştineşti; 

Bucură-te, râu de apă vie spre Viaţa cea veşnică; 

Bucură-te, fântână din care se adapă cei însetaţi de învățături; 

Bucură-te, hrană duhovnicească pentru cei flămânzi de dreptate; 

Bucură-te, tâlcuitor al învățăturilor Sfinților părinţi; 

Bucură-te, dătător de linişte sufletească; 

Bucură-te, aducător de pace din pacea lui Hristos; 

Bucură-te, pilda monahilor şi credincioşilor evlavioşi; 

Bucură-te, îndreptător credinţei şi chip blândeţilor; 

Bucură-te, învăţător al înfrânării şi ajutător al neputincioşilor; 

Bucură-te, cel ce aduci nădejde şi căldură sufletească; 

Bucură-te, Sfinte ierarhe Varlaam, tâlcuitor al Evangheliei lui Hristos! 

Condacul al 4-lea 

Ajungând sfetnic de încredere al voievozilor timpului tău, aceştia ţi-au încredinţat 
soliri în alte ţări, pe care le-ai împlinit cum se cuvine, fără ca grijile lumii să-ţi ră- 
pească din minte smerita cugetare, şi rugăciunea curată şi gândul la Dumnezeu, 
căruia îi cântai neîncetat: Aliluia! 


Icosul al 4-lea 

Dumnezeu cel negrăit şi necuprins cu gândul, nevăzut, neajuns, pururea fund şi 
acelaşi fiind, de la care vine toată darea cea bună şi tot adevărul, te-a ales pe tine să 
fii păstor al Bisericii Moldovei. Drept aceea, domnitorul ţării şi sfetnicii săi, urmă- 
tori făcându-se sfatului Celui Atotputernic, te-au rânduit păstor al turmei celei 
cuvântătoare, iubitoare de Hristos, încredinţându-ţi toiagul vlădicesc de la Iaşi. Mi- 
nunându-ne de darul pe care ţi l-a dat de la Dumnezeu, îţi cântăm aşa: 

Bucură-te, vrednicule păstor al Bisericii Moldovei; 

Bucură-te, arhierească slujire prin care ţi-ai împodobit haina sufletului; 

Bucură-te, dreptar al slujirii arhiereşti; 

Bucură-te, ales al lui Dumnezeu cel în Treime lăudat; 

Bucură-te, învăţător, păstor şi sfinţitor al credincioşilor; 

Bucură-te, propovăduitor al Evangheliei lui Hristos; 

Bucură-te, slujitor al Adevărului şi om al dreptăţii; 

Bucură-te, potir în care s-a turnat harul Duhului Sfânt; 

Bucură-te, glasul Cuvântului auzit în Biserica Moldovei; 

Bucură-te, rob al lui Hristos şi prieten al sfinților; 

Bucură-te, prea înţelept semănător al cuvintelor mântuitoare; 

Bucură-te, uns al lui Hristos şi urmaş al apostolilor; 

Bucură-te, Sfinte ierarhe Varlaam, tâlcuitor al Evangheliei lui Hristos! 


Condacul al 5-!ea 

Încredinţându-ţi-se tronul vrednicilor mitropoliți ai Moldovei ierarhe Varlaam, plin 
de putere dumnezeiască ai rânduit cu bună chibzuinţă toată lucrarea Bisericii şi nu 
te-ai despărţit de ostenelile călugăreşti, ci cu multă dragoste ai împletit munca şi 
rugăciunea ca să dobândeşti harul lui Dumnezeu, cântând: Aliluia! 


Icosul al 5-lea 

Putere de la Dumnezeu ai primit, bunule păstor, nu numai pentru a chivernisi viaţa 
Bisericii Moldovei, ci şi pentru a mărturisi credinţa cea dreaptă a Mântuitorului 
Hristos; căci te-ai arătat limbă grăitoare a înaltei teologii, propovăduind lumii drea- 
pta cinstire de Dumnezeu, apărând-o de învăţăturile ereticeşti. Pentru aceasta te 
cinstim şi te lăudăm, zicând: 

Bucură-te, rază a teologiei care a luminat sufletul; 

Bucură-te, risipitor al întunericului eresurilor; 

Bucură-te, cuget împărtăşit cu înţelepciune dumnezeiască; 
Bucură-te, oglindă fără pată a lucrării lui Dumnezeu; 

Bucură-te, râu al lui Dumnezeu prin care curge harul; 

Bucură-te, cel ce înmiresmezi Ortodoxia cu dumnezeieştile cuvinte; 
Bucură-te, apărătorule fierbinte al dreptei credinţe; 

Bucură-te, alăută a Duhului Sfânt; 

Bucură-te, grai cu răsunet plăcut al tâlcuirilor Sfintei Scripturi; 
Bucură-te, ierarh înţelept şi păstor milostiv; 

Bucură-te, cel ce ai îndepărtat învăţăturile cele greşite; 

Bucură-te, cel ce ai vestit minunile lui Dumnezeu; 

Bucură-te, Sfinte ierarhe Varlaam, tâlcuitor al Evangheliei lui Hristos! 


Condacul al 6-lea 

Lucrarea învăţătorească din Biserica lui Hristos ai împlinit-o cu multă râvnă, Sfinte 
ierarhe Varlaam, încât glasul tău înţelepțit de Dumnezeu s-a auzit în toată Ortodo- 
xia, iar păstoriţii tăi s-au împărtăşit din înţelepciunea ta mulțumind lui Dumnezeu 
şi cântând: Aliluia! 


Icosul al 6-lea 

Luminat fiind de Dumnezeu, ai tâlcuit, cuvintele vieţii veşnice ale Evangheliei lui 
Hristos. Cazania ta, prea luminate ierarhe, a devenit izvor de învăţătură spre cu- 
noaşterea lui Dumnezeu pentru întreg poporul din toate provinciile româneşti. 
Drept aceea, socotindu-te apostol şi dascăl al neamului nostru, te lăudăm, zicând: 
Bucură-te, ctitorul cărții româneşti de învăţătură; 

Bucură-te, tâlcuitor inspirat al Evangheliei; 

Bucură-te, cunoscător al tainelor Sfintei Scripturi; 

Bucură-te, luminător al poporului român; 

Bucură-te, apărător al dreptei credinţe; 

Bucură-te, vrednic urmaş al apostolilor; 

Bucură-te, vas ales al Duhului Sfânt; 

Bucură-te, trâmbiţă de aur a dumnezeieştilor glăsuiri; 

Bucură-te, stânca neclintită în calea furtunilor; 

Bucură-te, ritor înţelept al Cuvântului; 

Bucură-te, ostenitor împreună cu Sfântul ierarh Petru Movilă; 

Bucură-te, amvon al sfintei înţelepciuni; 

Bucură-te, Sfinte ierarhe Varlaam, tâlcuitor al Evangheliei lui Hristos! 


Condacul al 7-lea 

Tulburată fiind Biserica dreptmăritoare de învățături străine, la Sinodul de la Iaşi, 
ca oarecând la Sinoadele ecumenice, s-a lămurit dreapta credinţă. Tu, Sfinte ierarhe 
Varlaam, ai fost diriguitorul acestui sinod, dând slavă lui Dumnezeu şi cântând: 
Aliluia! 


Icosul al 7-lea 

Înţelepţiţi de Dumnezeu, ierarhii Sinodului de la Iaşi s-au arătat apărători ai drep- 
tei credinţe şi luptători pentru unitatea Bisericii Ortodoxe, iar cu luminarea Sfân- 
tului Duh au cercetat Mărturisirea de credinţă a Sfântului mitropolit Petru Movilă, 
care a fost apoi îndreptar pentru toată Ortodoxia. Ca unul ce ai fost înţelept diri- 
guitor al Sinodului, Sfinte ierarhe Varlaam, primeşte de la noi această cântare: 
Bucură-te, laudă strălucită a ierarhilor; 

Bucură-te, dumnezeiesc apărător al adevăratei credințe; 

Bucură-te, stâlp neclintit al Bisericii dreptmăritoare; 

Bucură-te, diriguitor al Sinodului de la Iaşi; 

Bucură-te, mărturisitor statornic al Sfintelor Taine; 

Bucură-te, ochi veghetor al Bisericii; 

Bucură-te, privighetoare a Ortodoxiei cea frumos glăsuitoare; 

Bucură-te, vultur al teologiei celei înalte; 

Bucură-te, dascăl iscusit al preoţimii; 

Bucură-te, povăţuitor al monahilor; 

Bucură-te, fulger care risipeşti norii întunecaţi ai eresurilor; 

Bucură-te, păstor luminat al credincioşilor; 

Bucură-te, Sfinte ierarhe Varlaam, tâlcuitor al Evangheliei lui Hristos! 


Condacul al 8-lea 

Împreună cu Vasile voievod te-ai îngrijit, sfinte ierarhe, ca să aduci în biserica 
Sfinților trei ierarhi din laşi, pe care tu însuţi ai sfinţit-o, moaştele Sfintei cuvioasei 
maicii noastre Parascheva, cea mult folositoare. Aşezându-le în prea frumoasa cti- 
torie, împreună cu tot poporul, cu multă evlavie, ai cântat lui Dumnezeu, cel mi- 
nunat întru sfinţii Săi: Aliluia! 


Icosul al 8-lea 

Slujitor al Preasfintei Treimi, cinstitor neîndoielnic al Preasfintei Născătoare de 
Dumnezeu şi prieten al sfinților, nu ai pregetat, părinte, a înnoi locaşurile închinate 
lor, în care ai propovăduit, cu timp şi fără timp, cuvântul Mântuitorului Hristos. 
Pentru aceasta îţi cântăm: 

Bucură-te, că ai fost pătruns de harul Sfintei Treimi; 

Bucură-te, cel ce dai lumină oamenilor din lumina lui Hristos; 

Bucură-te, cel ce împarţi daruri cereşti din darul Duhului Sfânt, 

Bucură-te, prieten al ierarhilor, cuvioşilor şi mucenicilor; 

Bucură-te, păstorule cel harnic al turmei lui Hristos; 

Bucură-te, cel lăudat împreună cu Sfinţii ierarhi Petru Movilă al Kievului şi Doso- 
ftei al Moldovei; 

Bucură-te, cel împreună cinstit cu toţi Sfinţii români; 

Bucură-te, sfetnicul de taină al lui Vasile voievod; 

Bucură-te, bogăţie de sfântă înţelepciune; 

Bucură-te, vedere pătrunzătoare a tainelor dumnezeieşti; 

Bucură-te, albină căutătoare de nectar duhovnicesc; 

Bucură-te, apărător şi sprijinitor al poporului obidit; 

Bucură-te, Sfinte ierarhe Varlaam, tâlcuitor al Evangheliei lui Hristos! 


Condacul al 9-lea 

Credinţa cea dreaptă păzind, călătoria săvârşind, bogat în fapte bune, ierarhe Var- 
laam, după voia lui Dumnezeu, te-ai întors la Mănăstirea Secu, unde ţi-ai dat 
sufletul în mâinile Dreptului Judecător, şi primind cununa neveştejită a slavei Sale, 
ai mulţumit, cântându-I: Aliluia! 


Icosul al 9-lea 

Mormântul tău din zidul bisericii Sfântului loan Botezătorul de la Mănăstirea Secu 
izvorăşte lumină şi vindecări. Pentru aceea, de veacuri, monahii iscusiţi şi râvnitori 
țin aprinsă candela rugăciunilor în biserica odihnei tale. Acelora şi nouă cere de la 
Dumnezeu ajutor şi ocrotire, ca să îţi cântăm: 

Bucură-te, ocrotitorul şi ajutătorul vieţuitorilor Mănăstirii Secu; 

Bucură-te, cel ce uneşti cele de jos cu cele de sus; 

Bucură-te, cel numărat în soborul Sfinților nemţeni; 

Bucură-te, slugă bună şi credincioasă primită în bucuria Stăpânului Hristos; 
Bucură-te, cel care neîncetat ai purtat grijă de păstoriții tăi; 

Bucură-te, cel ce petreci în lumina negrăită a slavei lui Dumnezeu; 

Bucură-te, cel ce trimiţi binecuvântare pe pământ; 

Bucură-te, cel ce ţi-ai săvârşit viaţa slujind lui Hristos; 

Bucură-te, cel ce ai fost îmbrăcat cu haină de lumină; 

Bucură-te, că împreună cu Maica Domnului şi cu toţi sfinţii te odihneşti în cămara 
lui Hristos; 

Bucură-te, ierarhe iubitor de ţară şi de neam; 

Bucură-te, că toţi credincioşii te cinstesc după cuviință; 

Bucură-te, Sfinte ierarhe Varlaam, tâlcuitor al Evangheliei lui Hristos! 


Condacul al 10-lea 

Pe Hristos pe care L-ai mărturisit ca Domn şi Dumnezeu şi Mântuitor al lumii, îl 
vezi acum faţă către faţă în Împărăţia cerurilor şi te bucuri de slava cea negrăită a 
luminii celei întreit strălucitoare, pregătită din veci celor care au iubit, pe pământ, 
bunăcuviinţa Casei Sale. Îndulcindu-te, sfinte, de darurile cereşti, împreună cu în- 
gerii cânţi: Aliluia! 


Icosul al 10-lea 

Lăudăm nevoinţele tale, prea înțelepte Varlaam, cinstim sfintele tale moaşte, 
urmăm sfaturile şi învăţăturile tale lăsate nouă moștenire, cântăm cu bucurie încu- 
nunarea ta în ceruri şi, cu osârdie, te rugăm, Sfinte părinte, să ne ajuţi în vremea 
necazurilor şi a ispitelor ce ne vin de la trup, de la lume şi de la diavol, ca să putem 
cânta: 

Bucură-te, rugătorule pentru mântuirea sufletelor noastre; 

Bucură-te, vindecătorule de boli al celor care se roagă cu credinţă; 

Bucură-te, ocrotitor al monahilor şi al sihaştrilor; 

Bucură-te, sprijinitor al săracilor şi al văduvelor; 

Bucură-te, înţelept povăţuitor al tinerilor; 

Bucură-te, ajutător al orfamlor şi străinilor; 

Bucură-te, dezlegător al blestemelor şi jurămintelor; 

Bucură-te, risipitor al întunericului minciunii; 

Bucură-te, aducător de belşug duhovnicesc; 

Bucură-te, liman al celor pierduţi în vâltoarea spitelor; 

Bucură-te, mângâiere a celor întristaţi şi deznădăjduiţi; 

Bucură-te, purtătorule de Dumnezeu; 

Bucură-te, Sfinte ierarhe Varlaam, tâlcuitor al Evangheliei lui Hristos! 


Condacul al 11-lea 

Cum vom putea să te lăudăm, după cuviinţă, pentru virtuțile tale, sfinte părinte, noi 
care nu ne-am sârguit îndeajuns să ne apropiem de dragostea lui Hristos, aşa cum 
tu ai făcut? De aceea, te rugăm să ceri de la Dumnezeu îndurare, milă şi har pentru 
noi, ca să putem cânta împreună cu tine: Aliluia! 


Icosul al 11-lea 

Te rugăm, sfinte ierarhe, să ne ajuţi a păstra neatinsă de rătăciri credinţa strămo- 
şească şi toate predaniile ei, te rugăm, părinte, să trimiţi de la Dumnezeu păsto- 
rilor noştri înţelepciune şi multă stăruinţă în lucrarea încredinţată lor de Hristos, 
cere, prea luminate, de la Dumnezeu să apere ţara noastră de primejdii şi necazuri, 
iar nouă să ne dăruiască evlavie pentru a-ţi cânta: 

Bucură-te, podoaba nepreţuită a Bisericii strămoşeşti; 

Bucură-te, mărturisitor al lui Hristos; 

Bucură-te, laudă a monahilor nemţeni şi bucurie a credincioşilor; 
Bucură-te, rugător pentru mântuirea sufletelor noastre; 
Bucură-te, floare răsădită în grădina Maicii Domnului; 
Bucură-te, săvârşitor al faptelor bune; 

Bucură-te, făclie care luminezi calea spre Hristos; 

Bucură-te, chip plin de har dumnezeiesc; 

Bucură-te, suflet scăldat în Lumina cerească; 

Bucură-te, sfânt între ierarhii Moldovei; 

Bucură-te, întărire a credincioşilor şi mângâiere a celor păcătoşi; 
Bucură-te, cel ce eşti în ceruri rugător către Domnul; 

Bucură-te, Sfinte ierarhe Varlaam, tâlcuitor al Evangheliei lui Hristos! 


Condacul al 12-lea 

"Minunat este Dumnezeu între sfinți Săi”, dar cu adevărat minunat eşti şi tu, Sfinte 
ierarhe Varlaam, între sfinţii neamului nostru românesc, binecuvântat de Dumne- 
zeu pentru rugăciunile sfinților lui, ştim, sfinte părinte, că moaştele tale ocrotesc 
glia ţării noastre, iar învăţătura ta sporeşte credinţa fulor neamului care, luând pildă 
de la tine, cântă lui Dumnezeu, celui ce te-a prea mărit: Aliluia! 


Icosul al 12-lea 

Soborul ierarhilor, cetele preoţilor şi ale monahilor şi obştea bine credincioşilor nu 
vor înceta a vesti faptele tale, săvârşite pentru poporul din care ai răsărit şi pentru 
Biserica lui Hristos pe care ai slujit-o cu dragoste. Nădăjduim, ierarhe sfinte, că nu 
vel înceta să fii rugător fierbinte la Bunul Dumnezeu ca să ocrotească de toată pri- 
mejdia pe cei care săvârşesc cu dragoste sfântă pomenirea ta şi-ţi cântă: 

Bucură-te, arhipăstor iubit de toată suflarea românească; 

Bucură-te, străjer care veghezi la hotarele țării noastre; 

Bucură-te, împreună vorbitorule cu îngerii şi în ceruri; 

Bucură-te, fierbinte ajutător celor ce poartă numele tău; 

Bucură-te, povăţuitor al voievozilor şi al conducătorilor evlavioşi; 

Bucură-te, propovăduitor binecuvântat de Dumnezeu; 

Bucură-te, cel cinstit de întreg neamul românesc; 

Bucură-te, cel ce ai adunat nectar din florile Sfintei Scripturi; 

Bucură-te, cel ce te hrăneşti din bunătăţile Raiului; 

Bucură-te, cel ce străluceşti în ceata ierarhilor; 

Bucură-te, prieten şi casnic al lui Dumnezeu; 

Bucură-te, cel ce ne ajuţi în zilele sfârşitului nostru; 

Bucură-te, Sfinte ierarhe Varlaam, tâlcuitor al Evangheliei lui Hristos! 


Condacul al 13-lea (de trei ori) 

O, întru tot lăudate, ierarhe al lui Hristos, Varlaam, sfânt mitropolit al Ortodoxiei 
româneşti, trimis ai fost de Dumnezeu la vreme de strâmtorare să fii mărturisitor şi 
apărător al credinţei strămoşeşti, nouă, celor ce săvârşim cu dragoste sfântă pome- 
nirea ta, roagă-te lui Dumnezeu să ne dăruiască izbăvire din nevoi şi din necazuri, 
iar la vremea sfârşitului, să ne primească la lhimanul mântuirii şi, împreună cu tine, 
să cântăm lui Dumnezeu: Aliluia! 


Apoi se zic iarăşi: 


Icos 1 

În tinereţe, Dumnezeu te-a hărăzit să fii vas ales ai harului Său, căci bine credin- 
cioşii tăi părinţi, de bun neam, ţi-au sădit în suflet iubirea de Hristos şi de învă- 
țăturile Lui, încât ai ales să mergi pe calea virtuţilor şi a cunoaşterii de Dumnezeu, 
pentru care îţi aducem aceste laude: 

Bucură-te, cel ce ai fost zămislit ca rod al rugăciunii; 

Bucură-te, floare rară odrăslită în ţinuturile Neamţului; 

Bucură-te, că la botez ai primit numele marelui Vasile; 

Bucură-te, mângâiere pentru bunii tăi părinți; 

Bucură-te, că din pruncie sufletul tău a fost locaş al Duhului Sfânt; 

Bucură-te, că ai ascultat pe îngerul păzitor, care ţi-a călăuzit paşii copilăriei; 
Bucură-te, că dragostea de Dumnezeu a împodobit chipul tău; 

Bucură-te, minte trează şi înțelepțită de Duhul Sfânt; 

Bucură-te, suflet luminat de Soarele Hristos; 

Bucură-te, că far călăuzitor ţi-a fost dreapta credinţă; 

Bucură-te, cel ce te-ai hrănit din dulceaţa Sfintelor Scripturi; 


Bucură-te, Sfinte ierarhe Varlaam, tâlcuitor al Evangheliei lui Hristos! 


Condacul 1 

Vrednicului păstor al Bisericii Moldovei şi râvnitorului ierarh Varlaam laudă de 
mulțumire îi aducem noi, nevrednicii, că acesta a strălucit cu înţelepciunea şi cu 
virtuțile între ierarhi Bisericii strămoşeşti, pentru care Hristos i-a dat cununa cea 
neveştejită a slavei Sale în ceruri, de unde se şi roagă pentru cei ce-i cântă: Bu- 
cură-te, Sfinte ierarhe Varlaam, tâlcuitor al Evangheliei lui Hristos! 


Şi se citeşte această: 
Rugăciune 

Sfinte ierarhe Varlaam, înţelept arhipăstor şi învăţător al nostru, primeşte rugăciu- 
nea noastră cea smerită, grăbeşte şi ne ajută, celor ce ne închinăm sfintei icoanei 
tale cu credință şi cu dragoste. Întăreşte-ne în dreapta credinţă, stinge răzvrătirile 
eresurilor şi depărtează de la noi certurile şi dezbinările, ura şi defăimarea. Ocro- 
teşte ţara în care se pomeneşte numele tău, păzeşte mănăstirile, oraşele şi satele şi 
pe fiii neamului nostru românesc, de foamete, de cutremur, de potop, de secetă, de 
bolile cele aducătoare de moarte, de necazuri şi de toată reaua întâmplare. Roagă 
pe Hristos Domnul să dăruiască tuturor pace şi bucurie sfântă, bunăstare poporului, 
ploaie aducătoare de roade, binecuvântare în familii, iubire unul faţă de altul, 
încredere şi dragoste între fraţi, răbdare, spor duhovnicesc credincioşilor, ascultare 
şi smerită cugetare călugărilor, dreaptă chibzuinţă preoţilor, înţelepciune şi râvnă 
ierarhilor, ca să păstorească cu sfințenie poporul credincios, urmând pilda ta. 
Ajută-ne, sfinte, în vremea sfârşitului nostru să aflăm milă şi har la Dumnezeu, iar 
la dreapta judecată, să ne ierte şi să ne aşeze în ceata celor mântuiţi că să ne bu- 
curăm împreună cu îngerii, slăvind pe Tatăl, pe Fiul şi pe Sfântul Duh, Treimea cea 
de o fiinţă şi nedespărţită în vecii vecilor. Amin. 

Imnografie 


Condacul Sfântului ierarh Varlaam, mitropolitul Moldovei: Cu dumnezeieştile în- 
vățături strălucind, părinte sfinte, ai păstorit Biserica neamului tău şi ai tâlcuit 
Evanghelia lui Hristos. Pentru aceasta, te-ai arătat, Sfinte ierarhe Varlaam, ca un 
mare apărător al dreptei credinţe. 


Troparul Sfântului ierarh Varlaam, mitropolitul Moldovei: Vrednic slujitor al lui 
Hristos şi înţelept apărător al dreptei credinţe, mare cinstitor al Sfintei cuvioase 
Parascheva şi credincios luminător al neamului românesc, Sfinte ierarhe Varlaam, 
roagă pe Hristos Dumnezeu să ocrotească și să mântuiască sufletele noastre. 

Sfântul ierarh Varlaam, mitropolitul Moldovei - Viaţa şi nevoinţele 


Sfântul mitropolit Varlaam a păstorit Mitropolia Moldovei între anii 1632-1653, în 
timpul domnitorilor Alexandru Iliaş, Miron Barnovschi, Moise Movilă şi Vasile 
Lupu. Provenind dintr-o familie de răzeşi, care se numea Moţoc, din Borceşti, sat 
dispărut situat lângă Târgu-Neamţ, mitropolitul Varlaam s-a născut în jurul anului 
1590. Numele său de botez a fost Vasile. 


Din tinereţe şi-a îndreptat paşii spre Schitul Zosim de pe valea pârâului Secu, unde 
a învăţat carte şi limbile slavonă şi greacă. Pe aceeaşi vatră, vornicul Nestor 
Ureche şi soţia sa Mitrofana au ctitorit în 1602 Mănăstirea Secu în care a început 
să funcţioneze şi o şcoală. 


Tânărul Vasile Moţoc a intrat în obştea noii mănăstiri, unde a fost călugărit cu 
numele de Varlaam. Fiind bun povăţuitor, a fost numit egumen al mănăstirii. 


Cu multă osârdie, cuviosul Varlaam s-a adâncit în tainele cărților, traducând Scara 
(Leastviţa) Sfântului loan Scărarul (1618). Apoi, pentru strădaniile şi virtuțile sale 
el a fost cinstit cu rangul de arhimandrit. 


Ajungând sfetnic de încredere al domnitorului Miron Barnovschi, în anul 1628, 
arhimandritul Varlaam este trimis la Kiev şi Moscova în vederea cumpărării de 
icoane pentru mănăstirile Dragomirna şi Bârnova şi pentru biserica ctitorită de 

domnitor în laşi. Săvârşind aceasta, Varlaam s-a întors în ţară, dar primind vestea 
morții mitropolitului Anastasie Crimca (1629) şi pe cea a înlăturării domnului 
Miron Barnovschi, s-a retras la Mănăstirea Secu. 


În anul 1632, în timpul domniei voievodului Alexandru Iliaș, prin lucrarea lui 
Dumnezeu, arhimandritul Varlaam a fost chemat să păstorească Mitropolia Mol- 
dovei în locul mitropolitului Atanasie (1629-1632), care s-a mutat la cele veşnice şi 
a fost înmormântat la Mănăstirea Bistriţa, Neamţ. 


Noul mitropolit unea învăţătura cu rugăciunea şi cuvântul înţelept cu fapta cea 
bună. In timpul păstoririi învățatului mitropolit Varlaam, Mitropolia Moldovei s-a 
bucurat de mult ajutor din partea binecredinciosului domnitor Vasile Lupu. 


Sprijinit şi de Sfântul mitropolit Petru Movilă al Kievului, mitropolitul Varlaam a 
înfiinţat prima tipografie românească din Moldova, în anul 1640, pe care a instalat- 
o la Mănăstirea „Sfinţii trei Ierarhi” din laşi. 


Înţelept apărător al dreptei credinţe şi al unităţii Bisericii Ortodoxe în vremuri 
tulburi, mitropolitul Varlaam s-a ocupat îndeaproape de organizarea Sinodului de 
la Iaşi din anul 1642, care a îndreptat şi aprobat Mărturisirea de credinţă alcătuită 
de mitropolitul Petru Movilă al Kievului în 1638, pentru a da clerului şi 
credincioşilor ortodocşi o călăuză în lupta lor împotriva rătăcirilor de la Sfânta 
Tradiţie a Bisericii. 


Vrednicul mitropolit Varlaam al Moldovei era prețuit atât în ţară, cât şi în afara el. 
Astfel, pentru evlavia şi înţelepciunea sa, mitropolitul Varlaam s-a numărat, în anul 
1639, între cei trei candidați propuşi pentru ocuparea scaunului de Patriarh 
ecumenic al Constantinopolului. 


Ca un păstor bun şi harnic, mitropolitul a tipărit la laşi mai multe cărți de slujbă şi 
de apărare a credinţei ortodoxe, şi anume: 

=> Cazania, 

= Cele şapte taine, 

=> Răspunsul împotriva catehismului calvinesc, 

= Pravila, 

= Paraclisul Născătoarei de Dumnezeu şi altele. 


Lucrarea sa intitulată Cazania sau Carte românească de învăţătură la Duminicile de 
peste an, la praznice împărăteşti şi la sfinți mari (1643) a fost prima carte româ- 

scrieri din istoria vechii culturi româneşti. Ea s-a răspândit în toate provinciile 
româneşti, dar mai ales în Transilvania, unind în cuget şi credinţă pe românii 
locuind de o parte şi de alta a munţilor Carpaţi. 


În timpul păstoririi mitropolitului Varlaam al Moldovei a fost zidită frumoasa 
biserică a Mănăstirii „Sfinţii trei Ierarhi” din laşi, ctitoria cea mai de seamă a 
domnitorului Vasile Lupu. În această biserică, sfinţită în anul 1639, mitropolitul 
Varlaam slujea adeseori şi binevestea Evanghelia lui Hristos cu râvnă şi 
înţelepciune. 


În anul 1641, în această biserică, evlaviosul mitropolit Varlaam a aşezat moaştele 
cuvioasei Parascheva, dăruite domnitorului Vasile Lupu de Patriarhia Ecumenică 
de Constantinopol, în semn de recunoştinţă pentru ajutorul oferit de el acesteia, în 
vremea patriarhului ecumenic Partenie. 


Prin evlavia sa, mitropolitul Varlaam a sporit mult în rândurile credincioşilor 
cinstirea Sfintei cuvioase Parascheva. 


Pentru a întări credinţa ortodoxă şi a-i lumina pe tineri, mitropolitul Varlaam l-a 
îndemnat pe domnitorul Vasile Lupu să întemeieze la Iaşi, în anul 1640, prima 
şcoală de grad înalt din Moldova, după modelul Academiei duhovniceşti de la 
Kiev, înfiinţată acolo de Sfântul ierarh Petru Movilă. Noul aşezământ de cultură 
din Moldova, în care se preda în limbile greacă, slavonă şi română, se afla în 
incinta Mănăstirii „Sfinţii trei Ierarhi” din laşi, având la început şi profesori trimişi 
de mitropolitul Petru Movilă al Kievului, ca semn că nu şi-a uitat patria sa, 
Moldova. 


După ce domnitorul Vasile Lupu a pierdut scaunul domnesc în anul 1653, 
mitropolitul Varlaam, dornic de linişte şi de rugăciune, s-a retras la mănăstirea sa 
de metanie, Secu, după cum mărturiseşte cronicarul Miron Costin. Vrednicul 
mitropolit a mai trăit patru ani, în smerenie, în rugăciune şi în vieţuire sfântă, 
strămutându-se la veşnicele locașuri către sfârşitul anului 1657. Toate cele 
agonisite în timpul vieţii sale le-a dăruit Mănăstirii Secu. 


Marele mitropolit Varlaam al Moldovei a fost înmormântat în zidul de miazăzi al 
bisericii Mănăstirii Secu. 


Pentru râvna sa în apărarea dreptei credinţe, pentru vieţuirea sa sfântă şi pentru 
lumina duhovnicească pe care a dăruit-o poporului român drepteredincios, la pro- 

punerea Sinodului mitropolitan al Mitropoliei Moldovei şi Bucovinei, în data de 12 
februarie 2007, Sfântul Sinod al Bisericii Ortodoxe Române a înscris în rândul 
sfinţilor din calendar pe învățatul mitropolit Varlaam al Moldovei, cu zi de pome- 
nire la 30 august. 


Cu ale lui sfinte rugăciuni, Doamne Iisuse Hristoase, Dumnezeul nostru, miluieşte- 
ne pe noi. 


Sursa: Sfinţii ocrotitori ai Moldovei 

Sfinţi români - Sfinţi români din sec. XVI-XVII - Mitropolitul Varlaam al 
Moldovei şi Sucevei (4 1657) 


DOXOLOGIA „ 


a. Viaţa 


Mitropolitul Varlaam Moţoc a fost unul din cei mai mari ierarhi ai Bisericii 
Ortodoxe Române, din întreaga sa istorie. S-a născut în judeţul Vrancea, în anul 
1580, dintr-o familie de ţărani răzeşi foarte iubitori de Hristos. Din botez se chema 
Vasile. Deci, fiind chemat să slujească Biserica lui Hristos şi primind o educaţie 
aleasă, din copilărie a intrat în obştea Mănăstirii Neamţ. Apoi, auzind de vestitul 
egumen Dosoftei de la Schitul lui Zosima şi de petrecerea sihaştrilor de pe valea 
pârâului Secu, tânărul Vasile Moţoc s-a stabilit aici prin anii 1590-1592. Timp de 
peste cincisprezece ani a fost întru toate ascultător dascălului său, egumenul 
Dosoftei, deprinzând de la el dragostea de Dumnezeu şi multă cunoştinţă de carte. 


În anul 1606, egumenul Dosoftei se mută din viaţa aceasta, iar în anul 1608, iero- 
monahul Varlaam este ales egumen al Mănăstirii Secu. 


În toamna anului 1632, arhimandritul Varlaam este ales, hirotonit şi aşezat mi- 
tropolit al Moldovei în locul înaintaşului său Atanasie, atunci răposat, păstorind 


Biserica lui Hristos timp de 21 de ani. 


Apăsat de bătrâneţe, în anul 1653 se retrage la metanie, iar în 1657, la 19 decem- 
brie, se mută din viaţa aceasta şi este înmormântat alături de biserică. 


b. Fapte şi cuvinte de învăţătură ale mitropolitului Varlaam 

1. Acest vas ales al lui Hristos a fost din pruncie umbrit de darul Duhului Sfânt şi 
înzestrat cu multă înţelepciune şi râvnă spre cele dumnezeieşti. Căci neavând 
părinţi bogaţi şi învăţaţi, s-a făcut părinte luminat al Moldovei, învățând pe toţi 
frica de Dumnezeu şi dreapta credinţă ortodoxă. 


2. În Schitul lui Zosima, tânărul Varlaam întrecea pe ceilalți părinţi cu blândeţea, 
cu ascultarea şi cu sfinţenia vieţii lui, încât de toţi era iubit şi cinstit ca un adevărat 
călugăr şi părinte duhovnicesc. Se mai spunea despre dânsul că mereu cerceta pe 
marii sihaştri ce se nevoiau atunci pe valea Secului, anume: Moise, Prohor, Venia- 
min, Spiridon şi Chiriac, ca şi pe cei din munţii Sihlei şi Agapiei, învățând de la 
fiecare dragostea de Dumnezeu, rugăciunea lui lisus, buna credinţă şi săvârşirea a 
toată fapta bună. 


3. Dogmele credinţei ortodoxe, învăţăturile Sfinţilor Părinţi şi adâncul teologiei, 
ieromonahul Varlaam le-a deprins de la dascălul său, egumenul Dosoftei, şi de la 
episcopul de Roman, Mitrofan, cu metania din Secu. De la dânşii a învăţat încă 
limbile greacă şi slavonă şi a luat binecuvântare să traducă şi să scrie cărți în limba 
noastră românească. 


4. Ca egumen al Mănăstirii Secu, arhimandritul Varlaam a povăţuit cu multă 
înţelepciune duhovnicească această obşte timp de 24 de ani, reuşind să crească 
mulți fii sufleteşti şi să formeze pe valea Secului o adevărată lavră monahală, 
vestită în toată Moldova, Mănăstirea Secu devenind o vatră isihastă de rugăciune, 
de gândire şi de trăire ortodoxă. Prin anii 1625-1630, Mănăstirea Secu se număra 
alături de marile mănăstiri: Neamţ, Slatina, Putna, Bistriţa, Agapia, Probota, Mol- 
doviţa şi Dragomirna. 


5. În obştea sa, egumenul Varlaam respecta întru totul aşezământul ctitorului 
fondator, Nestor Ureche, care era foarte apropiat de tipicul Muntelui Athos. După 
slujbele bisericeşti, monahii se îndeletniceau cu ascultarea în obşte şi cu lucrul 
mâinilor la chilu. Iar citirea Sfinților Părinţi şi rugăciunea lui lisus erau obligatorii 
pentru toţi fiii săi duhovniceşti. 


6. Una din îndeletnicirile marelui stareţ era şi traducerea operelor Sfinților Părinți 
din limbile greacă şi slavonă în grai românesc, ca să fie pe înţelesul tuturor. Astfel, 
arhimandritul Varlaam traduce din slavonă, împreună cu câțiva ucenici, „Scara” 
Sfântului loan Scărarul, precum şi alte scrieri, ce se citeau zilnic la biserică, la 
trapeză şi la chilii. Prin aceasta, egumenul Varlaam făcea în Moldova primii paşi 
de înlocuire a limbilor străine, greaca şi slavona, cu limba vorbită a poporului. 
Leastviţa (Scara) Sfântului loan Scărarul este printre primele opere patristice 

filocalice traduse în limba română şi dovedeşte preocuparea duhovnicească a mo- 
nahilor noştri pentru cunoaşterea şi imitarea Sfinţilor Părinți. 


7. Acest smerit egumen ducea o viaţă duhovnicească atât de aleasă, încât în puţini 
ani se făcuse cunoscut peste tot, prin mănăstiri, prin sate şi târguri, la dregători, la 
episcopi şi chiar la însuşi domnul ţării, Miron Barnovschi (1626-1629), care îl avea 
de duhovnic. Zilnic alergau la el ţărani, sihaştri, egumeni şi boieri pentru sfat şi 
spovedanie, căci era povăţuitor iscusit şi căutat de toți. De asemenea, veneau la 
chilia lui săraci şi văduve de prin sate pentru milostenie, iar el îi ospăta la trapeză 
cu multă dragoste, îi mângâia părinteşte şi îi lhbera cu pace. 


8. Aceeaşi grijă părintească avea egumenul Varlaam şi de numeroşii sihaştri ce se 
nevoiau în Munţii Neamţului şi mai ales pe valea Secului, la Sihla şi la Sihăstria. 
Căci prin aceste locuri străluceau pustnici mari şi foarte sporiţi în bunătăţi, cum 
erau cuvioşii Rafail şi Partenie de la Agapia, Pahomie, Serghie şi loan, Visarion şi 
Ştefan, pustnici din Poiana Trapezei şi mai ales vestitul duhovnic Atanasie de pe 
„Valea Sihaştrilor”. Pe toți aceştia îi cerceta egumenul Varlaam, le ducea cele de 
nevoie şi cerea de la ei binecuvântare şi cuvânt de folos. 


9. Vestea înţelepciunii sale atrăgea la Mănăstirea Secu numeroşi ucenici. Unii 
dintre ei au ajuns mai târziu călugări iscusiţi, buni slujitori ai Bisericu lui Hristos, 
duhovnici căutaţi de multă lume, traducători de cărţi în grai românesc, egumeni şi 
începători de obşte şi chiar episcopi în eparhiile Moldovei. Dintre aceştia pot fi 
amintiţi: mitropolitul Ghedeon, mai întâi episcop la Huşi, între anu 1645-1653, 
apoi mitropolit al Moldovei, între anii 1653-1659 şi 1664-1671, şi mitropolitul 
Sava, fost episcop la Huşi, Rădăuți şi Roman, între anii 1653-1660, apoi mitropolit, 
între anii 1660-1664. Iar dintre egumeni, ucenici ai stareţului Varlaam, se pot 
aminti ieromonahii Efrem, Ghedeon, Teodorit, Paisie, Gheorghe, Ghenadie şi alţii. 


10. Pentru sfințenia vieţii sale şi pentru înţelepciunea cu care era înzestrat de 
Dumnezeu, arhimandritul Varlaam, egumenul Mănăstirii Secu, a fost ales de tot 
poporul mitropolit şi păstor duhovnicesc al Moldovei, în toamna anului 1632. La 
23 septembrie acelaşi an a fost hirotonit arhiereu şi aşezat la cârma Bisericii în 
prezenţa a mii de credincioşi, călugări, egumeni şi dregători de la Iaşi, în frunte cu 
domnul şi toţi arhiereii. Şi a fost mare bucuria atunci peste toată Ţara Moldovei, 
căci toți se foloseau de blândeţea, de smerenia şi de cuvintele lui cele pline de 
înţelepciune. 


11. Cea dintâi grijă a marelui ierarh a fost să-şi hrănească poporul cu cărți de slujbă 
şi de învățătură creştinească în limba românească. De aceea a întemeiat la 

Mănăstirea Sfinţii trei ierarhi din laşi prima tipografie din Moldova. Aici a tipărit 
mitropolitul Varlaam, în româneşte, trei cărţi din cele mai importante pentru acele 
timpuri, scrise de el în cinstea Preasfintei Treimi, şi anume: 


12. Explicarea Evangheliilor la Duminici, la praznice împărăteşti şi la sfinții mari 
de pe tot anul, tipărită în anul 1643 cu numele de „Carte românească de 
învăţătură". În popor a fost numită cel mai obişnuit „Cazania lui Varlaam", cu 75 
de predici în 500 de file; 


13. Şapte Taine ale Bisericii, tipărită la Iaşi în anul 1644, cu 3309 file; 


14. Răspunsul la Catehismul calvinesc, tipărită tot la laşi, în anul 1647. Prin aceste 
trei cărți, mitropolitul Varlaam s-a dovedit a fi, pentru toţi credincioşii români, un 
bun cunoscător şi exeget al Sfintei Scripturi, un adevărat dascăl de morală şi pro- 
fund catehet şi un mare ierarh apărător al Ortodoxiei româneşti, renumit până în 
zilele noastre. 


15. Văzând păstorul cel bun al lui Hristos că turma sa nu înţelege slujbele Bisericii 
făcute în limbi străine, s-a nevoit să tălmăcească toate evangheliile de peste an, pe 
înţelesul credincioşilor, într-o frumoasă şi curată limbă românească. Căci se 
gândea nu numai la credincioşii din Moldova, ci şi la cei din Ţara Românească şi 
mai ales din Transilvania, care erau de secole sub jug străin şi mereu siliți să 
renunţe la credinţa ortodoxă şi la limba strămoşilor noştri. Tocmai de aceea, 
înțeleptul ierarh şi-a intitulat Cazama „Carte românească de învățătură", căci era 
adresată „la toată seminția românească" cu scopul de a-i uni pe toţi sub aceeaşi 
credinţă şi limbă părintească. 


16. Cazania mitropolitului Varlaam este cea mai importantă carte veche de 
învăţătură duhovnicească, alături de Biblia lui Şerban din anul 1688. Datorită 
limbii sale atât de curgătoare şi învăţăturii ei dătătoare de viaţă, această carte a avut 
cea mai largă răspândire pe pământul ţării noastre, mai ales în Transilvania, unde 
se mai păstrează astăzi peste 350 de exemplare în manuscris. Setea de Hristos ca şi 
unitatea de credinţă, de limbă şi de simţire au făcut pe mulţi credincioşi din 
Transilvania să o scrie cu mâna, pentru a circula mai uşor şi a fi citită din casă în 
casă. Cazania de la laşi a fost multă vreme pentru români cea dintâi carte de 
religie, de citire, de învăţătură şi de mângâiere duhovnicească, pe limba şi înţelesul 
tuturor. 


17. Auzind marele ierarh că în Transilvania se răspândea calvinismul, care schimba 
dogmele credinţei ortodoxe şi nu mărturisea cele şapte Taine şi înțelegând că unii 

români ardeleni sunt atraşi la calvinism, a scris o carte de învăţătură ortodoxă 
intitulată „Şapte Taine ale Bisericii”. Prin această carte, mitropolitul Varlaam 
explica pe înţelesul poporului cele şapte Taine întemeiate de Hristos şi lăsate 
Bisericii Sale. Totodată, apăra sfințenia şi rolul Bisericii şi îndemna pe toți la 
pocăință, bineştiind că îndepărtarea de la dreapta credinţă şi de la faptele bune duce 
la pierderea mântuirii şi la dezbinarea neamului. 


18. Ajungând mitropolitul Varlaam cu solie de pace în Țara Românească şi aflând 
că la Alba Iulia se tipărise în anul 1640 un catehism calvinesc „plin de otravă de 
moarte sufletească", s-a aprins cu mare râvnă pentru apărarea credinţei ortodoxe. 
Deci, întorcându-se în Moldova, a scris o carte de apărare a Ortodoxiei intitulată 
„Răspunsul la Catehismul calvinesc". Apoi a adunat la Iaşi, în anul 1645, sinod de 
ierarhi români din ambele ţări, care au aprobat „Răspunsul" scris de mitropolitul 
Varlaam şi au condamnat Catehismul calvinesc, declarându-l „plin de otravă de 
moarte sufletească”. Astfel, mitropolitul Varlaam s-a dovedit primul apologet al 
Bisericii Ortodoxe Române şi cel dintâi ierarh, care convoacă un sinod local pe 
pământul ţării noastre. 


19. În „Răspunsul la Catehismul calvinesc”, mitropolitul Varlaam combătea cu 
multă îndrăzneală învăţăturile reformatorului Calvin, înlocuindu-le cu dogmele 
credinţei ortodoxe, dovedind din Sfintele Scripturi că adevărul se află numai în 
Biserica Ortodoxă întemeiată de Hristos. Prin aceasta, mitropolitul Varlaam s-a 
arătat un mare teolog ortodox şi un bun cunoscător al învăţăturii protestante, 
făcându-se vestit, atât în Ţările Române, cât şi în întreaga Ortodoxie. 


20. Mitropolitul Varlaam era numit pe drept cuvânt părinte duhovnicesc al tuturor 
românilor, căci era iubit de toţi şi se îngrijea, după a sa putere, pentru mântuirea şi 
unirea lor prin mărturisirea aceleiaşi credinţe în lisus Hristos şi păstrarea fiinţei 
noastre străbune. Cele trei cărți ale sale au fost scrise îndeosebi pentru românii din 
Transilvania, unde s-au şi răspândit cel mai mult. Mitropolitul Varlaam s-a 
dovedit, astfel, cel dintâi ierarh care a luptat pentru unitatea ţărilor române şi unul 
din principalu făuritori ai limbii scrise româneşti. 


21. Mitropolitul Varlaam, la rugămintea mitropolitului Petru Movilă al Kievului, a 
organizat la laşi, în trapeza Mănăstirii Sfinţii trei Ierarhi, în anul 1642, un sinod al 
Bisericilor Ortodoxe greacă, rusă şi română, în vederea aprobării Mărturisirii 
Ortodoxe. Timp de 43 de zile, membrii celor trei Biserici, sub conducerea mitro- 
politului Varlaam, au discutat punct cu punct, au îndreptat şi au aprobat Mărtu- 
risirea de Credinţă, scrisă de mitropolitul moldovean Petru Movilă. Astfel, prin 

grija bunului păstor al Moldovei, a avut loc, pentru prima dată, în istorie un sinod 
inter-ortodox pe pământul ţării noastre. 


22. La îndemnul mitropolitului Varlaam, Vasile Lupu a zidit în laşi una din cele 
mai frumoase biserici din ţară, biserica Mănăstirii Sfinţii trei Ierarhi, pe care o 
sfințeşte cu mulţi clerici în ziua de 6 mai 1639. În această obşte se nevoiau ca la o 
sută de monahi din cei mai învăţaţi şi aleşi trăitori şi lucrători ai rugăciunii, 
slujitori, duhovnici, cateheţi, psalți, tipografi şi traducători de cărți. Aici, marele 
mitropolit a înfiinţat prima tipografie din Moldova, precum şi o vestită şcoală 
duhovnicească, cu ajutorul mitropolitului Petru Movilă, unde se făceau cursuri în 
greacă, slavonă şi latină. Această şcoală a funcționat 20 de ani. 


23. Plătindu-se din vistieria ţării toate datoriile Bisericii din Constantinopol, pat- 
riarhul şi sinodul dăruiesc Moldovei moaştele cuvioasei Parascheva, spre mân- 
gâierea poporului bine credincios. Sfintele moaşte au fost aduse în ţară cu mult 
alai, însoţite de mare mulțime de clerici, călugări şi zeci de mii de credincioşi cu 
făclii aprinse în mâini. În întâmpinarea lor au ieşit la locul numit „Valea Vlădicăi” 
însuşi domnul şi mitropolitul Varlaam cu toată suita ţării. lar în ziua de 13 iunie 
1641, au intrat în laşi cu mult popor, în sunet de clopote şi le-au aşezat cu mare 
cinste în biserica Mănăstirii Sfinţu trei Ierarhi. De atunci se face în fiecare an 
pelerinaj la moaştele cuvioasei Parascheva, în ziua de 14 octombrie. 


24. Mitropolitul Varlaam l-a îndemnat pe Vasile Lupu să zidească şi alte mănăstiri 
şi biserici, precum: Mănăstirea Agapia Nouă (1644), prin dania hatmanului Gavril, 
fratele domnului; Mănăstirea Hlincea-laşi, Mănăstirea Golia-laşi, biserica Sfântul 
loan Botezătorul din laşi, biserica Sfântul Atanasie din Copou-laşi, biserica din 
satul Şerbeşti- Neamţ, biserica Stelea din Târgovişte, biserica Sfânta Parascheva din 
Liov şi numeroase danii la celelalte mănăstiri. Pe toate aceste lăcaşuri le-a sfinţit 
Mitropolitul Varlaam şi le-a împodobit cu călugări şi cu aleasă viață duhov- 
nicească. 


25. Sub păstoria acestui mare ierarh, mănăstirile din Moldova au trăit o epocă de 
mare pace şi înflorire duhovnicească. Peste tot a rânduit egumeni luminaţi şi 
duhovnici buni, făcând astfel să sporească numărul monahilor în viaţa de obşte, ca 
şi al sihaştrilor din schituri şi păduri. Mănăstirile cu cea mai înaltă viaţă 
duhovnicească, sub mitropolitul Varlaam, erau: Sfinţii trei Ierarhi, Putna, Slatina, 
Moldoviţa, Voroneţ, Dragomirna, Neamţ, Secu, Agapia, Probota, Tazlău şi mai 
ales Bisericani, singura mănăstire din ţară cu regulă de viaţă achimită (neadormită), 
după modelul Mănăstirii Studion din Constantinopol. În toate mănăstirile 

funcționau adevărate şcoli duhovniceşti de caligrafi, traducători, miniaturişti şi 
zugravi de icoane. lar „munţii foşneau de pustnici", în vremea sa. 


26. Auzindu-se până la Constantinopol de petrecerea şi înţelepciunea mitro- 
politului Varlaam, precum şi de înflorirea Bisericii din Moldova sub păstoria sa, 
Sinodul Marii Biserici l-a propus, în anul 1639, printre cei trei candidaţi, de 
patriarh ecumenic, fiind ales apoi Partenie. Este pentru prima şi ultima dată când 
un ierarh român candidează la scaunul de patriarh ecumenic. 


27. Acest venerabil păstor duhovnicesc al Moldovei, mitropolitul Varlaam, s-a 
dovedit a fi, de asemenea, şi un iscusit făcător de pace, după cuvântul Mân- 
tuitorului Hristos, care zice: "Fericiţi făcătorii de pace, că aceia fiii lui Dumnezeu 
se vor chema" (Matei 5, 9). Încă pe când era egumen la Secu, a fost trimis de 
Miron Barnovschi şi mitropolitul Anastasie Crimca în fruntea unei solii la ţarul 
Rusiei şi la mitropolitul moldovean Petru Movilă de la Kiev. În anul 1632 
mitropolitul Varlaam s-a dus iarăşi în fruntea unei solii de pace la Constantinopol, 
mijlocind pentru un domn pământean pe scaunul Moldovei. 


28. În anul 1644 mitropolitul Varlaam este trimis de Vasile Lupu, în fruntea unei 
alte solii de pace, la domnul muntean Matei Basarab, cu care era de mult în 
neînțelegere. Astfel, blândul mitropolit Varlaam a reuşit să împace pentru 
totdeauna pe cei doi domni şi Bisericile Ortodoxe surori, aducând în mijloc numele 
lui lisus Hristos, care se numeşte Domn al păcii şi amintind că şi unii şi alții sunt 
frați de o credinţă, de o limbă şi de un neam. Ca semn al împăcării, mitropolitul 
Varlaam a îndemnat pe Vasile Lupu să zidească biserica Stelea din Târgovişte, iar 
pe Matei Basarab, să zidească biserica Mănăstirii Soveja în ţinutul Vrancei, numită 
multă vreme Mănăstirea „Dobromira", adică „Bună pace". 


29. Grija marelui mitropolit Varlaam pentru mântuirea turmei sale era tot aşa de 
mare ca şi grija pentru luminarea „seminției româneşti" cu cărți de învăţătură 
creştinească pe limba poporului. În cei 21 de ani de rodnică păstorie s-a străduit, 
după a sa putere, să zidească numeroase biserici prin sate şi oraşe şi să facă tot 
felul de danii şi înzestrări la schituri şi mănăstiri. În cele trei scaune episcopale a 
pus episcopi dintre cei mai evlavioşi, iar la parohi a hirotonit preoți învăţaţi, plini 
de frica de Dumnezeu, care în fiecare sărbătoare citeau predica zilei din cazanie, pe 
înţelesul credincioşilor. În felul acesta, călugării, preoţii şi ierarhii apărau dreapta 
credinţă, învățau poporul să ducă o viață morală şi-l ţineau unit şi strâns legat de 
Hristos, de Biserică şi de părinţi. 

30. Aşa a păstorit mitropolitul Varlaam, Biserica Moldovei timp de 21 de ani, 
jertfindu-se, după a sa putere, pentru întărirea şi apărarea credinţei ortodoxe în 
țările române, pentru mântuirea turmei încredințate lui de Hristos şi pentru unitatea 
şi luminarea poporului prin cărți scrise în grai limpede românesc. Apoi, ajungând 
la bătrâneţe şi dorind să se pregătească de obştescul sfârşit, în anul 1653 s-a retras 
din scaun la Mănăstirea Secu, metania sa. 


31. Vechile documente mărturisesc că mitropolitul Varlaam a avut întotdeauna o 
deosebită grijă de mănăstirea sa de metanie, unde a crescut şi s-a format 
duhovniceşte. Că „orice agonisită dobândea, o dăruia Mănăstirii Secu". A mai 
dăruit obştii de aici un frumos sacos arhieresc în fir de argint, cărți de cult, vase şi 
alte obiecte bisericeşti. La fel şi sora sa după trup, Ecaterina, fratele său şi nepotul 
său, preotul Ursul din satul Cofeteşti, ținutul Putnei, au făcut preţioase danii 
Mănăstiru Secu, întru pomenirea lor şi a marelui mitropolit. 


32. În tradiţia locului se spune că mitropolitul Varlaam, cât a trăit la Secu, nu stătea 
fără lucru, ci mereu se ruga, mergea la biserică, citea, traducea şi scria cărți 
ziditoare de suflet. Întrucât cunoştea pe mulți sihaştri şi călugări cu viaţă 
îmbunătăţită, se spune în tradiţie că mitropolitul a scris şi un pateric cu numeroase 
vieţi de cuvioşi părinţi, trăitori în codrii şi mănăstirile Moldovei. Acest pateric al 
mitropolitului Varlaam s-a păstrat un timp în manuscris în biblioteca Mănăstirii 
Secu. Mai târziu, un călugăr aghiorit l-a înstrăinat, ducându-l în Muntele Athos, 
unde apoi s-a pierdut. 


33. În toamna anului 1657, marele ierarh şi părinte al Moldovei, mitropolitul 
Varlaam, simţindu-şi aproape obştescul sfârşit, a împărţit toată averea sa, a chemat 
la sine pe duhovnicul Dosoftei, egumenul Mănăstirii Neamţ, şi a primit 
Preacuratele Taine. Apoi, dând tuturor sărutarea cea mai de pe urmă, şi-a dat su- 
fletul în braţele Marelui Arhiereu lisus Hristos, împăcat cu sine, cu Biserica şi cu 
neamul său. Aşa a trăit şi aşa s-a nevoit pentru mântuirea turmei sale mitropolitul 
Varlaam! 


Doamne, numără în ceata Sfinţilor ierarhi pe bunul păstor al Moldovei, Varlaam! 
Sursa: 


http://www.sfant.ro/sfinti-romani/mitropolitul-varlaam-al-moldovei-si-sucevei.html 


https://www.erestinortodox.ro/sfinti/sfantul-varlaam-moldovei-73090.html 

Sfântul ierarh Varlaam, mitropolitul Moldovei - drumul spre sfințenie 


Intemeietor al primei tipografii românești și traducător al lucrării Scara, Sfântul 
Varlaam a fost un bun sfetnic pentru domnitori şi un povăţuitor al credincioşilor, 
trecând în pace la Dumnezeu. 

Provenind dintr-o familie de răzeși, de lângă Târgu-Neamţ, Sfântul Varlaam şi-a 
îndreptat pașii pe calea monahală încă din tinereţe, mergând la Schitul Zosin. 
Călugărit şi numit egumen al mănăstirii, a fost sfetnic de încredere al domnitorului 
Miron Barnovschi, iar apoi a păstorit Mitropolia Moldovei. 


Beneficiind de sprijinul Sfântului mitropolit Petru Movilă al Kievului, Sfântul 
Varlaam a înființat la lași prima tipografie românească, traducând din limba sla- 
vonă lucrarea Scara a Sfântului loan Scărarul. 


In timpul păstoririi sale a fost zidită Mănăstirea „Sfinţii trei Ierarhi”, în care a şi 
slujit adesea, întemeind acolo şi o şcoală duhovnicească în care se preda în limbile 
slavonă, greacă şi română. 


În ultimii patru ani ai vieţii, Sfântul Varlaam s-a retras la Mănăstirea Secu, tot 
acolo fiind şi înmormântat. 

https://www.trinitas.tv/sfantul-ierarh-varlaam-mitropolitul-moldovei-30-august/ 


Sfântul Varlaam, mitropolitul Moldovei, este o personalitate a Bisericii noastre din 
cel de-al şaptesprezecelea secol, un secol de înflorire duhovnicească şi culturală 
aparte. 


Numele pe care Sfântul Varlaam l-a primit la botez a fost Vasile. S-a născut în 
jurul anului 1590 într-o familie răzeşească din satul Borceşti, în apropierea Târ- 
gului Neamţ. Cucernic şi evlavios, tânărul Vasile s-a îndreptat spre viața monastică 
din Schitul Zosim pe valea pârâului Secu, viitoarea Mânăstire Secu. A intrat în 
monahism primind numele Varlaam. 


Pentru că avea aplecări intelectuale a fost rânduit să înveţe limbile greacă şi sla- 
vonă. El va traduce în limba noastră lucrarea numită Scara a Sfântului loan 
Scărarul. Pentru înţelepciunea şi viața sa duhovnicească a fost numit egumen al 
mânăstirii, ulterior fiind hirotesit arhimandrit. 


În anul 1632 Varlaam este chemat la înalta demnitate a arhieriei, fiind rânduit să 
slujească pe scaunul mitropolitan al Moldovei. Domnitorul ţării în acea vreme era 
Alexandru Iliaș. Varlaam a păstorit aici între anni 1632-1653, în timpul domniei lui 

Alexandru Iliaş și a urmaşilor la domnie Miron Barnovschi, Moise Movilă şi 
Vasile Lupu. 


Cu sprijinul acestui din urmă domnitor la care s-a adăugat sprijinul mitropolitului 
Kievului Petru Movilă, Varlaam a înfiinţat în 1640 la Iași prima tipografie româ- 
nească. Tiparniţa a fost aşezată la mânăstirea Sfinţii trei Ierarhi. 


Aici au fost tipărite numeroase cărți de cult şi de apărare a dreptei credinţe. Cartea 
sa Cazania sau Carte românească de învăţătură la duminicile de peste an, la praz- 

românească. 


În timpul său s-a înființat prima şcoală de grad înalt din Moldova după modelul 
Academiei duhovniceşti de la Kiev fiind aduşi aici profesori celebri. 


Lucrarea sa pastorală a fost marcată de eforturi considerabile de apărare a dreptei 
credințe. Astfel, sub înalta sa păstorire, a avut loc în anul 1642 la Iaşi un Sinod care 
a îndreptat și aprobat Mărturisirea de credință a mitropolitului Petru Movilă, pu- 
bliccată la Kiev câţiva ani mai devreme, în 1638. 


Numele mitropolitului Varlaam s-a aflat şi pe lista de propuneri pentru ocuparea 
Scaunului de Patriarh ecumenic al Constantinopolului. 


Tot în timpul păstoririi sale au venit la laşi Sfintele moaşte ale cuvioasei 
Parascheva fiind aşezate spre cinstire în biserica Mânăstirii trei Ierarhi. 


În anul 1653, miropolitul Varlaam s-a retras la Mânăstirea Secu unde a mai trăit 
patru ani în rugăciune şi viețuire sfântă, trecând la Domnul în anul 1657. 


Pentru viaţa sa minunată în slujba Bisericii şi a neamului, în data de 12 februarie 
2007, Sfântul Sinod al Bisericii Ortodoxe Române l-a trecut în rândul Sfinților. 

Arhid. Ştefan Sfarghie - Sinaxar - Sfinţii ierarhi Varlaam, mitropolitul 
Moldovei şi loan de la Râșca şi Secu, episcopul Romanului; Sfântul 
Alexandru, patriarhul Constantinopolului 

Sfântul ierarh Varlaam, mitropolitul Moldovei ($1657), s-a născut în jurul anului 
1590 în Moldova. Numele său de botez a fost Vasile. De tânăr s-a călugărit la Schi- 
tul Zosin din valea Secu, unde a şi deprins carte, învățând limbile slavonă şi grea- 
că. Fiind bun povăţuitor, a fost numit egumen al mănăstirii. 


Cu multă osârdie, cuviosul Varlaam s-a adâncit în tainele cărților, traducând „Sca- 
ra” Sfântului loan Scărarul (1618). Apoi, pentru strădaniile şi virtuțile sale a fost 
ridicat la treapta de arhimandrit. În anul 1632 a fost chemat să păstorească Mitro- 
polia Moldovei. 


A înfunţat prima tipografie din Moldova, în anul 1640, la Mănăstirea „Sfinţii trei 
Ierarhi” din laşi. 


A pregătit lucrările cunoscutului Sinod de la Iaşi, din anul 1642, unde a fost 
adoptată Mărturisirea de credinţă a mitropolitului Petru Movilă al Kievului. 

Astăzi pomenim şi pe Sfântul loan de la Râşca şi Secu, contemporan cu Sfântul 
Varlaam şi născut în zona Vrancei. 


A fost dus de Sfântul Varlaam la Mănăstirea Râşca, unde s-a călugărit în anul 
1630. După ce Sfântul Varlaam a ajuns mitropolit, l-a mutat pe loan la Mănăstirea 
Secu. 


În 1667 a fost ales episcop al Huşilor, iar în 1674 episcop al Romanului. S-a mutat 
la Domnul în 1685, fiind înmormântat la Mănăstirea Secu. 

Tot astăzi pomenim şi pe Sfântul Alexandru, patriarhul Constantinopolului, care a 
participat la Sinodul I Ecumenic de la Niceea, din anul 325. 

De tânăr şi-a îndreptat paşii spre Schitul Zosim de pe valea pârâului Secu, unde a 
învăţat carte, şi-a dezvoltat talentul de vorbitor şi scriitor şi a deprins limbile 
slavonă, latină şi greacă. 


Pe locul schitului, vornicul Nestor Ureche şi soția sa Mitrofana au ctitorit, în 1602, 
Mănăstirea Secu, în care a început să funcționeze şi o şcoală. 


Tânărul Vasile Moţoc a intrat în obştea noii mănăstiri, unde a fost călugărit cu 
numele de Varlaam. 


Fiind bun povăţuitor, ajunge pe treptele ecleziastice cele mai înalte, fiind numit 
egumen al mănăstirii. 


Varlaam s-a ocupat în continuare cu studiul cărților, îndeosebi cele religioase, tra- 
ducând Scara (Leastvita) Sfântului loan Scărarul (1618). 


Mai târziu, pentru strădaniile şi virtuțile sale, el a fost cinstit cu rangul de arhi- 
mandrit. 


În 1628, ca urmare a faptului că era sfetnic de încredere al domnitorului Miron 
Barnovschi, a fost trimis într-o misiune ecumenică la Moscova şi Kiev. Întors în 
țară, primeşte vestea morții mitropolitului Anastasie Crimca (1629) şi pe cea a 
înlăturării Domnitorului Miron Barnovschi, ceea ce îl determină să se retragă la 
Mănăstirea Secu. În scurt timp însă, în anul 1632, în timpul domniei voievodului 
Alexandru Iliaş, arhimandritul Varlaam a fost chemat la laşi şi numit în fruntea 
Mitropoliei Moldovei în locul mitropolitului decedat Atanasie (1629-1632). 


Ca nou mitropolit, Varlaam reuşeşte să aibă multe realizări, mai ales că reuşeşte să- 
şi atragă şi sprijinul Domnitorului Vasile Lupu. 


Sprijinit şi de Sfântul mitropolit Petru Movilă al Kievului, mitropolitul Varlaam 
reuşeşte chiar înfiinţarea primei tipografii româneşti din Moldova, în anul 1640, pe 
care a instalat-o la Mănăstirea "Sfinţii trei Ierarhi" din laşi. 


De asemenea, în 1645 a convocat un sinod al ierarhilor din Moldova şi Ţara Româ- 
nească, cunoscut ca Sinodul de la Iaşi. Mitropolitul Varlaam s-a numărat, în anul 
1639, între cei trei candidaţi propuşi pentru ocuparea scaunului de Patriarh Ecu- 
menic al Constantinopolului. 

În timpul mitropolitului Varlaam al Moldovei a fost zidită frumoasa şi renumita 
biserică a Mănăstirii "Sfinţii trei Ierarhi" din laşi, ctitoria cea mai cunoscută a 
Domnitorului Vasile Lupu. 


În anul 1641, în această biserică, a adus moaştele Sfintei cuvioase Parascheva, dă- 
ruite Domnitorului Vasile Lupu de Patriarhia Ecumenică de Constantinopol. 


În anul 1640, cu ajutorul Domnitorului Vasile Lupu, reuşeşte să întemeieze la Iaşi 
prima şcoală de grad înalt din Moldova, după modelul Academiei Duhovniceşti de 
la Kiev, înfiinţată acolo de Sfântul ierarh Petru Movilă. 


Drept reacție la propaganda calvină din Transilvania a redactat "Cartea care se 
cheamă Răspunsul împotriva Catehismului Calvinesc", prima scriere românească 
de polemică teologică. 


În aprilie 1653 s-a retras la Mănăstirea Secu, unde a decedat în anul 1657. 


La propunerea Sinodului Mitropolitan al Mitropoliei Moldovei şi Bucovinei, în 
data de 12 februarie 2007, Sfântul Sinod al Bisericii Ortodoxe Române a înscris în 
rândul sfinților din calendar pe învățatul mitropolit Varlaam al Moldovei, cu zi de 
pomenire la 30 august. 


Sfântul cuvios loan de la Râşca şi Secu, episcopul Romanului 


S-a născut în ţinutul Putnei (judeţul Vrancea de astăzi), în familia răzeşilor Gheor- 
ghe şi Anastasia, rudă cu Sfântul Varlaam, viitorul mitropolit al Moldovei. 


Sfântul cuvios loan a intrat în monahism la Mănăstirea Râşca, a fost ales apoi egu- 
men la mănăstirea cu hramul "Sfântul ierarh Nicolae" din Cetatea Neamţ (înfiinţată 
în 1641 de domnul Vasile Lupu), până în 1665, şi apoi, între 1666 şi 1667, a fost 
egumen la Secu. 


A păstorit ca episcop la Huşi (1667-1674) şi la Roman (1674-1685), fiind un 
colaborator apropiat al Sfântului mitropolit Dosoftei al Moldovei, care-l numea, în 


lucrarea "Viaţa şi petrecerea svinţilor”, "arhiepiscopul cel sfânt şi minunat". 


Ca episcop de Roman, a pus, împreună cu vornicul Moţoc din Odobeşti, temeliile 
Mănăstirii Mera, din părțile Vrancei (terminată de Constantin Vodă Cantemir) şi a 
rectitorit Mănăstirea Vărzăreşti. 

S-a mutat la cele veşnice în anul 1685, fiind înmormântat lângă biserica de la 
Mănăstirea Secu, în partea de nord. 


Chipul său a fost pictat în frescele Paraclisului de la Mănăstirea Râşca, biserica 
Schitului Vovidenia şi biserica Schitului Agapia Veche. 


Acesta a fost canonizat în şedinţa Sfântului Sinod din 5-7 martie 2008, cu zi de 
prăznuire la 30 august. 


Sfântul ierarh Alexandru 


A fost episcop în Constantinopol în timpul împăratului Constantin cel mare (313- 
337). A participat la Sinodul I Ecumenic de la Niceea din anul 325, dovedindu-se 
un apărător înverşunat al dreptei credinţe, pe timpul când era diacon. 


Când a devenit patriarh, Sfântul Alexandru a luptat împotriva ereziilor vremii. 


Tot astăzi, Biserica face pomenirea Sfinţilor ierarhi loan şi Pavel cel nou, 
patriarhii Constantinopolului, a Sfântului cuvios Fantin, făcătorul de minuni, a 
Sfinţilor şase mucenici din Meletina, a Sfântului cuvios Sarmata din deşertul 
Egiptului, a Sfintei cuvioase Vriena, a Sfinţilor şaisprezece mucenici Tivei, a 
Sfântului ierarh Evlavie, a Sfântului mucenic Felix, a Sfântului mucenic 
Furtinian, a Sfântului mucenic Septimin şi a Sfântului mucenic lanuarie. 


Sursa: Ziarul Lumina 

Iulian Dumitraşcu - Calendar Ortodox - ț) Sfinţii ierarhi Varlaam, 
mitropolitul Moldovei, şi loan de la Râșca şi Secu, episcopul Romanului; 
Sfinţii ierarhi Alexandru, loan şi Pavel cel nou, patriarhii Constantinopolului 


Sfântul ierarh Varlaam 


Sfântul ierarh Varlaam s-a născut în jurul anului 1590 într-o familie de răzeşi din 
ținutul Neamţului. Numele său de botez a fost Vasile. Din tinereţe şi-a îndreptat 
paşii spre Schitul Zosim de pe valea pârâului Secu, unde a învăţat limbile slavonă 
şi greacă. 


Pe acest loc, vornicul Nestor Ureche şi soţia sa, Mitrofana, au ctitorit în anul 1602 
Mănăstirea Secu, în care era şi o şcoală. Tânărul Vasile Moţoc a intrat în obştea 
noii mănăstiri, unde a fost călugărit cu numele de Varlaam. 


Fiind bun povăţuitor, după o vreme a fost numit egumen al mănăstirii. Cu multă 
osârdie, cuviosul Varlaam s-a adâncit în tainele cărților, traducând Scara Sfântului 
loan Scărarul, în anul 1618. Apoi, pentru strădaniile şi virtuțile sale a fost ridicat la 
treapta de arhimandrit. 


Ajungând sfetnic de încredere al binecredinciosului domnitor martir Miron Bar- 
novschi (1626-1629; 1633), apoi egumen la Dragomirna, arhimandritul Varlaam a 
fost trimis la Kiev şi Moscova, în anul 1628, în vederea cumpărării de icoane 
pentru Mănăstirile Dragomirna şi Bârnova şi pentru biserica ctitorită de domnitor 
în laşi. 

Când s-a întors în ţară, a primit trista veste a morții marelui mitropolit Anastasie 
Crimca (Ț19 ianuarie 1629) şi pe cea a înlăturării domnitorului Miron Barnovschi, 
fapt pentru care s-a retras la Mănăstirea Secu. 


În anul 1632, în timpul domniei lui Alexandru Ilaş (1620-1621; 1631-1633), prin 
lucrarea lui Dumnezeu, arhimandritul Varlaam a fost chemat să păstorească Mitro- 
polia Moldovei, după trecerea la cele veşnice a mitropolitului Anastasie al II-lea 
(1629-1632). 


Noul mitropolit împletea învăţătura cu rugăciunea şi cuvântul înţelept cu fapta cea 
bună. În timpul păstoririi sale, Mitropolia Moldovei s-a bucurat de mult ajutor din 
partea binecredinciosului domn Vasile Lupu (1634-1653). Sprijinit şi de Sfântul 
Petru Movilă, mitropolitul Kievului ($ 1647), mitropolitul Varlaam a înființat 
prima tipografie românească din Moldova, în anul 1640, pe care a aşezat-o la 
Mănăstirea „Sfinţii trei lerarhi” din laşi. 


Înţelept apărător al dreptei credinţe şi al unității Bisericii Ortodoxe în vremuri 
tulburi, mitropolitul Varlaam s-a ocupat îndeaproape de organizarea Sinodului de 
la Iaşi, din anul 1642, care a îndreptat şi aprobat Mărturisirea de credinţă alcătuită, 
în anul 1638, de Sfântul mitropolit Petru Movilă al Kievului, mărturisire care 
punea la îndemâna clerului şi a credincioşilor ortodocşi o călăuză în lupta lor 
împotriva rătăcirilor de la Sfânta Tradiţie a Bisericii Ortodoxe. 


Vrednicul mitropolit Varlaam al Moldovei era prețuit atât în ţară, cât şi în afara ei. 
Astfel, pentru evlavia şi înțelepciunea sa, el s-a numărat, în anul 1639, printre cei 
trei candidaţi propuşi pentru ocuparea tronului de patriarh ecumenic al Constan- 
tinopolului. 


Ca un păstor bun şi harnic, mitropolitul a tipărit la laşi mai multe cărți de slujbă şi 
de apărare a credinţei ortodoxe, şi anume: Cazama, Cele şapte Taine, Răspuns 
împotriva catehismului calvinesc, Pravila, Paraclisul Născătoarei de Dumnezeu şi 
altele. 


Lucrarea sa intitulată Cazania sau Carte românească de învăţătură la duminicile de 
peste an, la praznice împărăteşti şi la sfinți mari (1643), a fost prima carte 
românească tipărită în Moldova. Ea s-a răspândit în toate provinciile româneşti, dar 
mai ales în Transilvania, unind în cuget şi credință pe românii care locuiau de o 
parte şi de alta a Munţilor Carpaţi. 

În timpul păstoririi mitropolitului Varlaam a fost zidită frumoasa biserică a 
Mănăstirii „Sfinţii trei Ierarhi” din laşi, ctitoria cea mai de seamă a domnitorului 
Vasile Lupu. În această biserică, sfinţită în anul 1639, mitropolitul Varlaam slujea 
adeseori şi binevestea Evanghelia lui Hristos cu râvnă şi înţelepciune. 


Tot aici, la 13 iunie 1641, evlaviosul mitropolit a aşezat moaştele cuvioasei 
Parascheva, dăruite domnitorului Vasile Lupu de Patriarhia Ecumenică de Con- 
stantinopol, în semn de recunoştinţă pentru ajutorul oferit de el acesteia, în vremea 
patriarhului ecumenic Partenie I (1639-1644). 


Pentru a întări credinţa ortodoxă şi a-i lumina pe tineri, mitropolitul Varlaam l-a 
îndemnat pe domnitorul Vasile Lupu să întemeieze la Iaşi, în anul 1640, prima 
şcoală de grad înalt din Moldova, după modelul Academiei duhovniceşti de la 
Kiev, înfunţată acolo de Sfântul ierarh Petru Movilă. 


Noul aşezământ de cultură din Moldova, în care se preda în limbile greacă, slavonă 
şi română, se afla în incinta Mănăstirii „Sfinţii trei Ierarhi” din laşi, având la 
început şi profesori trimişi de mitropolitul Petru Movilă. 


După ce domnitorul Vasile Lupu a pierdut scaunul domnesc, în anul 1653, 
mitropolitul Varlaam, dornic de linişte şi de rugăciune, s-a retras la mănăstirea sa 
de metanie, Secu, după cum mărturiseşte cronicarul Miron Costin. 


Vrednicul mitropolit a mai trăit patru ani, în smerenie, în rugăciune şi în vieţuire 
sfântă, strămutându-se la veşnicele locașuri către sfârşitul anului 1657. Toate cele 
agonisite în timpul vieţii sale le-a dăruit Mănăstirii. EI a fost înmormântat în zidul 
de miazăzi al bisericii Mănăstirii Secu. 


Pentru râvna sa întru apărarea dreptei credinţe, pentru vieţuirea sa sfântă şi pentru 
lumina duhovnicească pe care a dăruit-o poporului român drepteredincios, la 
propunerea Sinodului mitropolitan al Mitropoliei Moldovei şi Bucovinei, în data de 
12 februarie 2007, Sfântul Sinod al Bisericii Ortodoxe Române a înscris în rândul 
Sfinților din calendar pe învățatul mitropolit Varlaam al Moldovei, cu zi de 
pomenire la 30 august. 


Moaştele sale se găsesc acum aşezate în raclă, în biserica Mănăstirii Secu. 


Pentru ale lui sfinte rugăciuni, Doamne lisuse Hristoase, Dumnezeul nostru, mi- 
luieşte-ne pe noi. Amin. 

Sfântul ierarh loan 

Sfântul ierarh loan s-a născut în Ţara de Jos a Moldovei, în ţinutul Vrancei, din 
neam de răzeşi, din binecredincioşii părinţi Gheorghe şi Anastasia. Din tinereţe a 
dorit viaţa călugărească şi a plecat la Mănăstirea Râşca, unde a fost călugărit de 
egumenul Agafton, în jurul anului 1630. 


Apoi a ajuns vieţuitor al Mănăstirii Secu. loan, care vieţuise la Râşca aproximativ 
18 ani, nu a uitat însă niciodată în viaţă mănăstirea în care a fost călugărit, 
contemporanii şi urmaşii numindu-l „loan de la Râşca”. 


La Mănăstirea Secu, loan a stat sub ascultarea egumenilor Nichifor şi Ghedeon, 
acesta din urmă fiind ctitorul Schitului Sihăstria, şi apoi, în două rânduri, mitropolit 
al Moldovei. 


În anul 1641, domnitorul Vasile Lupu, sfătuit de mitropolitul Varlaam, înfiinţează 
în Cetatea Neamţului o mică mănăstire, cu hramul Sfântul ierarh Nicolae. În cetate 
se adăposteau, în vremuri de restrişte, familia domnitorului şi alte familii boiereşti 
din Moldova. 


Aici era adăpostit şi tezaurul ţării. De aceea, mitropolitul Varlaam a aşezat la 
egumenia acestei mănăstiri-cetate pe loan numit „de la Râşca”, adus de la Mă- 
năstirea Secu, călugăr smerit, mare rugător şi postitor. 

Ioan a fost egumen la mănăstirea din Cetatea Neamţului până în anul 1665. Ela 
botezat-o, în anul 1650, pe fiica lui Joldea, armașşul cetăţii, cea care avea să fie, 
peste ani, marea sihastră, Sfânta cuvioasă Teodora de la Sihla, şi tot el i-a fost 
duhovnic şi îndrumător până la vârsta de 16 ani, îndemnând-o să aleagă viaţa 
monahală. 


În toţi aceşti ani, el a povăţuit cu blândeţe pe străjerii cetăţii, săvârşind şi pentru ei 
Sfânta Liturghie, fie în paraclisul cetăţii, renovat de Vasile Lupu, fie în bisericuţa 
metocului din satul străjerilor, ctitorită de acelaşi milostiv domnitor, şi care avea 
ocrotitor tot pe Sfântul ierarh Nicolae. 


În cele din urmă zile ale Sfântului mitropolit Varlaam, egumenul Ioan „din Cetate” 
se afla în chilia acestuia de la Secu, ascultându-i ultimele dorinţe şi poveţe, iar 
după mutarea sa la Domnul, l-a aşezat în mormântul de lângă zidul bisericii. 


În anul 1666, mitropolitul Ghedeon, aflat pentru a doua oară în scaunul mitro- 
politan, l-a aşezat egumen la Mănăstirea Secu, dar în anul 1667, loan este ales, 
hirotonit şi înscăunat episcop al Huşilor, Episcopie ce purta grijă de credincioşii 
din "Țara de Jos a Moldovei, de pe ambele maluri ale Prutului. Aici, loan a păstorit 
timp de şapte ani, în vremuri grele, când turcii şi tătarii prădau, deseori, aceste 
locuri. Vlădica loan era milostiv, gata oricând să aline orice durere. Era foarte 
îndrăgit şi cinstit de ceilalți ierarhi moldoveni, mai cu seamă de Sfântul ierarh 
Dosoftei, în acea vreme episcop la Roman, iar după câţiva ani, mitropolit al 
Moldovei. 


Din anul 1674 şi până la fericita sa mutare la Domnul în anul 1685, loan a păstorit 
Episcopia Romanului. Această eparhie se bucura de deosebită cinste, ierarhilor 
dându-li-se uneori titlul de „arhiepiscop” sau chiar de „mitropolit” al Țării de Jos. 
Și aici, marele ierarh loan a dus o viaţă pilduitoare. 


Un Pateric al Sfinţilor din Moldova, manuscris din anul 1888, ni-l descrie astfel: 
„Preasfinţitul arhiepiscop loan a îndemnat pre lume a se minuna prin strălucitele şi 
sfintele sale nevoinţe. El mai întâi din tânără vârstă a îmbrăţişat orânduiala 
monahicească şi petrecând viaţă sfântă şi plăcută lui Dumnezeu, de acolo s-a 
rânduit la scaunul arhiepiscopiei Romanului în anul 1674, unde iarăşi întru 
neîncetate nevoinţi şi întru înalte bunătăţi strălucind minunat! Şi petrecând cu 
smerenie adâncă, s-a mutat la veşnica odihnă”. 

Cât timp a păstorit la Roman s-a ostenit ca, din puţina sa agoniseală, să ctitorească 
Mănăstirea Mera, în ţinutul natal al Vrancei. La săvârşirea acestei frumoase fapte a 
fost ajutat de rudenia sa, vornicul Moţoc din Odobeşti. 


Mănăstirea Mera era destul de aproape de Mănăstirea Vărzăreşti. Episcopul loan a 
găsit de cuviinţă ca la această mănăstire să aşeze pe ucenica sa, Teodora, de la 
Cetatea Neamţului, împreună cu alte câteva călugăriţe. Purtând grijă de lucrările de 
la Mera, putea supraveghea şi liniştea călugărițelor, ajutându-le, totodată, cu cele 
necesare traiului. 


Adânc mişcat de viaţa curată şi alesele nevoinţe ale episcopului loan, Sfântul 
mitropolit Dosoftei, în cartea sa Viaţa şi petrecerea sfinţilor, îl numeşte „arhie- 
piscopul cel sfânt şi minunat”. 


În anul 1685, fericitul loan s-a mutat la Domnul. Sfântul mitropolit Dosoftei, 
împreună cu ceilalți ierarhi ai Moldovei, i-a făcut cuvenita prohodire şi l-a aşezat 
în mormântul de lângă biserica cea mare a Mănăstirii Secu. Lespedea mormântului 
său, peste care au trecut vitregiile vremurilor, stă şi astăzi mărturie deasupra 
locului unde odihnesc osemintele sale. 


Cuvioasa Teodora, după ce şi-a condus duhovnicul pe drumul spre veşnicie, s-a 
retras în singurătate în Munţii Sihlei, urmând pilda vieţii duhovnicescului său 
părinte. 


Luând în considerare viaţa de sfinţenie şi cinstirea de care s-a bucurat încă din 
viaţă ierarhul loan al Romanului, Sfântul Sinod al Bisericii Ortodoxe Române l-a 
trecut în rândul Sfinţilor în data de 7 martie 2008, având zi de pomenire la 30 
august, împreună cu Sfântul ierarh Varlaam, mitropolitul Moldovei. 


Pentru ale lui sfinte rugăciuni, Doamne lisuse Hristoase, miluieşte-ne pe noi. 
Amin. 

Sfântul Alexandru 


Sfântul Alexandru s-a născut în anul 239 în Calabria, din părinți creştini, Gheorghe 
şi Vriena. De tânăr a vieţuit în pustnicie, nevoindu-se în rugăciuni şi posturi şi 
suferind multe de la păgâni în acele vremuri de prigoană. După o vreme a mers în 
Grecia, împreună cu doi ucenici, Vitalie şi Nichifor, iar de acolo la Bizanţ, unde 
păstorea Sfântul Mitrofan (306-325). 


Acesta, neputând îndeplini slujirea sa din pricina bătrâneţii, l-a hirotonit pe 
Alexandru horepiscop în anul 314, spre a-l ajuta în îndeplinirea sarcinilor 
arhicreşti. 


Când s-a adunat la Niceea întâiul Sinod Ecumenic, în anul 325, din porunca 
Sfântului împărat Constantin cel mare (306-337), arhiepiscopul Mitrofan, neputând 
să se ducă la acel sobor, din pricina bătrâneţii şi a slăbiciunii trupeşti, a trimis pe 
acest Alexandru, apărător al dreptei credinţe. 


EI, şezând în sobor în locul arhiepiscopului său, s-a luptat mult prin cuvânt pentru 
dreapta credință împotriva răucredinciosului Arie. După încheierea Sinodului, 
Alexandru întorcându-se din Niceea în Constantinopol, îngerul Domnului s-a arătat 
fericitului Mitrofan, spunându-i: „După zece zile îţi vei lua cununa de la Dumne- 
zeu, iar scaunul bisericesc să-l ia, în locul tău, Alexandru, slujitorul tău”. 


AAA AAA AAA AAA AAAAAAĂAA 


Xe Xe e e e eee 


AAA AAA AAA AAA AAA AAA AAA 


Xe Xe Xe ee eee eee eX 


Deci, a venit şi drepteredinciosul împărat, marele Constantin, împreună cu alți 
părinţi, ca să cerceteze pe Sfântul Mitrofan, care era bolnav şi zăcea pe patul 
morţii. 

Când l-a întrebat pe cine îl va binecuvânta să primească scaunul arhieresc după 
mutarea sa, Sfântul Mitrofan a răspuns: „Domnul mi-a descoperit că după mine va 
lua scaunul arhieresc Alexandru, împreună-slujitorul meu, cel vrednic de adevărata 
alegere şi de harul Duhului Sfânt”. Aşa s-a şi întâmplat. 


Ducându-se Sfântul Mitrofan la Domnul, a fost pus, ca al doilea ierarh al Constan- 
tinopolului, Alexandru. El a păstorit bine turma cea cuvântătoare a lui Hristos şi 
aducea la dreapta credinţă pe eretici şi pe păgâni, pentru că nu numai cu arienii 
avea mare luptă, dar şi cu filosofii păgâni. 


Unui dintre aceşti filosofi, îndrăznind, se apropiau de împărat şi îl certau, că a 
lepădat credinţa cea veche părintească, a lepădat legile romane şi a primit o 
credință şi o lege nouă, care va fi, ziceau ei, nu spre întărire, ci spre risipirea 
împărăției. Ei rugau pe împărat să le poruncească să întrebe de credinţă pe 
Alexandru, episcopul lui; deci, împăratul a poruncit să se facă întrebare înaintea 
poporului. Alexandru, arhiereul lui Dumnezeu, fiind plin de Duhul Sfânt, a încu- 
viinţat aceasta. 


Ducându-se mulţi filosofi şi voind toţi să se întrebe cu episcopul creştin, Sfântul 
Alexandru i-a rugat să aleagă pe unul dintre ei mai înţelept şi bun cuvântător şi să-l 
pună înaintea sa la întrebare, iar ceilalți să asculte. Şi ei au ales pe unul şi l-au pus 
înaintea arhiereului, iar ei singuri s-au pregătit să asculte cu luare aminte. 


Incepând Sfântul Alexandru, a zis către filosof: „In numele Domnului meu lisus 
Hristos, îți poruncesc să taci!” Şi îndată i s-a legat limba filosofului şi a rămas mut, 
neputând zice nimic. 


Văzând aceasta, adunarea filosofilor s-a înfricoşat şi s-a ruşinat. Deci, unii dintre ei 
au fugit de ruşine, iar alţii au crezut în Hristos. 


Filosoful cel amuţit, văzând prin ameninţare rătăcirea sa, iar credinţa creştină ară- 
tându-i-se a fi dreaptă nu prin cuvinte meşteşugite, ci prin putere dumnezeiască, a 
căzut la picioarele arhiereului şi i s-a dezlegat limba din amuţire, şi cu mare glas a 
început a slăvi pe Hristos şi s-a botezat împreună cu ceilalţi prieteni ai săi. Atunci 
s-a făcut bucurie împăratului şi tuturor credincioşilor, încât Dumnezeu, care a 
dăruit atâta putere minunată plăcutului său, era slăvit de toți. 

Trecând câțiva ani de la întâiul Sinod Ecumenic şi fund chemat la Constantinopol 
ereticul Arie, a amăgit cu vicleşug pe drepteredinciosul împărat Constantin, când |- 
a întrebat de crede aşa cum Sfinţii Părinţi au întărit în Sinodul din Niceea. 

Iar el, având în sân o hârtie unde era scrisă credinţa eretică, îşi lovea cu dreapta 
pieptul, zicând: „Aşa cred”, ca şi cum se învoia cu credinţa cea întărită în Niceea, 
dar în gând zicea: „Aşa cred, precum am scris cu mâna mea, şi cum am în sânul 
meu”. Jurându-se înaintea împăratului că aşa crede, şi împăratul neştiind vicleşugul 
aceluia, a crezut cuvintele lui cele meşteşugite. 


De aceea, l-a trimis la Preasfinţitul Alexandru, poruncindu-i să primească pe Arie 
întru împărtăşirea bisericească. Ziua de Duminică a fost rânduită ca să intre Arie în 
biserică spre împărtăşire. 


Sfântul Alexandru însă se îndoia a-l primi, ca pe un începător de eresuri. Fiind 
sâmbăta spre Duminică, în acea noapte arhiereul lui Dumnezeu, Alexandru, a 
stăruit la rugăciune înaintea sfântului altar şi cu lacrimi se ruga lui Dumnezeu ca 
îndată să-i ia sufletul din trup, ca să nu vadă ziua aceea, în care Arie avea să se 
apropie şi să ia împărtăşirea cu Sfintele Taine. 


Dar Dumnezeu, milostivindu-se spre Biserica Sa, a hotărât să piardă pe Arie de pe 
pământul celor vu. 


Sfântul rugându-se astfel lui Dumnezeu, după ce s-a făcut ziuă, s-a apropiat ceasul 
sfintei slujbe. El a văzut pe Arie că venea, cu multă mândrie, de la palatul împă- 
rătesc la biserică, înconjurat de boierii care erau de eresul lui şi de o mulţime de 
oameni înarmaţi. 


Apropiindu-se de locul ce se numea „Forul lui Constantin”, a căzut frică asupra lui 
din mustrarea conştiinţei şi, de frică, i-a venit nevoia cea trupească; deci, a aflat o 
latrină publică, în care, intrând el, a fost lovit cu o durere cumplită la cele 
dinăuntru şi a crăpat în două ca şi luda, ieşind din el măruntaiele. Astfel a pierit cu 
ticăloşie, lepădându-şi sufletul cu amar. 


Atunci îndată s-a înştiinţat toată cetatea de cumplita moarte neaşteptată a ereticului 
Arie. Deci, ereticii s-au ruşinat, iar drepteredincioşii s-au bucurat, că Hristos, ade- 
văratul Dumnezeu, este răzbunător asupra hulitorilor. 


Preasfinţitul arhiepiscop Alexandru, auzind de aceasta, a dat mulţumire lui 
Dumnezeu, Cel ce S-a milostivit spre Biserica Sa. 

Apoi, bine cârmuind Biserica lui Hristos ani îndestulaţi, a ajuns la adânci bătrâneţi; 
iar când a fost aproape de sfârşit, credincioşii au înconjurat patul păstorului lor şi-l 
întrebau: „Părinte, cui ne laşi pe noi, fiii tăi? Pe cine vei pune în locul tău, care, 
mergând pe urmele tale, ar putea să îndrepte bine Biserica?” 


Iar el, arătând spre cei doi clerici care stăteau aproape, spre preotul Pavel şi spre 
diaconul Macedonie, a zis: „De voiţi să aveţi păstor învăţător şi strălucit prin fapte 
bune, alegeţi-l pe Pavel; iar de voiţi să-l aveţi numai frumos la faţă şi cu podoaba 
din afară cinstit, atunci alegeţi-vă pe Macedonie!” 


Acestea zicând, marele arhiereu Alexandru şi-a dat sufletul în mâinile lui Hristos, 
în anul 337, având de la naşterea sa 98 de ani. 


Pentru ale lui sfinte rugăciuni, Hristoase Dumnezeule, miluieşte-ne pe noi. Amin. 

Sfântul mitropolit Varlaam a păstorit Mitropolia Moldovei între anii 1632-1653, în 
timpul domnitorilor Alexandru Iliaș, Miron Barnovschi, Moise Movilă și Vasile 
Lupu. Pentru râvna sa în apărarea dreptei credinţe, pentru vieţuirea sa sfântă şi 
pentru lumina duhovnicească pe care a dăruit-o poporului român drepteredincios, 
la propunerea Sinodului mitropolitan al Mitropoliei Moldovei si Bucovinei, în data 

de 12 februarie 2007, Sfântul Sinod al Bisericii Ortodoxe Române a înscris în 
rândul sfinților din calendar pe învățatul mitropolit Varlaam al Moldovei, cu zi de 
pomenire la 30 august. 


Mormântul şi moaştele Sfântului se află la: Mănăstirea Secu, o altă nestemată 
încrustată pentru veşnicie în diadema vestitelor focare de credinţă şi spiritualitate 
românească ale judeţului Neamţ se află la aproximativ 22 km de oraşul Târgu 
Neamţ, pe valea pârâului Secu (DC 160), ce se deschide în stânga şoselei care duce 
spre Pipirig şi Poiana Largului peste Muntele Petru Vodă. 

Sacosul Sfântului mitropolit Varlaam al Moldovei 


La Muzeul de Artă al României este conservat sacosul mitropolitului Varlaam (cu 
22 de nasturi de aur, lucrat din catifea verde închis și brodat cu chenare de flori 
cusute în fir de aur şi mărgăritare). 

Mănăstirea Secu de la poalele Muntelui Vasan, din ţinutul Neamţului, este un 
vechi şi însemnat monument istoric de artă şi cultură românească, care cinsteşte 
deopotrivă pe ctitorii care au întemeiat-o şi au zidit-o, pe ostenitorii care au lucrat 
la întărirea şi înflorirea ei, pe păstrătorii care ne-au lăsat-o nouă moştenire 
nepieritoare şi pe noi vieţuitorii de astăzi ai mănăstirii, care stăm strajă neadormită 
pentru ca acest monument să fie prilej de bucurie şi binecuvântare pentru cei ce se 
vor opri să aşeze un gând smerit... 


În şedinţa din 12-13 februarie 2007, Sfântul Sinod al Bisericii Ortodoxe Române, 
la propunerea Sinodului Mitropolitan laşi, a aprobat canonizarea mitropolitului 
Varlaam Moţoc. Proclamarea oficială a canonizării a avut loc la data de 30 august 
2007 la Mănăstirea Secu, acolo unde se află şi mormântul marelui ierarh, în 
prezenţa a numeroşi ierarhi din ţară şi de peste hotare. Osemintele au fost 
deshumate în data de 4-5 iunie 2007 din mormântul aflat în peretele de sud al bise- 
ricii mănăstirii. 
Lot 

Dacă în anul 2007 Sfântul ierarh Varlaam a îngăduit să particip, cu nevrednicie, la 
pregătirea pentru aşezarea în raclă a cinstitelor sale moaşte, binecuvântările 


sfântului nu s-au oprit aici. Cuprinşi de emoţii sfinte şi cu o adâncă evlavie, părinţii 
ce am fost rânduişi să primenim Sfintele moaşte, vom purta de-a pururi în suflete 

acele clipe sfinte picurate parcă din condeiul unui înger ce scrie slove cuminţi 
pentru veşnicie. Până atunci nu am mai fost părtaş la o astfel de bucurie. 


Încă din acea zi sfântul şi-a făcut simțită prezenţa din plin printre noi. Cu o seară 
înainte, toate cele necesare pentru aşezarea Sfintelor moaşte în raclă, împreună cu 
osemintele Sfântului ierarh Varlaam au fost aduse în Paraclisul Adormirii Maicii 
Domnului, acolo unde se mai află osemintele celor doi cuvioşi ce au trăit în 
Mănăstirea Secu în veacul al XX-lea: leroschimonahul Vichentie Mălău şi 
leroschimonahul Antim Găină. Aşa au vrut sfinţi să se întâlnească în rugăciune, în 
bucuria cea netrecătoare şi veşnică a comuniunii, în mănăstirea lor de metanic. 


Unul dintre părinţii care a deschis întâiul uşa paraclisului în dimineaţa în care 
sfintele moaşte urmau să fie aşezate în raclă, a simţit un miros deosebit de frumos, 
o mireasmă pe care nu a mai întâlnit-o niciodată în lumea aceasta, aducătoare de 
multă pace şi bucurie lăuntrică. Tot trupul şi sufletul se liniştea în faţa acestei 
prezenţe. Această mireasmă s-a păstrat pe tot parcursul pregătirii sfintelor moaşte, 
chiar dacă au fost aduse untdelemn, vin şi esențe de mir cu care au fost şterse 
osemintele. Totuşi acea mireasmă a fost prezentă, depăşind cu mult toate aceste 
aromate extrase din diferite plante. Sfintele moaşte au rămas cu această mireasmă 
până când au fost aşezate într-o frumoasă raclă din argint şi aur ce a fost dusă în 
glasuri de cântări îngereşti în biserica Mănăstirii Secu. 


De ziua prăznuirii sale, Sfântul a început să fie simțit intens de către cei bolnavi şi 
de către cei chinuiți de duhuri necurate... Multe rugăciuni, suspine şi lacrimi sunt 
aşezate zilnic la racla sfântului, iar minunile ce se săvârşesc, atât tainic cât şi 
vizibil sunt vrednice de consemnat. Acest izvor de binecuvântări ce se revarsă nu 
numai peste credincioşi, ci şi peste mănăstirea noastră, nu a trecut neobservat... 


Astfel că evlavia şi credinţa credincioşilor din oraşul Fălticeni, judeţul Suceava au 
simţit nevoia să se întâlnească în mijlocul localităţii lor cu sfinţii, cei ce mijlocesc 
pentru noi înaintea lui Dumnezeu. Astfel au cerut ca binecuvântare pentru câteva 
zile racla cu moaştele Sfântului ierarh Varlaam, mitropolitul Moldovei. 


Cu binecuvântarea Înaltpreasfinţitului Teofan, arhiepiscopul Iaşilor şi mitropolit al 
Moldovei şi Bucovinei şi a Înalt Prea Sfinţitului Pimen, arhiepiscopul Sucevei şi 
Rădăuţilor, Sfintele moaşte ale Sfântului ierarh Varlaam au fost trimise de la 
Mănăstirea Secu la Biserica “Adormirea Maicii Domnului” din Fălticeni, unde au 
fost primite în mod solemn. 

Însă darul lui Dumnezeu şi iubirea Sfântului Varlaam m-au binecuvântat din nou, 
căci, cu nevrednicie, am fost rânduit să însoțesc racla şi să veghez la picioarele 
sfântului pe parcursul acestor zile, vrednice de consemnat în paginile cronicarului 
(7 august - 10 august 2009). 


Am plecat din mănăstire în jurul orei 14:30 în glasuri de clopote şi de toacă, în 
miros de tămâie şi cântări din Acatistul Sfântului ierarh Varlaam. Mulţi părinți 
monahi şi credincioşi erau în curtea mănăstirii cuprinși de înalte emoţii, căci era 
prima ieşire a sfântului în eparhia pe care o păstorise cu mai bine de 350 de ani în 
urmă. Cu siguranţă sfântul s-a bucurat de mulțimea bisericilor, de frumoasa aşezare 
sufletească şi de buna rânduială a oamenilor acestor locuri, pe care i-a întâlnit în 
această procesiune. 


Drumul...parcă am zburat; nici nu am simţit când a trecut. Am fost întâmpinați de 
un sobor de zece preoţi, în frunte cu preotul paroh Adrian Brădăţanu, de mulțime 
de credincioşi, glasuri de clopote şi o zi însorită şi frumoasă, adusă şi ea parcă din 
altă lume ca prinos pentru credinţa fierbinte a credincioşilor. 


Cu toţii am intrat în biserică, însoţind racla sfântului, unde s-a cântat Acatistul 
Sfântului ierarh Varlaam. S-au adus mulţumiri, s-au citit cuvinte de folos şi 
bineînţeles că inimile şi-au dăruit multe bucurii duhovniceşti şi sufleteşti. Rândul 
de credincioşi nu s-a oprit de la venerarea sfântului decât târziu în noapte. A doua 
ZI, credincioşii l-au întâmpinat pe sfânt dis de dimineaţă şi nu s-au despărțit decât 
după miezul nopţii. Aveau atâtea să îşi spună... 


Sfântul Varlaam i-a primit pe toţi: tineri, bătrâni, bolnavi, etc. Au venit şi copii cu 
sentimentele lor pure şi gingaşe ca florile de ghiocel. In aceste zile am redescoperit 
acea candoare pe care mulţi dintre noi o pierdem pe drumul vieţii. 


La un moment dat a venit o copilă de vreo 6 anişori la mine, privindu-mă sfioasă 
cu ochii ei mari şi cuminţi, zicându-mi: „Părinte, ieri am venit cu mama şi mi-am 
sfințit brăţara de racla sfântului, dar aseară mama mi-a făcut baie şi eu aveam 
brăţara la mână, iar acum nu ştiu dacă mai este sfinţită sau trebuie să o sfinţesc din 
nou”... „Pentru sufleţelul tău curat, Alexandra, sigur brăţara a rămas sfințită, dar 
mai atinge-o dacă vrei, ca să fu sigură şi să rămâi cu inimioara împăcată...” 


Tot în acele zile o bătrânică mă întreabă: „Şi iconiţele aiestea mititele cu sfântul le 
dați degeaba”? „Nu degeaba, vi le dau cu binecuvântare. Bucurie sfântă vă 
doresc!”. 

„Părinte ne-aţi adus în aceste zile Ierusalimul la Fălticeni. Nu-mi vine să cred!”. 
„Nu eu, Dumnezeu vi l-a dăruit, iar Sfântul Varlaam a dorit să vă binecuvânteze. 
Aveţi Ierusalimul în inimă tot timpul.” 


Multe cuvinte şi clipe sfinte au curs în acele zile. Parcă şi acum aud rugăciunile 
celor ce au fost pelerini la racla sfântului în acele zile: „Sfinte ajută-mă că sunt 
bolnavă !”, „Sfinte iartă-mă!”, sau: „Ai grijă de mine !”, „Al tău sunt eu, mân- 
tuieşte-mă!” , „Sfinte nu mă lăsa !” , „Sfinte ai grijă de mama că plânge mereu!” 
Mii de oameni au venit şi au îngenuncheat preţ de câteva clipe în perioada cât am 
stat în Fălticeni cu ascultarea la această slujbă misionară. Aşa cum spunea cineva, 
cuvintele sunt lacrimile celor care au vrut demult să plângă şi nu au putut... 


Stând în preajma sfântului, ascultând bucuriile dar şi durerile oamenilor, văzându- 
le credinţa cea fierbinte şi arzătoare, nu se poate să nu primeşti putere, răbdare şi 
alte daruri duhovniceşti pe care ţi le strecoară Domnul încet şi tainic în suflet. Uiţi 
de tine şi de oboseală şi ţi se umple inima de bucurie când vezi credincioşii cum 
pleacă acasă cu chipurile luminate, cu încă un strop de nădejde spre a rămâne pe 
Cale. 


M-am întors în mănăstire cu racla cu sfintele moaşte plin de nădejde. Acum sunt 
convins, mai mult ca niciodată, că Sfântul Varlaam are grijă de noi toți cei care îi 
cerem ajutorul. Căci toate sunt bune foarte când eşti în ascultarea sfinților, când te 
dăruieşti lor, când doreşti să le devii ucenic. La racla sfântului am poposit adeseori 
în drumul vieţii, purtând cu nădejde pe umeri crucea pe care mi-a dăruit-o Domnul, 
căci ispitele vin şi bat la uşa oricărui muritor, iar altele intră chiar neinvitate 
înăuntru. Sfântul de fiecare dată când i-am cerut ajutorul, mi-a şoptit tainic să ţin 
mai strâns crucea şi să o îmbrățişez cu bucurie, mângâindu-mă cu glas înalt şi 
înţelept, adâncit în inimă. 


Prin sfinţi Dumnezeu ne invită să căutăm frumuseţea adevărată care este în noi 
înşine. Sfântul ierarh Varlaam în puţina şi simpla mea vieţuire monahală, mi s-a 
descoperit ca o pildă vie şi cale de urmat, învățându-mă că mila Domnului este în 
veac peste toţi şi peste toate şi tot el m-a îndemnat să am răbdare şi să le privesc pe 
toate prin ochii lui Hristos, prin ochi de porumbel. 


lerodiacon Hrisostom Filipescu 
Bibliotecarul Mănăstirii Secu 

Canonizarea Sfântului ierarh Varlaam 

Narcisa Elena Balaban - Proclamarea canonizării Sfântului ierarh Varlaam 
va avea loc la sfârşitul lunii august 


Cu prilejul împlinirii, în 2007, a 350 de ani de la trecerea la cele veşnice a mitro- 
politului Varlaam Moţoc, la propunerea Sinodului Mitropolitan al Moldovei şi 
Bucovinei, Sfântul Sinod al Bisericii Ortodoxe Române l-a trecut în rândul sfinților 
pe ierarhul moldovean. Proclamarea solemnă a canonizării va avea loc pe 29 
august la Mănăstirea Secu din judeţul Neamţ, unde se află rămăşiţele pământeşti. 


La Mănăstirea Secu, din judeţul Neamţ, în perioada 28 - 30 august 2007, va avea 
loc proclamarea solemnă a canonizării Sfântului ierarh Varlaam Moţoc al Mol- 
dovei, de la a cărui trecere la cele veşnice se împlinesc, în 2007, 350 de ani. 


Cu acest prilej, la propunerea Sinodului Mitropolitan al Moldovei şi Bucovinei, 
Sfântul Sinod al Bisericii Ortodoxe Române l-a trecut în rândul sfinților pe mitro- 
politul Varlaam. 


Programul proclamării solemne a canonizărui Sfântului ierarh Varlaam va începe 
pe 28 august, la Centrul Social-Cultural „Sfântul Paisie de la Neamţ“ de la Mă- 
năstirea Neamţ, unde va avea loc un colocviu cu tema: „, Sfântul ierarh Var-laam, 
mitropolitul Moldovei - slujitor al credinţei şi culturii creştine“, informează Radio 
Trinitas al Mitropoliei Moldovei şi Bucovinei. 

În această zi, participanţii la acest colocviu vor vizita muzeul Mănăstirii Neamţ, 
Biserica „, Sfântul loan Iacob“ şi Casa „lerusalim Hozeva“ din incinta Seminarului 
Teologic „Veniamin Costachi“ din preajma vestitei mănăstiri nemţene. 


Sfântul Varlaam va fi pomenit la 30 august 


Manifestările vor continua pe 29 august la Mănăstirea Secu, unde mai mulți ierarhi 
ai Bisericii Ortodoxe Române vor oficia Sfânta Liturghie arhierească, cu prilejul 
hramului principal al Mănăstirii Secu - „Lăierea capului Sfântului loan Bote- 
zătorul“. După Sfânta Liturghie, în jurul orei 12.00, va avea loc proclamarea 
solemnă a canonizării Sfântului ierarh Varlaam, mitropolitul Moldovei. 

În aceeaşi zi, după-amiază, ierarhii Sfântului Sinod şi oaspeţii Mitropoliei 
Moldovei şi Bucovinei vor face o vizită la Mănăstirea Sihăstria, la chilule şi 
mormintele cunoscuţilor duhovnici ai veacului al XX-lea. 


A doua zi, după hramul Mănăstiri Secu, în ziua în care Biserica îl va pomeni în 
rândul sfinţilor pe Sfântul ierarh Varlaam, după Sfânta Liturghie, la Mănăstirea 
Secu va avea loc un moment solemn, iar după-amiază va avea loc sfințirea bisericii 

Mănăstirii „ Sfântul Vasile cel mare“ din localitatea Podeşti, judeţul Neamţ. În 
aceeaşi zi, delegaţia Sfântului Sinod va face o vizită la Centrul Cultural-Pastoral ,, 
Sfântul Daniil Sihastrul“ de la Mănăstirea Durău, urmând ca a doua zi, ierarhii care 
vor rămâne, să facă un pelerinaj la Mănăstirea „Schimbarea la Faţă“, „Sfântul 
voievod Ștefan cel mare“ şi „Naşterea Maicii Domnului“ de pe Muntele Ceahlău. 


Osemintele mitropolitului vor fi aşezate într-o raclă special 


Sfântul Sinod al Bisericii Ortodoxe Române a aprobat canonizarea mitropolitului 
Moldovei Varlaam (1585-1657) în şedinţa de lucru din 12 februarie 2007. 


Deoarece prăznuirea Sfântului Varlaam a fost fixată pentru ziua de 30 august, în 
Arhiepiscopia laşilor au început de mai bine de două luni pregătirile pentru 
organizarea festivităților de proclamare publică a canonizării. Au fost definitivate 

Varlaam, s-a comandat racla pentru moaştele sale. 


Vă amintim că osemintele mitropolitului Varlaam al Moldovei au fost scoase pe 5 
iunie din mormântul de la Mănăstirea Secu, din judeţul Neamţ. 


Potrivit unui articol semnat de arhim. Varlaam Merticariu, vicar administrativ al 
arhiepiscopiei Iaşilor, în nr. 4-6 iunie 2007 al buletinului oficial al Mitropoliei 
Moldovei şi Bucovinei, „Candela Moldovei“, şi care a participat la această 
operaţiune, în partea superioară a mormântului s-au găsit părți dintr-un schelet al 
cărui craniu prezenta în zona bosei frontale drepte un orificiu de aproximativ 2,5 
cm. La baza cavoului s-a găsit un al doilea schelet, mai complet, şi o serie de alte 
obiecte ca: o candelă din sticlă, o oală de lut spartă, elemente de broderie şi ţesături 
bisericeşti, mulajul păstrat perfect în lut al unei cruciuliţe de lemn acum putrezite, 
precum şi elemente din fier care au aparținut sicriului. 


Credincioşii se vor putea închina Sfântului ierarh Varlaam al Moldovei 


Deşi obiectele descoperite indicau cu precizie că osemintele din partea inferioară a 
mormântului sunt moaştele mitropolitului Varlaam, pentru a exclude orice îndoială 
posibilă, s-a solicitat o expertiză de specialitate. 


Astfel, pe 11 iunie 2007 a avut loc, tot la Mănăstirea Secu, expertiza antropologică 
efectuată de o comisie alcătuită din doi specialişti din cadrul Secţiei de Cercetări 
Antropologice a Academiei Române - filiala Iaşi, care a stabilit vârsta celor două 
schelete şi momentul decesului. 

Astfel, potrivit Notei de expertiză antropologică nr. 15 din 14 iunie 2007 întocmită 
de cei doi experţi, rezultă că scheletul peste care s-au găsit elemente de galon şi 
broderie bisericească în fir de aur şi argint, candela şi crucea de călugărie aparţin 
unei persoane trecute la cele veşnice la o vârstă depăşind 70 de ani, ceea ce 
corespunde cu vârsta mitropolitului Varlaam din momentul decesului său. 


Cel de-al doilea schelet, aparținând, potrivit aceleiaşi Note, unei persoane cu cel 
puţin 10 ani mai tinere şi decedate mult mai târziu, prezentând în partea frontală a 
craniului un orificiu produs de o puternică lovitură, care ar fi putut provoca 
moartea, ar putea fi al unui călugăr ucis de turcii care au înăbuşit aici la Secu 
revoluţia greacă eteristă din 1821, înmormântat de supraviețuitori în grabă, aproape 
la suprafaţă, în cavoul Sfântului mitropolit Varlaam. 


Scoase după 350 de ani din „casa cea de lut a moşilor săi“, osemintele au fost 
curățate şi apoi aşezate în paraclisul „Adormirea Maicii Domnului“ al mănăstirii, 
urmând ca pe 25 august să fie pregătite pentru a fi aşezate definitiv într-o raclă 
specială. 


Tot atunci se va oficia şi ultimul parastas pentru odihna sufletului mitropolitului 
Varlaam, după care va avea loc proclamarea solemnă a canonizării sale, iar 
credincioşii se vor putea închina la Sfântul Varlaam al Moldovei. 

Canonizarea mitropolitului Varlaam al Moldovei 


La Mănăstirea Secu din judeţul Neamţ a avut loc, în ziua hramului principal al 
mănăstirii, tăierea capului Sfântului loan Botezătorul, proclamarea solemnă a 
canonizării Sfântului ierarh Varlaam, mitropolitul Moldovei. 

Evenimentul a avut loc după slujba Sfintei Liturghii oficiată de un impresionant 
sobor de ierarhi ai Patriarhiei Române şi delegaţi ai Patriarhiei Ecumenice de 
Constantinopol, precum şi ai Bisericilor Ortodoxe surori, sobor prezidat de Înalt 
Prea Sfinţitul Daniel - mitropolitul Moldovei şi Bucovinei şi locţiitor de patriarh al 
Bisericii Ortodoxe Române. 


Din soborul de ierarhi au făcut parte: 

Înalt Prea Sfinţitul Policarp, mitropolit de Spania şi Portugalia ca reprezentant al 
Sanctităţii Sale Bartolomeu I - patriarhul Ecumenic de Constantinopol, 

Înalt Prea Sfinţitul Laurenţiu, mitropolitul Ardealului, 

Înalt Prea Sfinţitul Teofan, mitropolitul Olteniei, 

Înalt Prea Sfinţitul Petru, mitropolitul Basarabiei, 

Înalt Prea Sfinţitul Serafim, mitropolit al Mitropoliei Ortodoxe Române a Germa- 
niei, Europei Centrale şi de Nord, 

Înalt Prea Sfinţitul Iosif, mitropolit al Mitropoliei Ortodoxe Române a Europei 
Occidentale şi Meridionale, 

Înalt Prea Sfinţitul Nifon, arhiepiscopul Târgoviştei, 

Înalt Prea Sfinţitul Pimen, arhiepiscopul Sucevei şi Rădăuţilor, 

Înalt Prea Sfinţitul Andrei, arhiepiscop ortodox de Alba Iulia, 

Prea Sfinţitul Gherasim, episcopul Râmnicului, 

Prea Sfinţitul Epifanie, episcopul Buzăului şi Vrancei, 

Prea Sfinţitul Calinic, episcopul Argeşului şi Muscelului, 

Prea Sfinţitul Casian, episcopul Dunării de Jos, 

Prea Sfinţitul Timotei, episcopul Aradului, lenopolei şi Hălmagiului, 

Prea Sfinţitul Lucian, episcopul Caransebeşului, 

Prea Sfinţitul Sofronie, episcopul Oradiei, Bihorului şi Sălajului, 

Prea Sfinţitul Iustinian, episcopul Maramureşului şi Sătmarului, 

Prea Sfinţitul Nicodim, episcopul Severinului şi Strehaei, 

Prea Sfinţitul Damaschin, episcopul Sloboziei şi Călăraşilor, 

Prea Sfinţitul loan, episcopul Covasnei şi Harghitei, 

Prea Sfinţitul Ambrozie, episcopul Giurgiului, 

Prea Sfinţitul Ciprian Câmpineanul, episcop vicar patriarhal, 

Prea Sfinţitul Sebastian Ilfoveanul, episcop vicar al Arhiepiscopiei Bucureştilor, 
Prea Sfinţitul Calinic Botoşăneanul, episcop vicar al Arhiepiscopiei Iaşilor, 

Prea Sfinţitul Marc Nemţeanul, episcop vicar al Mitropoliei Ortodoxe Române a 
Europei Occidentale şi Meridionale, 

Prea Sfinţitul Irineu Slătineanul, arhiereu vicar al Episcopiei Râmnicului, 

Prea Sfinţitul Ioachim Băcăuanul, arhiereu vicar al Episcopiei Romanului, 

Prea Sfinţitul Corneliu Bârlădeanul, arhiereu vicar al Episcopiei Huşilor şi 

Prea Sfinţitul Iustin Sigheteanul, arhiereu vicar al Episcopiei Maramureşului şi 
Satmarului. 


După oficierea Sfintei Liturghii a avut loc ceremonia de proclamare a canonizării 
Sfântului ierarh Varlaam, mitropolitul Moldovei. 


Tomosul sinodal a fost citit de Prea Sfinţitul Ciprian Câmpineanul, episcop vicar 
patriarhal: „Având în vedere viaţa pilduitoare a Sfântului ierarh Varlaam, 
mitropolitul Moldovei, scrierile sale duhovniceşti şi de apărare a dreptei credinţe 
pentru luminarea slujitorilor Sfintelor Altare şi a poporului dreptcredincios, 
urmând obiceiului sinodal şi chemând în ajutorul nostru puterea Duhului Sfânt, 
hotărâm că de acum înainte părintele nostru mitropolitul Varlaam al Moldovei să 
se numere printre Sfinţii pomeniţi de Biserica noastră şi prea măriţi de Dumnezeu 
în Ceruri şi să se cinstească cu cântări de laudă în ziua a 30-a a lunii august. 


Poruncim, de asemenea, în Duhul Sfânt, că viaţa, slujba şi icoana Sfântului să fie 
primite cu evlavie de ierarhi, preoţi, monahi şi de toţi credincioşii ortodocşi. Spre 
deplina statornicie a celor pe care le-am hotărât în chip sinodal şi canonic întărim 
cu semnăturile noastre acest Tomos sinodal de canonizare a ierarhului Varlaam, 
mitropolitul Moldovei, aducându-l la cunoştinţă clerului şi credincioşilor creştini 
din cuprinsul Patriarhiei Române. 


Acest Tomos sinodal întocmit şi aprobat de Sfântul Sinod al Bisericii Ortodoxe 
Române în şedinţa sa din 20 iunie 2007 se proclamă astăzi 30 august anul mântuirii 
2007 cu îndemnul nostru către tot cinul preoţesc şi monahal, precum şi către 
binecredincioşii creştini ortodocşi români de aici şi de pretutindeni de a cinsti cu 
evlavie pe Sfântul ierarh Varlaam, mitropolitul Moldovei.” 

În cuvântul rostit după citirea Tomosului sinodal, Înalt Prea Sfinţitul Daniel, 
mitropolitul Moldovei şi Bucovinei şi Locţiitor de Patriarh al Bisericii Ortodoxe 
Române a evidenţiat participarea la evenimentele dedicate proclamării canonizării 
Sfântului ierarh Varlaam, a Înalt Prea Sfinţitului Policarp, mitropolit de Spania şi 
Portugalia, ca delegat al Sanctităţi Sale Bartolomeu 1 - patriarhul Ecumenic de 
Constantinopol. 


De asemenea, Înalt Prea Sfinţitul Părinte mitropolit Daniel a mulţumit oficia- 
lităţilor prezente astăzi la Mănăstirea Secu, precum şi tuturor ierarhilor care au 
participat la aceste evenimente, arătând că această sărbătoare este a întregului 
poporul român. 


Primul care a scris „Carte către toată seminția românească”, deşi provinciile 
româneşti erau despărțite, a fost mitropolitul Varlaam al Moldovei. 


S-a evocat faptul că vrednicul de pomenire părintele Teoctist, patriarhul României 
a dorit mult ca să fie prezent aici, întrucât a restaurat şi consolidat această 
mănăstire în anii de păstorire la laşi ca mitropolit al Moldovei şi Sucevei şi care s-a 
bucurat foarte mult de propunerea Sinodului Mitropolitan al Mitropoliei Moldovei 
şi Bucovinei ca ierarhul vrednic, cărturarul şi patriotul Varlaam să fie trecut în 
rândul Sfinţilor din Calendarul Bisericii Ortodoxe Romane. 


Odată cu proclamarea canonizării mitropolitului Varlaam, Mănăstirea Secu a 
primit al doilea hram, sărbătoarea Sfântului ierarh Varlaam, menţionată în Calen- 


darul creştin-ortodox în ziua de 30 august. 


Sursa www.mmb.ro 

Sfântul ierarh Varlam, mitropolitul Moldovei va fi pomenit în fiecare an în 
Calendarul creştin ortodox român pe data de 30 august 


După ce ieri, după oficierea Sfintei Liturghii prilejuită de sărbătoarea tăierii 
capului Sfântului loan Botezătorul, la Mănăstirea Secu a avut loc proclamarea 
oficială a canonizării Sfântului ierarh Varlaam, mitropolitul Moldovei, astăzi la 
acelaşi sfânt lăcaş a fost oficiată prima Sfânta Liturghie în cinstea acestui sfânt 
canonizat recent. 


Slujba a fost oficiată de un impresionant sobor de ierarhi, în frunte cu Înalt Prea 
Sfinţitul Daniel, mitropolitul Moldovei şi Bucovinei şi Locţiitor de Patriarh al 
Bisericii Ortodoxe Române. 


În cuvântul de învăţătură rostit spre finalul Sfintei Liturghii, Înalt Prea Sfinţitul 
Laurenţiu, mitropolitul Ardealului a vorbit despre identitatea Sfinţilor şi despre 
cum trebuie percepută sfinţenia de credincioşi: “Cea mai mare bucurie pe care noi 
O trăim în viața Bisericii este bucuria pe care Dumnezeu ne-o rânduieşte prin 
Sfinţii Săi pentru că Dumnezeu este minunat întru Sfinţii Săi. Şi ştim de asemenea 
cu multă bucurie că facem parte dintr-o Biserică vie, o Biserică care dă sfinţi, 
pentru că numai o Biserică care lasă în urma ei sau care cinsteşte pe cei pe care 
Dumnezeu i-a ales, i-a pregătit şi i-a chemat la Sine atunci când ei au atins cel mai 
înalt punct al urcuşului spiritual al sfinţeniei. 

Dar ca să înţelegem cine sunt de fapt sfinţii şi dacă sfinţenia care în forma sa 
absolută există numai în Dumnezeu este posibilă să fie primită şi de ființă umană 
creată de Dumnezeu? Noi ştim câte neputinţe avem, câte slăbiciuni şi câte păcate 
vin asupra noastră; ştim însă că Mântuitorul lisus Hristos ca Fiu al lui Dumnezeu 
a luat trupul omului. Acest trup l-a îndumnezeit tocmai pentru ca să ofere modelul 
desăvârşit al sfinţeniei care este posibilă şi omului, lăsată de Dumnezeu încă de la 
creaţie. Dacă Dumnezeu l-a creat pe om după chipul Său, i-a dat şi posibilitatea 
să ajungă şi la asemănarea cu Dumnezeu. La asemănarea cu Dumnezeu se poate 
ajunge tot cu ajutorul lui Dumnezeu, tot prin conlucrarea harului cu harul lui 
Dumnezeu sfințitor. 

Sfinţii sunt minunaţi în cinstirea pe care le-o aducem lor, şi cinstirea aceasta se 
deosebeşte de cinstirea lui Dumnezeu. Nu Îl necinstim pe Dumnezeu dacă noi 
cinstim pe Sfinţi, pentru că ui Dumnezeu Îi acordăm cinstirea supremă, adorarea. 
Pe Dumnezeu Îl adorăm, iar pe Sfinţi îi venerăm, le acordăm această cinstire care 
de fapt ajunge tot la Dumnezeu pentru că Dumnezeu i-a rânduit pe ei să fie pentru 
noi rugători, mijlocitori, prietenii lui Dumnezeu, cei mai apropiaţi prieteni ai Săi, 
pentru ca ei să pună o rugăciune pentru noi. Sfinţii se roagă mereu pentru noi, 
mijlocesc la Dumnezeu pentru noi, dar în acelaşi timp ne oferă şi nouă modelul 
desăvârşit al sfinţeniei care poate fi atins de om. 


Noi, când începem să spunem ceva despre un sfânt, încercăm să ne aducem aminte 
de însuşirile lui, de calităţile lui, de efortul lui spiritual pe care fiecare în parte, cu 
ajutorul lui Dumnezeu, l-a dus în viaţa aceasta, unii dintre ei ajungând chiar şi la 
martiraj, ajungând să-şi dea viaţa pentru Hristos. 


Iată de ce Biserica în rânduiala sa, de la inceputurile creştinismului, de când a 
întemeiat-o Hristos, pe aceşti aleşi ai lui Dumnezeu i-a trecut într-o listă. Avem 
vechi liste de sfinţi şi ştim că primii sfinți au fost apostolii, cei care au fost 
împreună cu Hristos şi apoi au ajuns martiri dându-și viaţa pentru Hristos. ” 


Tot în cuvântul său de învăţătură, Înalt Prea Sfinţitul Laurenţiu a explicat cum 
poate un credincios să devină sfânt: “În Calendarul Bisericii Ortodoxe vedem că 
sunt foarte multe categorii de Sfinţi. Nu există nici un fel de lucrare omenească sau 
de demnitate omenească care să nu fi dat reprezentanţi ai lor în rândul Sfinţilor. 
Nu există de asemenea vârstă sau categorie socială pentru că Dumnezeu nu alege 
pe alte criterii decăt pe criteriul sfinţeniei. lată, cea mai mare bucurie a noastră şi 
cea mai mare şansă pe care o avem este aceea de a merge pe drumul acesta al 
induhovnicirii noastre care se finalizează cu sfinţirea sau sfinţenia. 

Dacă Dumnezeu a lăsat ca acest atribut al Său, pe care noi, teologic îl numim 
starea conformă a fiinţei cu voinţă, adică Dumnezeu, orice voieşte, orice vrea, EI 
este în ființa Sa. Sfinţenia, noi o simţim prin trăire, nu o putem explica pentru că 
dacă ne apropiem prea mult sau dacă încercăm să înţelegem lucrul acesta, ne 
înfricoşăm. Ne aducem aminte de momentele în care aleşi ai lui Dumnezeu au 
urcat pe munte să se întâlnească, cum a fost Moise: nu a putut să-L vadă pe 
Dumnezeu şi s-a descălţat pentru ca să calce pe un loc sfânt. lată că nouă ni se 
oferă posibilitatea ca prin împlinirea poruncilor şi, mai ales, prin primirea 
Sfintelor Taine să parcurgem un drum impreună cu Hristos pe calea desăvăârşirii. 
Noi ne împărtăşim cu Trupul şi Sângele Mântuitorului lisus IHristos, devenind 
purtători de Hristos. Este şansa cea mare pe care ne-o oferă Hristos chemându-ne 
la Masa Împărăției.” 


De asemenea, Înalt Prea Sfinţitul Părinte, mitropolit Laurenţiu a scos în evidență 
criteriile după care este ales un sfânt: “Biserica recunoaşte şi este obligată să 
cerceteze şi să treacă în lista Sfinților pe cei pe care Dumnezeu i-a rânduit în 
lumea aceasta să-şi lase urma lor. Dumneavoastră, comunitatea credincioşilor 
sunteți primii, împreună cu noi, ierarhia, care puteți sesiza, păstra cinstirea 
deosebită şi faptele alese ale înaintaşilor prin cinstire, prin cultul pe care îl 
aducem lor chiar înainte de a fi canonizați. 


Iată cum procedează Comisia de canonizare a Sfântului Sinod al Bisericii 
Ortodoxe Române, comisie care primeşte aceste sesizări, precum şi o listă în care 
sunt înscrise personalitățile care au posibilitatea să fie trecute în rândul Sfinţilor. 
În lista aceasta de aşteptare s-a aflat şi mitropolitul Varlaam al Moldovei. 


Criteriile pe care le urmăreşte Comisia în cercetarea unui caz sau altul Sunt 
condiţii extraordinare care ţin de viaţă sfântă. Întâi de toate nu poate fi trecută în 
rândul Sfinţilor o persoană care nu a avut o viaţă sfântă; sfinţenia vieţii este prima 
condiţie. A doua condiţie, asemenea sfinţeniei vieţii, este ortodoxia credinţei. Prin 
sfințenia vieţii au fost trecuţi în rândul Sfinţilor foarte mulți asceţi, părinţi ai 
noştri, duhovnici mari, oameni care, apropiindu-se de Dumnezeu, au fost înzestrați 
de Dumnezeu încă din viaţa lor cu darul facerii de minuni. Noi am crede că sfântul 
este numai acela care a făcut multe minuni, mai ales minuni provocate aşa public 
pentru că lumea să se impresioneze. Minunile sunt lucrări tainice pe care 
Dumnezeu le trimite în viaţa noastră şi noi trebuie să avem ochi pentru a 
descoperi şi a înţelege o minune din viaţa noastră, pentru că altfel o numeşti un 
fapt oarecare sau o faptă extraordionară. 

Cea mai mare minune pe care Dumnezeu 0 săvârşeşte cu noi este minunea că ne 
menţine în viaţă deşi suntem păcătoşi, ne dă viaţă, ne dă sănătate, dar, mai ales, 
ne ajută atunci când noi strigăm în rugăciune, alergăm către biserică şi ne 
apropiem de aleşii lui Dumnezeu, de cei care trăiesc în lume. Să ştiţi că am fi 
impresionați dacă am putea să-i cunoaştem pe câți dintre semenii noştri Dumnezeu 
i-a chemat, i-a ales şi i-a ajutat să ajungă pe trepte înalte ale desăvârşirii. Suntem 
bucuroşi să ştim că darul acesta lucrează şi acum. 


Mai sunt şi alte criterii care sunt de luat în seamă pe lângă faptele minunate: 
apărarea dreptei credinţei nu numai prin rugăciune, ci şi prin scrieri, prin predică 
şi prin cuvânt, în aşa fel încât turma lui EHlristos să meargă pe calea cea dreaptă. O 
simplă greşeală aparent pentru unii poate să fie o mare erezie şi o mare scăpare 
de la dreapta credinţă. ” 


După oficierea Sfintei Liturghii a luat cuvântul Înalt Prea Sfinţitul Daniel, 
mitropolitul Moldovei şi Bucovinei şi Locţiitor de Patriarh al Bisericii Ortodoxe 
Române care s-a referit mai întâi la stabilirea datei de 30 august pentru pomenirea 
Sfântului ierarh Varlaam, mitropolitul Moldovei: “În mod minunat, data aceasta 
de pomenire s-a fixat prin canonizarea Sfântului ierarh Varlaam ziua de 30 august 
pentru ca să fie al doilea ocrotitor al Mănăstirii Secu, după Sfântul loan 
Botezătorul, Înainte Mersătorul Domnului. Sfântul prooroc loan Botezătorul, cu 
toată puterea sa spirituală, a ocrotit şi ocroteşte această mănăstire, mai ales 
Chemându-i pe toți monahii şi pe toți credincioşii la pocăință deoarece uşile 
pocăinţei sunt Uşile Împărăției Cerurilor. 


Sfântul Varlaam, pe lângă rugăciune şi pocăință, ne arată cât de mare şi cât de 
necesară este misiunea Bisericii în lume, apărarea dreptei credinţe şi promovarea 
ei prin mijloacele acestea ale cuvântului, nu numai vorbit, ci şi scris. Faptul că 
Sfântul Varlaam este pentru noi acum un rugător recunoscut în Ceruri ne întăreşte 
şi mai mult în lupta noastră duhovnicească de păstrare a credinţei ortodoxe, în 
strădania noastră de a vieţui potrivit poruncii Mântuitorului nostru lisus Hristos: 
iubirea față de Dumnezeu arătată în rugăciune şi iubirea faţă de semenii noştri 
arătată în fapte bune. ” 


Înalt Prea Sfinţitul Părinte mitropolit Daniel a evidenţiat apoi virtuțile Sfântului 
ierarh Varlaam, mitropolitul Moldovei şi a adresat câteva îndemnuri credincioşilor 
pornind de la exemplu de credinţă al acestui sfânt. 


“Părintele arhimandrit Timotei Aioanei, exarh cultural al Arhiepiscopiei Iaşilor a 
dat citire listei cu persoanele care au primit din partea Mitropoliei Moldovei şi 

Bucovinei “Diploma Ştefan cel mare şi sfant” pentru sprijinul oferit la bună 
organizare a evenimentelor prilejuite de proclamarea solemnă a canonizării 
Sfântului ierarh Varlaam, mitropolitul Moldovei.” 


Înalt Prea Sfinţitul Daniel, mitropolitul Moldovei şi Bucovinei şi Locţiitor de Pa- 
triarh al Bisericii Ortodoxe Române a mulţumit de asemenea slujitorilor de la 
Centrul eparhial laşi pentru organizarea evenimentelor prilejuite de proclamarea 
solemnă a canonizării Sfântului ierarh Varlaam şi reprezentanților instituţiilor care 
au asigurat bună derulare a evenimentelor. 

Nu în ultimul rând, Înalt Prea Sfinţitul Părinte mitropolit Damel a mulțumit 
ierarhilor care au slujit şi astăzi la Mănăstirea Secu. În cuvântul său, Înalt Prea 
Sfinţitul Părinte mitropolit Daniel a menţionat apoi şi alți cuvioşi părinţi din zona 
Neamţului care urmează să fie propuşi pentru canonizare. 


A luat apoi cuvântul Părintele Vichentie Amăriei, stareţul Mănăstirii Secu, care a 
vorbit despre importanţa evenimentelor derulate ieri şi astăzi la acest sfânt lăcaş 
nemţean. 


În final, Înalt Prea Sfinţitul Daniel, mitropolitul Moldovei şi Bucovinei şi Locţiitor 
de Patriarh al Bisericii Ortodoxe Române a felicitat şi întreaga obşte a Mănăstirii 
Secu pentru pregătirile făcute la acest lăcaş în vederea derulării proclamării 
canonizării Sfântului ierarh Varlaam, mitropolitul Moldovei. De asemenea, Înalt 
Prea Sfinţitul Părinte mitropolit Daniel a făcut câteva referiri la mormântul 
Sfântului ierarh Varlaam care va rămâne la Mănăstirea Secu. 


Pr. Dorin 

Cazania din 16043 

Cea mai însemnată lucrare a mitropolitului Varlaam, şi în acelaşi timp una din cele 
mai de seamă din istoria vechii culturi româneşti, este intitulată „Cartea 
românească de învăţătură la dumenecele preste an şi la praznice împărăteşti şi la 
svănți mari“ sau Cazania, apărută la laşi, în 1643. Are 506 file, ilustrate cu 

numeroase gravuri, reprezentând scene biblice, chipuri de sfinţi la care se adaugă 
iniţiale înflorate, frontispicii, viniete, podoabe finale. 


Cartea începe cu un „Cuvânt“ adresat de Vasile Lupu „la toată semenţia româ- 
nească de pretutindeni ce se află pravoslavnici într-această limbă“, arătând că oferă 
„acest dar limbii româneşti, carte pre limba românească, întăiu de laudă lui 
Dumnezeu, după aceia, de învăţătură şi de folos sufletelor pravoslavnici“. 


Urma apoi un „Cuvânt către cetitoriu“ al mitropolitului. Din aceste două prefețe se 
desprinde ideea unității de neam şi de limbă a românilor din Moldova, Muntenia şi 
Transilvania. 


Cartea are două părţi. Partea întâi cuprinde 54 de cazanii la duminici, iar partea a 
doua cuprinde 21 de cazanii la diferite sărbători. 


Mitropolitul moldovean şi-a cules materialul „din multe scripturi din limba 
slavoniască“, arătând în prefaţă că este „adunată din toți tălcovnicii Sfintei Evan- 
ghelii, dascălii Bisericii noastre“. Varlaam are meritul că a strâns într-o lucrare 
unitară vechile cazanii, care circulau în ţările româneşti în manuscris, traduse din 
greceşte sau din slavoneşte, le-a revizuit şi le-a dat ca „dar“ întregului popor 


român. 


Cazania a adus un aport preţios la formare limbu noastre literare, fiind scrisă într- 
un stil viu şi plin de culoare, cu fraze bogate în comparații pitoreşti şi expresii 
plastice. Prin conţinutul ei, dar şi prin frumuseţea graiului, Cartea românească de 
învăţătură a lui Varlaam a cunoscut o răspândire mult mai largă decât orice altă 
carte românească veche, ajungând nu numai în mâna episcopilor şi a preoţilor, ci 
chiar a credincioşilor de la sate. Cea mai largă răspândire a cunoscut-o în 
Transilvania, unde s-au făcut copii după ea şi au avut loc procese pentru a intra în 
posesia ei. 


Considerată de Nicolae Iorga, drept opera cea mai populară a epocii noastre vechi, 
ea conţine primele versuri în limba română, intitulate Stihuri în stema domniei 
Moldovei, prin care este recunoscut meritul domnitorului Vasile Lupu în tipărirea 
cărții. 


Nicolae Manolescu, în Istoria critică a literaturii române desprinde următoarele 
trăsături ale operei: frumuseţea limbi utilizate - vorbeşte pe înţelesul tuturor, 
presărând explicaţiile cu întrebări retorice şi cu îndemnuri, arta povestirii - este 
primul nostru povestitor, înfăţişînd ţărăneşte chestiunile teologice. 

Sursa: Mănăstirea Sfinţii trei Ierarhi 
Alte surse: 


https://jurnaldemigrant.wordpress.com/2017/08/30/cartea-neamului-romanesc-cazania-lui- 
varlaam/ 


Xe Xe Xe e e ee eee eee eX 
Xp Xe Xe Se XP eee e PN 


AAA AAA AAA AAA AAAAĂAAAA 


AAA AAA AAA AAA AAA AAA AA 


Sfântul ierarh Varlaam, mitropolitul Moldovei - Lucrarea sa intitulată 
Cazania sau Carte românească de învăţătură a fost prima carte românească 
tipărită în Moldova 


Sfântul mitropolit Varlaam a păstorit Mitropolia Moldovei între anii 1632-1653, în 
timpul domnitorilor Alexandru Iliaş, Miron Barnovschi, Moise Movilă şi Vasile 
Lupu. Provenind dintr-o familie de răzeşi, care se numea Moţoc, din Borceşti, sat 
dispărut situat lângă Târgu-Neamţ, mitropolitul Varlaam s-a născut în jurul anului 
1590. Numele său de botez a fost Vasile. 

Din tinereţe şi-a îndreptat paşii spre Schitul Zosim de pe valea pârâului Secu, unde 
a învăţat carte şi limbile slavonă şi greacă. 


Pe aceeaşi vatră, vornicul Nestor Ureche şi soţia sa Mitrofana au ctitorit în 1602 
Mănăstirea Secu în care a început să funcţioneze şi o şcoală. Tânărul Vasile Moţoc 
a intrat în obştea noii mănăstiri, unde a fost călugărit cu numele de Varlaam. Fiind 
bun povăţuitor, a fost numit egumen al mănăstirii. 

Cu multă osârdie, cuviosul Varlaam s-a adâncit în tainele cărților, traducând Scara 


(Leastviţa) Sfântului loan Scărarul (1618). Apoi, pentru strădaniile şi virtuțile sale 
el a fost cinstit cu rangul de arhimandrit. 


Ajungând sfetnic de încredere al domnitorului Miron Barnovschi, în anul 1628, 
arhimandritul Varlaam este trimis la Kiev şi Moscova în vederea cumpărării de 
icoane pentru mănăstirile Dragomirna şi Bârnova şi pentru biserica ctitorită de 
domnitor în laşi. Săvârşind aceasta, Varlaam s-a întors în ţară, dar primind vestea 
morţii mitropolitului Anastasie Crimca (1629) şi pe cea a înlăturării domnului 
Miron Barnovschi, s-a retras la Mănăstirea Secu. 


În anul 1632, în timpul domniei voievodului Alexandru Iliaş, prin lucrarea lui 
Dumnezeu, arhimandritul Varlaam a fost chemat să păstorească Mitropolia 
Moldovei în locul mitropolitului Atanasie (1629-1632), care s-a mutat la cele veş- 
nice şi a fost înmormântat la Mănăstirea Bistriţa, Neamţ. 


Noul mitropolit unea învăţătura cu rugăciunea şi cuvântul înţelept cu fapta cea 
bună. In timpul păstoririi învățatului mitropolit Varlaam, Mitropolia Moldovei s-a 
bucurat de mult ajutor din partea bine credinciosului domnitor Vasile Lupu. 

Sprijinit şi de Sfântul mitropolit Petru Movilă al Kievului, mitropolitul Varlaam a 
înfiinţat prima tipografie românească din Moldova, în anul 1640, pe care a instalat- 
o la Mănăstirea „Sfinţii trei Ierarhi” din laşi. 


Înţelept apărător al dreptei credinţe şi al unităţii Bisericii Ortodoxe în vremuri 
tulburi, mitropolitul Varlaam s-a ocupat îndeaproape de organizarea Sinodului de 
la Iaşi din anul 1642, care a îndreptat şi aprobat Mărturisirea de credinţă alcătuită 
de mitropolitul Petru Movilă al Kievului în 1638, pentru a da clerului şi 
credincioşilor ortodocşi o călăuză în lupta lor împotriva rătăcirilor de la Sfânta 
Tradiţie a Biserici. 


Vrednicul mitropolit Varlaam al Moldovei era prețuit atât în ţară, cât şi în afara ei. 
Astfel, pentru evlavia şi înţelepciunea sa, mitropolitul Varlaam s-a numărat, în anul 
1639, între cei trei candidaţi propuşi pentru ocuparea scaunului de patriarh 
ecumenic al Constantinopolului. 


Ca un păstor bun şi harnic, mitropolitul a tipărit la laşi mai multe cărți de slujbă şi 
de apărare a credinţei ortodoxe, şi anume: Cazania, Cele şapte taine, Răspunsul 
împotriva catehismului calvinesc, Pravila, Paraclisul Născătoarei de Dumnezeu şi 
altele. 

Lucrarea sa intitulată Cazania sau Carte românească de învăţătură la duminicile de 
peste an, la praznice împărăteşti şi la sfinți mari (1643) a fost prima carte româ- 
nească tipărită în Moldova, numărându-se până astăzi între cele mai de seamă 
scrieri din istoria vechii culturi româneşti. Ea s-a răspândit în toate provinciile 
româneşti, dar mai ales în Transilvania, unind în cuget şi credinţă pe românii 
locuind de o parte şi de alta a munţilor Carpaţi. 


În timpul păstoririi mitropolitului Varlaam al Moldovei a fost zidită frumoasa 
biserică a Mănăstirii „Sfinţii trei Ierarhi” din laşi, ctitoria cea mai de seamă a 
domnitorului Vasile Lupu. În această biserică, sfințită în anul 1639, mitropolitul 
Varlaam slujea adeseori şi binevestea Evanghelia lui Hristos cu râvnă şi 
înţelepciune. 


În anul 1641, în această biserică, evlaviosul mitropolit Varlaam a aşezat moaştele 
cuvioasei Parascheva, dăruite domnitorului Vasile Lupu de Patriarhia Ecumenică 
de Constantinopol, în semn de recunoştinţă pentru ajutorul oferit de el acesteia, în 
vremea patriarhului ecumenic Partenie. 

Prin evlavia sa, mitropolitul Varlaam a sporit mult în rândurile credincioşilor 
cinstirea Sfintei cuvioase Parascheva. Pentru a întări credința ortodoxă şi a-i 
lumina pe tineri, mitropolitul Varlaam l-a îndemnat pe domnitorul Vasile Lupu să 
întemeieze la Iaşi, în anul 1640, prima şcoală de grad înalt din Moldova, după 

modelul Academiei duhovniceşti de la Kiev, înfiinţată acolo de Sfântul ierarh Petru 
Movilă. 


Noul aşezământ de cultură din Moldova, în care se preda în limbile greacă, slavonă 
şi română, se afla în incinta Mănăstirii „Sfinţii trei Ierarhi” din laşi, având la 
început şi profesori trimişi de mitropolitul Petru Movilă al Kievului, ca semn că nu 
şi-a uitat patria sa, Moldova. 


După ce domnitorul Vasile Lupu a pierdut scaunul domnesc în anul 1653, 
mitropolitul Varlaam, dornic de linişte şi de rugăciune, s-a retras la mănăstirea sa 
de metanie, Secu, după cum mărturiseşte cronicarul Miron Costin. 


Vrednicul mitropolit a mai trăit patru ani, în smerenie, în rugăciune şi în vieţuire 
sfântă, strămutându-se la veşnicele locaşuri către sfârşitul anului 1657. 'Toate cele 
agonisite în timpul vieţii sale le-a dăruit Mănăstirii Secu. Marele mitropolit Var- 
laam al Moldovei a fost înmormântat în zidul de miazăzi al bisericii Mănăstirii 
ECU. 


Pentru râvna sa în apărarea dreptei credinţe, pentru vieţuirea sa sfântă şi pentru 
lumina duhovnicească pe care a dăruit-o poporului român drepteredincios, la 
propunerea Sinodului mitropolitan al Mitropoliei Moldovei şi Bucovinei, în data de 
12 februarie 2007, Sfântul Sinod al Bisericii Ortodoxe Române a înscris în rândul 
sfinților din calendar pe învățatul mitropolit Varlaam al Moldovei, cu zi de 
pomenire la 30 august. 


Cu ale lui sfinte rugăciuni, Doamne Iisuse Hristoase, Dumnezeul nostru, miluieşte- 
ne pe noi. 

Arhimandrit loanichie Bălan - Mitropolitul Varlaam a fost un sfert de secol 
egumen al Mănăstirii Secu 

Ca egumen al Mănăstirii Secu, arhimandritul Varlaam a povăţuit cu multă înţe- 
lepciune duhovnicească această obşte timp de 24 de ani, reuşind să crească mulți 
fii sufleteşti şi să formeze pe valea Secului o adevărată lavră monahală vestită în 
toată Moldova, Mănăstirea Secu devenind o vatră isihastă de rugăciune, de gândire 
şi de trăire ortodoxă. Prin anii 1625-1630, Mănăstirea Secu se număra alături de 
marile mănăstiri: Neamţ, Slatina, Putna, Bistriţa, Agapia, Probota, Moldoviţa şi 
Dragomirna. 


În obştea sa, egumenul Varlaam respecta întru totul aşezământul ctitorului fon- 
dator, Nestor Ureche, care era foarte apropiat de tipicul Muntelui Athos. După 
slujbele bisericeşti, monahii se îndeletniceau cu ascultarea în obşte şi cu lucrul 
mâinilor la chilii. Iar citirea Sfinţilor Părinţi şi rugăciunea lui lisus erau obligatorii 
pentru toţi fiii săi duhovniceşti. 


Una dintre îndeletnicirile marelui stareţ era şi traducerea operelor Sfinţilor Părinți 
din limbile greacă şi slavonă în grai românesc, ca să fie pe înţelesul tuturor. Astfel, 
arhimandritul Varlaam traduce din slavonă, împreună cu câţiva ucenici, Scara 
Sfântului loan Scărarul, precum şi alte scrieri ce se citeau zilnic la biserică, la 
trapeză şi la chilii. Prin aceasta, egumenul Varlaam făcea în Moldova primii paşi 
de înlocuire a limbilor străine, greaca şi slavona, cu limba vorbită a poporului. 

Leastviţa (Scara) Sfântului loan Scărarul este printre primele opere patristice filo- 
calice traduse în limba română şi dovedeşte preocuparea duhovnicească a 
monahilor noştri pentru cunoaşterea şi imitarea Sfinților Părinţi. 


Acest smerit egumen ducea o viaţă duhovnicească atât de aleasă, încât în puţini ani 
se făcuse cunoscut peste tot, prin mănăstiri, prin sate şi târguri, la dregători, la 
episcopi şi chiar la însuşi domnul ţării, Miron Barnovschi (1626-1629), care îl avea 
de duhovnic. Zilnic alergau la el ţărani, sihaştri, egumeni şi boieri, pentru sfat şi 
spovedanie, căci era povăţuitor iscusit şi căutat de toţi. De asemenea, veneau la 
chilia lui săraci şi văduve de prin sate pentru milostenie, iar el îi ospăta la trapeză 
cu multă dragoste, îi mângâia părinteşte şi îi libera cu pace. 


Aceeaşi grijă părintească avea egumenul Varlaam şi de numeroşii sihaştri care se 
nevoiau în Munţii Neamţului şi mai ales pe valea Secului, la Sihla şi la Sihăstria. 
Căci prin aceste locuri străluceau pustnici mari şi foarte sporiți în bunătăți, cum 
erau cuvioşii Rafail şi Partenie de la Agapia, Pahomie, Serghie şi loan, Visarion şi 
Ştefan, pustnici din Poiana Trapezei şi mai ales vestitul duhovnic Atanasie de pe 
„Valea Sihaştrilor”. Pe toţi aceştia îi cerceta egumenul Varlaam, le ducea cele de 
nevoie şi cerea de la ei binecuvântare şi cuvânt de folos. 


Vestea înţelepciunii sale atrăgea la Mănăstirea Secu numeroşi ucenici. Unii dintre 
ei au ajuns mai târziu călugări iscusiți, buni slujitori ai Bisericii lui Hristos, 
duhovnici căutaţi de multă lume, traducători de cărți în grai românesc, egumeni şi 
începători de obşte şi chiar episcopi în eparhiile Moldovei. Dintre aceştia pot fi 
amintiţi: mitropolitul Ghedeon, mai întâi episcop la Huşi între anii 1645-1653, apoi 
mitropolit al Moldovei între anii 1653-1659 şi 1664-1671, şi mitropolitul Sava, fost 
episcop la Huşi, Rădăuți şi Roman, între anu 1653-1660, apoi mitropolit între anii 
1660-1664. lar dintre egumeni ucenici ai stareţului Varlaam se pot aminti 
ieromonahii Efrem, Ghedeon, Teodorit, Paisie, Gheorghe, Ghenadie şi alții. 


(Arhimandrit Ioanichie Bălan, Patericul românesc, Editura Mănăstirea Sihăs- 
tria, pp. 205-206) 

fe Pentru sfințenia vieţii sale şi pentru înțelepciunea cu care era înzestrat de 
Dumnezeu, arhimandritul Varlaam, egumenul Mănăstirii Secu, a fost ales de tot 

X poporul mitropolit şi păstor duhovnicesc al Moldovei, în toamna anului 1632. La 

bd 23 septembrie în acelaşi an a fost hirotonit arhiereu şi aşezat la cârma Bisericii în 

e prezenţa a mii de credincioşi, călugări, egumeni şi dregători de la Iaşi, în frunte cu 

ii domnul şi toţi arhiereii. Şi a fost mare bucuria atunci peste toată Țara Moldovei, 

îi căci toţi se foloseau de blândeţea, de smerenia şi de cuvintele lui cele pline de 

Cea dintâi grijă a marelui ierarh a fost să-şi hrănească poporul cu cărţi de slujbă şi 
de învăţătură creştinească în limba românească. De aceea a întemeiat la Mănăstirea 


pd „Sfinți trei Ierarhi” din laşi prima tipografie din Moldova. Aici a tipărit mitro- 

politul Varlaam, în româneşte, trei cărți dintre cele mai importante pentru acele 
timpuri, scrise de el în cinstea Preasfintei Treimi, şi anume: 
= Explicarea Evangheliilor la duminici, la praznice împărăteşti şi la sfinţii 
mari de pe tot anul, tipărită în anul 1643 cu numele de Carte românească de 
învățătură. În popor a fost numită cel mai obişnuit „ Cazania lui Varlaam”, 
cu 75 de predici în 500 de file; 
=> Șapte Taine ale Bisericii, tipărită la laşi în anul 1644, cu 339 file; 
=> Răspunsul la Catehismul calvinesc, tipărită tot la Iaşi, în anul 1647. 


Prin aceste trei cărţi, mitropolitul Varlaam s-a dovedit a fi, pentru toţi credincioşii 
români, un bun cunoscător şi exeget al Sfintei Scripturi, un adevărat dascăl de 
morală şi profund catehet şi un mare ierarh apărător al Ortodoxiei româneşti, 
renumit până în zilele noastre. 


Văzând păstorul cel bun al lui Hristos că turma sa nu înţelege slujbele Bisericii 
făcute în limbi străine, s-a nevoit să tălmăcească toate evangheliile de peste an, pe 
înţelesul credincioşilor, într-o frumoasă şi curată limbă românească. Căci se 
gândea nu numai la credincioşii din Moldova, ci şi la cei din Țara Românească şi 
mai ales din Transilvania, care erau de secole sub jug străin şi mereu siliți să 
renunţe la credinţa ortodoxă şi la limba strămoşilor noştri. Tocmai de aceea, 
înțeleptul ierarh şi-a intitulat cazania Carte românească de învăţătură, căci era 
adresată „la toată seminţia românească”, cu scopul de a-i uni pe toţi sub aceeaşi 
credinţă şi limbă părintească. 


Cazania Mitropolitului Varlaam este cea mai importantă carte veche de învăţătură 
duhovnicească, alături de Biblia lui Şerban din anul 1688. Datorită limbii sale atât 
de curgătoare şi învăţăturii ei dătătoare de viaţă, această carte a avut cea mai largă 
răspândire pe pământul ţării noastre, mai ales în Transilvania, unde se mai 
păstrează astăzi peste 350 de exemplare în manuscris. 


Setea de Hristos, ca şi unitatea de credinţă, de limbă şi de simţire au făcut pe mulți 
credincioşi din Transilvania să o scrie cu mâna, pentru a circula mai uşor şi a fi 
citită din casă în casă. 


Cazania de la laşi a fost multă vreme pentru români cea dintâi carte de religie, de 
citire, de învăţătură şi de mângâiere duhovnicească, pe limba şi înţelesul tuturor. 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 206-207) 

Arhimandrit loanichie Bălan - Mitropolitul Varlaam al Moldovei şi Sucevei, 
părintele tuturor românilor 


Auzind marele ierarh că în Transilvania se răspândea calvinismul, care schimba 
dogmele credinţei ortodoxe şi nu mărturisea cele şapte Sfinte Taine şi înțelegând 
că unii români ardeleni sunt atraşi la calvinism, a scris o carte de învăţătură 
ortodoxă intitulată Şapte Taine ale Bisericii. Prin această carte, mitropolitul 
Varlaam explica pe înţelesul poporului cele şapte Taine întemeiate de Hristos şi 
lăsate Bisericii Sale. Totodată, apăra sfinţenia şi rolul Bisericii şi îndemna pe toţi la 
pocăință, bineştiind că îndepărtarea de la dreapta credinţă şi de la faptele bune duce 
la pierderea mântuirii şi la dezbinarea neamului. 


Ajungând mitropolitul Varlaam cu solie de pace în Țara Românească şi aflând că 
la Alba Iulia se tipărise în anul 1640 un catehism calvinesc „plin de otravă de 
moarte sufletească”, s-a aprins cu mare râvnă pentru apărarea credinţei ortodoxe. 
Deci, întorcându-se în Moldova, a scris o carte de apărare a Ortodoxiei intitulată 
Răspunsul la Catehismul calvinesc. 


Apoi a adunat la laşi, în anul 1645, sinod de ierarhi români din ambele ţări, care au 
aprobat Răspunsul scris de mitropolitul Varlaam şi au condamnat Catehismul 
calvinesc, declarându-l „plin de otravă de moarte sufletească”. Astfel, mitropolitul 

Varlaam s-a dovedit primul apologet al Bisericii Ortodoxe Române şi cel dintâi 
ierarh, care convoacă un sinod local pe pământul ţării noastre. 


În Răspunsul la Catehismul calvinesc, mitropolitul Varlaam combătea cu multă 
îndrăzneală învăţăturile reformatorului Calvin, înlocuindu-le cu dogmele credinţei 
ortodoxe, dovedind din Sfintele Scripturi că adevărul se află numai în Biserica 
Ortodoxă întemeiată de Hristos. Prin aceasta, mitropolitul Varlaam s-a arătat un 
mare teolog ortodox şi un bun cunoscător al învățăturii protestante, făcându-se 
vestit, atât în Ţările Române, cât şi în întreaga Ortodoxie. 


Acest mare mitropolit era numit pe drept cuvânt părinte duhovnicesc al tuturor 
românilor, căci era iubit de toţi şi se îngrijea, după a sa putere, pentru mântuirea şi 
unirea lor prin mărturisirea aceleiaşi credinţe în lisus Hristos şi păstrarea ființei 
noastre străbune. 


Cele trei cărţi ale sale au fost scrise îndeosebi pentru românii din Transilvania, 
unde s-au şi răspândit cel mai mult. Mitropolitul Varlaam s-a dovedit, astfel, cel 
dintâi ierarh care a luptat pentru unitatea ţărilor române şi unul dintre 
principalii făuritori ai limbii scrise româneşti. 


Înțeleptul păstor al Moldovei, la rugămintea mitropolitului Petru Movilă al 
Kievului, a organizat la laşi, în trapeza Mănăstirii „Sfinţii trei Ierarhi”, în anul 
1642, un sinod al Bisericilor Ortodoxe greacă, rusă şi română, în vederea aprobării 
Mărturisirii Ortodoxe. Timp de 43 de zile, membrii celor trei Biserici, sub con- 
ducerea mitropolitului Varlaam, au discutat punct cu punct, au îndreptat şi au 
aprobat Mărturisirea de Credinţă, scrisă de mitropolitul moldovean Petru Movilă. 
Astfel, prin grija bunului păstor al Moldovei, a avut loc pentru prima dată în istorie 
un sinod inter-ortodox pe pământul ţării noastre. 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 208-209) 

Arhimandrit loanichie Bălan - Mitropolitul Varlaam - iscusit făcător de pace 


Auzindu-se până la Constantinopol de petrecerea şi înţelepciunea mitropolitului 
Varlaam, precum şi de înflorirea Bisericii din Moldova sub păstoria sa, Sinodul 
Marii Biserici l-a propus, în anul 1639, printre cei trei candidaţi la scaunul de 
patriarh ecumenic, fiind ales apoi Partenie. Este pentru prima şi ultima dată când 
un ierarh român candidează la scaunul de patriarh ecumenic. 


Acest venerabil păstor duhovnicesc al Moldovei s-a dovedit a fi, de asemenea, şi 
un iscusit făcător de pace, după cuvântul Mântuitorului Hristos, care zice: „Fericiţi 
făcătorii de pace, că aceia fiii lui Dumnezeu se vor chema” (Matei 5, 9). 


Încă pe când era egumen la Secu, a fost trimis de Miron Barnovschi şi de 
mitropolitul Anastasie Crimca în fruntea unei solii la ţarul Rusiei şi la mitropolitul 
moldovean Petru Movilă de la Kiev. În anul 1632 s-a dus iarăşi în fruntea unei solii 
de pace la Constantinopol, mijlocind pentru un domn pământean pe scaunul Mol- 
dovei. 


În anul 1644 este trimis de Vasile Lupu, în fruntea unei alte solii de pace, la 
domnul muntean Matei Basarab, cu care era de mult în neînțelegere. Astfel, 
blândul mitropolit Varlaam a reuşit să împace pentru totdeauna pe cei doi domni şi 

Bisericile Ortodoxe surori, aducând în mijloc numele lui lisus Hristos, care se 
numeşte „Domn al păcii” şi amintind că şi unii şi alţii sunt fraţi de o credinţă, de o 
limbă şi de un neam. Ca semn al împăcării, mitropolitul Varlaam a îndemnat pe 
Vasile Lupu să zidească biserica Stelea din Târgovişte, iar pe Matei Basarab, să 
zidească biserica Mănăstirii Soveja în ţinutul Vrancei, numită multă vreme Mă- 
năstirea Dobromira, adică „Bună pace”. 


Grija marelui ierarh pentru mântuirea turmei sale era tot aşa de mare ca şi grija 
pentru luminarea „seminţiei româneşti” cu cărți de învăţătură creştinească pe limba 
poporului. În cei 21 de ani de rodnică păstorie s-a străduit, după a sa putere, să 
zidească numeroase biserici prin sate şi oraşe şi să facă tot felul de danii şi 
înzestrări la schituri şi mănăstiri. În cele trei scaune episcopale a pus episcopi 
dintre cei mai evlavioşi, iar la parohii a hirotonit preoți învăţaţi, plini de frica de 
Dumnezeu, care în fiecare sărbătoare citeau predica zilei din cazanie, pe înţelesul 
credincioşilor. În felul acesta, călugării, preoţii şi ierarhii apărau dreapta credinţă, 
învățau poporul să ducă o viaţă morală şi-l ţineau unit şi strâns legat de Hristos, de 
Biserică şi de părinți. 


Aşa a păstorit mitropolitul Varlaam Biserica Moldovei timp de 21 de ani, jertfindu- 
se, după a sa putere, pentru întărirea şi apărarea credinţei ortodoxe în Ţările 
Române, pentru mântuirea turmei încredințate lui de Hristos şi pentru unitatea şi 
luminarea poporului prin cărți scrise în grai limpede românesc. Apoi, ajungând la 
bătrâneţe şi dorind să se pregătească de obştescul sfârşit, în anul 1653 s-a retras din 
scaun la Mănăstirea Secu, metania sa. 


Vechile documente mărturisesc că mitropolitul Varlaam a avut întotdeauna o deo- 
sebită grijă de mănăstirea sa de metanie, unde a crescut şi s-a format duhovniceşte. 
Că „orice agonisită dobândea, o dăruia Mănăstirii Secu”. A mai dăruit obştii de aici 
un frumos sacos arhieresc în fir de argint, cărți de cult, vase şi alte obiecte 
bisericeşti. 


La fel şi sora sa după trup, Ecaterina, fratele său şi nepotul său, preotul Ursul din 
satul Cofeteşti, ţinutul Putnei, au făcut preţioase danii Mănăstirii Secu, întru 
pomenirea lor şi a marelui mitropolit. 


In tradiția locului se spune că mitropolitul Varlaam, cât a trăit la Secu, nu stătea 
fără lucru, ci mereu se ruga, mergea la biserică, citea, traducea şi scria cărți 
ziditoare de suflet. 

Întrucât cunoştea pe mulţi sihaştri şi călugări cu viaţă îmbunătăţită, se spune în 
tradiție că mitropolitul a scris şi un pateric cu numeroase vieţi de cuvioşi părinţi, 
trăitori în codrii şi mănăstirile Moldovei. Acest pateric al mitropolitului Varlaam s- 
a păstrat un timp în manuscris în biblioteca Mănăstirii Secu. Mai târziu, un călugăr 
aghiorit l-a înstrăinat, ducându-l în Muntele Athos, unde apoi s-a pierdut. 


În toamna anului 1657, marele ierarh şi părinte al Moldovei, mitropolitul Varlaam, 
simţindu-şi aproape obştescul sfârşit, a împărțit toată averea sa, a chemat la sine pe 
duhovnicul Dosoftei, egumenul Mănăstirii Neamţ, şi a primit Preacuratele Taine. 
Apoi, dând tuturor sărutarea cea mai de pe urmă, şi-a dat sufletul în braţele Marelui 
Arhiereu lisus Hristos, împăcat cu sine, cu Biserica şi cu neamul său. 


Aşa a trăit şi aşa s-a nevoit pentru mântuirea turmei sale mitropolitul Varlaam! 
Doamne, numără în ceata Sfinților ierarhi pe bunul păstor al Moldovei, Varlaam! 


(Arhimandrit  loanichie Bălan, Patericul românesc, Editura Mănăstirea 
Sihăstria, pp. 210-211) 

Sfântul ierarh Varlaam, mitropolitul Moldovei 


Pamântul românesc, această grădină a Maicii Domnului, este plină de vetre 
duhovniceşti, de nevoinţele cuvioşilor, de suferinţele celor statornici în credinţa 
străbună, ale căror nume n-au fost scrise în documente, dar pe care Dumnezeu le-a 
trecut în „Cartea veşnicier”. 


Cercetându-ne trecutul şi cinstind pe sfinții noştri ierarhi, martiri, cuvioşi, măr- 
turisitori, preoţi şi credincioşi, care s-au învrednicit de a primi de la Dumnezeu 
„Cununa sfinţeniei” şi ale căror nume au rămas în evlavia credincioşilor, aflăm la 
loc de cinste şi numele mitropolitului Varlaam al Moldovei. 


EI s-a născut într-un sat din părțile Vrancei, în Baloteştii Putnei, dintr-o familie de 
oameni luminaţi şi curaţi la suflet, puternic înrădăcinaţi în credinţa ortodoxă. Din 
Sfântul Botez a primit numele de Vasile. El mai avea încă patru frați: Gavriil, 
Ștefan, Caterina şi Nastasia. 

La timp potrivit, a fost dat la şcoală, învaţătura dobândindu-şi-o de la preoţii sa- 
telor, dar şi de la călugării din mănăstirile moldovene. Pe lângă cunoştinţele ce se 
puteau căpăta atunci, el a deprins puţin şi din limbile greacă şi slavonă. 

Vasile, era un tânăr potrivit la trup, cu chip cuvios, faţa luminoasă şi ochi vii în 
care se citeau curăția inimii şi flacăra credinţei. O înclinare firească spre cele 
duhovniceşti şi o adâncă evlavie îi mânau paşii în zile de sărbători spre Sfânta 
Mănăstire Secu. 


La vârsta când alţi tineri de seama lui erau ademeniţi de făgăduinţele amăgitoare 
ale acestei trecătoare vieţi, în inima lui au răsunat cu temeinicie cuvintele 
evanghelice „De voieşti să fii desăvârşit, mergi, vinde-ţi averile tale şi le dă 
săracilor şi vei avea comoară în cer şi, vino, de-mi urmează mie”(Matei XIX.21). 
Călăuzit de aceste îndemnuri, el a luat calea monahismului, după ce şi-a împărțit 
moştenirea de la părinţi, nepoților de la cei doi fraţi ai săi. Înclinaţia lui spre studiu 
l-a îndreptat spre mănăstire, unde la vremea lui putea să-şi realizeze această dorinţă 
arzătoare. 


Tânărul Vasile intră cu ajutorul lui Dumnezeu în obştea Mănăstirii Secu, fiind o 
ctitorie nouă a boierului Nestor Ureche şi a soției sale Mitrofana, preţuită de 
mitropolitul Anastasie Crimca, neîntrecutul miniaturist şi caligraf de pergamente. 


Cine se gândea ca tânărul acesta, cu înfăţişare feciorelnică, va putea birui asprimile 
pravilei, greutaţile postului, osteneala rugăciunilor în nopți târzii de privegheri de 
nesomn? Cine se gândea că el era mult doritul sfintei mănăstiri ? Bătrânul stareţ nu 
l-a ispitit cu prea multe întrebări, că a cunoscut cu duhul că tânărul din faţa lui 
„umblă fără prihană, face dreptate şi grăieşte adevărul în inima sa”(Ps.XIV,2), şi 
după scurt timp l-a călugărit, fund îmbrăcat cu cinstitul chip îngeresc şi primind 
numele de Varlaam. 


În curând ostenelile lui pentru împlinirea ascultărilor, dragostea şi mai ales 
însuflețita lui bunătate, au pus în uimire pe calugării sfintei mănăstiri. El a câştigat 
inimile tuturor, după cum spune şi Sfântul apostol Pavel „prin curăție, prin înţele- 
pciune, prin îndelungă răbdare, prin bunătate, prin Duhul Sfânt, printr-o dragoste 
neprefăcută, prin cuvântul adevărului, prin puterea lui Dumne-zeu..."(II.Corin.VI, 
6-7). 


Datorită vieţii sale duhovniceşti, este hirotonit ierodiacon şi apoi ieromonah, fiind 
învrednicit să săvârşească slujba îngerilor şi să ia parte la cinstea lucrărilor cereşti 
prin harul preoţiei. 

În 1610, Varlaam este numit arhimandrit şi egumen la Secu, el silindu-se să stea 
înaintea Domnului în pace „fără prihană şi fără vină” (I Petru, 111,14). Din înţele- 
peiunea ce îşi agonisise în fiecare zi povăţuia şi pe alţii cu sfaturi de Dumnezeu 
insuflate „pentru cunoaşterea înțelepciunii şi a stăpânirii de sine” (Pilde 1,2), care 
duc la mântuire. 


Luând parte ca delegat al soborului Mănăstirii Secu să stingă unele neînţelegeri de 
hotarnicie între Secu şi Mănăstirea Neamţ, el răspândeşte pace şi înţelegere între 
cele două chinovii. Factura lui sufletească însă, îl atrăgea către alte probleme 
duhovniceşti, şi de aceea poposeşte cu răgaz, pe lucrarea ascetică Leatsvita 
Sfântului loan Scărarul pe care o traduce. Cuviosul Varlaam aflase că printre 
virtuțile creştine care urcă treptele scării spre Rai, ascultarea a fost cea mai 
preţuită. De aceea se supunea cu multă râvnă la toate nevoinţele cele grele ale vieții 
monahale. Plin fiind de darul lui Dumnezeu, a înăintat la o deosebită curăţenie a 
minţii şi a liniştii lăuntrice, încât lumina înaintea tuturor ca o adevărată lumină 
cerească. Toţi vieţuitorii din mănăstire, bătrâni şi tineri, îl preţuiau şi-l iubeau. 


Era atât de iscusit în cele duhovniceşti, încât veneau la dânsul pentru mărturisirea 
păcatelor, nu numai monahi şi lumea din afară, ci chiar şi voievodul Miron 
Barnovschi, domnitorul Moldovei. Toţi aceştia aflau la el adăpostire şi mângâiere 
la ale lor supărari, ca el pe toți îi mângâia cu cuvinte dulci şi de Dumnezeu 
insuflate. Îsi împlinea chemarea de egumen cu multă râvnă pătruns de marele 
adevăr ca a călăuzi pe oameni este un meşteşug şi o ştiinţă desăvârşită, este lucrul 
cel mai deosebit şi anevoios. Era încredinţat că egumenul este inima tuturor 
inimilor care îl caută sau îi cer îndurare şi alinare. El e calea spre desăvârşire a 
tuturor sufletelor credincioase din jurul său. 


Cunoscător al limbii greceşti şi ale celei slavone, lui Varlaam i-a fost uşor să se 
afirme ca un cărturar al vremii, încât i s-au putut încredința misiuni cu caracter 
diplomatic şi cultural. 


Voievodul Miron Barnovschi şi-l ia pe arhimandritul Varlaam ca împuternicit pe 
lânga Petru Movilă, la Kiev, şi la Ţarul Mihail Feodorovici, la Moscova. Acestea 
se petreceau la anul 1628 şi urmărea două obiective: Varlaam ducea lui Petru 
Movilă un Octoih în manuscris de la Mănăstirea Neamţ, iar printre alte discuţii 
Varlaam îi relatează lui Petru Movilă despre o minune întâmplată la Suceava în 
1621 cu moaştele Sfântului mucenic loan cel nou, când racla s-a îngreuiat şi nu s-a 
lăsat mutată de teama cazacilor care amenințau cetatea. În acelaşi timp avea să 
primească scrisori de recomandare de la Petru Movilă către Țarul Mihail şi 

Patriarhul Moscovei, ca astfel să 1 se poată uşura misiunea ce o avea de îndeplinit 
la Moscova. 


Al doilea obiectiv urmărit de delegația moldoveană, era ca să obţină bunăvoința 
țarului pentru a putea comanda la pictori moscoviți, vestiți în arta iconografiei, 
câteva icoane pentru bisericile ridicate de Miron Barnovschi: Dragomirna, cu 
hramul Sfintei Treimi; Bârnova, pe moşia lui Barnovschi, cu hramul Sfântului 
mare mucenic Gheorghe şi Sfântul loan cel nou din laşi cu hramul Adormirii 
Maicii Domnului. 


Pentru a obţine încuviințarea ţarului şi a-i arăta prețuirea deosebită, Miron 
Barnovschi îi trimite în dar într-un chivot de argint aurit, moaştele Sfântului Iacov 
din Persia şi alte obiecte de preţ. Din mulţimea scrisorilor de recomandare şi din 
greutatea persoanelor ce le semnau, se vede ce importanţă mare se dădea soliei ca 
să-şi atingă scopul. 


Delegaţia a plecat de la Suceava în ziua de 12 decembrie 1628 şi după ce a trecut 
prin Kiev, de unde s-a înărmat cu scrisori şi cu talmaci, a ajuns la Potivlia, locul 
unde a trebuit să spună scopul vizitei la Moscova. Cneazul de la Potivlia a înştiinţat 
pe ţar prin Biroul Ambasadorilor din Moscova despre solia din Moldova şi despre 
însărcinarea ce o avea, propunând să fie primită. Procedeul acesta se aplica tuturor 
misiunilor străine, urmărindu-se posibilitatea de spionaj. 


Țarul a acceptat să primească solia care a ajuns la Moscova în februarie 1629. Aici 
a fost supusă unui nou interogatoriu la Biroul Ambasadorilor, după care s-a fixat 
primirea la ţar în ziua de 4 martie. 


Varlaam a prezentat ţarului scisorile de recomandare şi darurile din partea lui 
Miron Barnoschi. La rândul său, ţarul a miluit cu daruri pe membrii delegaţiei, cu 
obiecte după rangul fiecăruia. 1 s-a permis lui Varlaam să trateze cu pictori 
moscoviți angajarea icoanelor. Deoarece acesta dorea să se întoarcă în ţară cu 
icoanele comandate, iar lucrul acesta cerea mai mult timp, a trebuit să elibereze la 
21 aprilie pe ceilalţi tovarăşi să se întoarcă spre casă, rămânând doar cu 
ierodiaconul Petru şi doi servitori să aştepte în Moscova până ce pictorii îi vor fi 
executat comanda. 


La Moscova, a cercetat multe mănăstiri din acea grădina a Maicii Domnului, a 
vazut felul de viaţă al cuvioşilor şi a agonisit multe învățături pe care le-a folosit 
mai târziu, a ascultat cu smerenie sfaturile monahilor bogaţi în bunătăți 

duhovniceşti şi săraci în grijile lumești, apoi s-a închinat şi s-a rugat în multe din 
bisericile şi mănăstirile lor. 


Indicaţiile asupra icoanelor au fost date de Varlaam, după un model văzut de 
dânsul. Pictorii Isidor Pospuv şi Bejan Napudnai au executat modelul întocmai, 
pictând icoanele una cu Sfântul mucenic loan cel nou şi Sfântul mare mucenic 
Gheorghe iar cealaltă reprezentând pe Sfântul Procopie şi Sfântul Mercurie, însă, 
când să predea lucrările, patriarhul Filaret, având alte păreri despre cele pictate s-a 
opus, găsind ţinuta sfinților necuviincioasă. Varlaam a plecat spre casă la 29 
decembrie 1629, fără icoane, dar plătind costul comenzii. 


In ţară Miron Barnovschi nu mai era pe tronul Moldovei şi nici Anastasie Crimca 
pe tronul mitropolitan, aşa că arhimandritul Varlaam nu mai avea cui să dea 
socoteală de nereuşita misiunii lui, şi se reîntoarce la Secu. 


Icoanele totuşi aveau să fie aduse în ţară de la Moscova, tot de Varlaam, mai 
târziu, cu mijlocirea domnitorului Vasile Lupu. 


În iulie 1632, după moartea mitropolitului Atanasie, care păstorise puţină vreme, 
clerul şi credincioşii moldoveni trebuiau să aleagă un nou arhipăstor. Singurul 
candidat care putea să gândească la scaunul mitropolitan, în condițiile vieţii 
bisericeşti de atunci, era episcopul de Roman sau cel mult, unul din ceilalți doi 
episcopi moldoveni, cel de Rădăuţi sau cel de Huşi. 


De data aceasta, însă, tradiţia temeinic înrădăcinată în viaţa bisericească a Mol- 
dovei n-a împiedicat libertatea de gândire, de voinţa şi de hotărârea clericilor şi 
credincioşilor moldoveni. Cultura arhimandritului Varlaam, cunoştinţele sale 
despre oameni şi viaţă, distincţia pe care o arătase în călugărie, experienţa sa, 
notorietatea sa la Kiev şi Moscova, în cele mai înalte cercuri ale Moldovei, cât şi 
între călugări, preoți şi credincioşi, legăturile pe care le avea cu boierii de ţară, 
factor activ şi hotărâtor în viaţa de stat a Moldovei, l-au ridicat în scaunul mitro- 
politan. 


La 23 septembrie 1632 Varlaam este hirotonit arhiereu şi ridicat pe scaunul 
mitropolitan al Moldovei, rupând tradiţia succesiunii ce se practicase până atunci. 
Valoarea lui personală depăşea cu mult pe ierarhii aflaţi în scaune la Rădăuţi, Huşi 
şi Roman. Cuvântul de salutare i-a fost ţinut de vestitul teolog grec Meletie Sirigul, 
marele dascăl al Patriarhiei de Constantinopol, duşman al calvinismului. 

De la păşirea pe treptele scaunului mitropolitan, Varlaam era înconjurat şi prețuit 
de oameni cu renume în întreaga Ortodoxie. 


Mitropolitul Varlaam şi-a început lucrarea pastorească chiar de a două zi: cercetări 
duhovniceşti, hirotonii de preoţi după trebuinţă, osteneală apostolească în via 
Domnului spre folosul sufletesc al tuturor păstoriţilor care îl îmbrăţişau pre- 
tutindeni cu iubire şi ascultare...Sfîntul sfătuia, mângâia pe toţi cu duhul blândeţii 
şi mai ales tămăduia rănile sufletului omenesc. 


La 27 aprilie 1634 unge domn al Moldovei, pe Vasile Lupu. Resedinţa 
mitropolitului Varlam lângă domnitor era determinată de împrejurarea ca Iaşul de- 
venea cu fiecare an ce trecea, capitala politică şi bisericească a Moldovei, dar şi de 
faptul că mitropolitul era sfetnic domnesc apropiat. 


Mitropolitul câştigase multă autoritate în lumea ortodoxă şi este numărat printre cei 
trei ierarhi, alături de Partenie, mitropolitul Adrianopolului şi Porfirie, mitropolitul 
Niceei, dintre care avea să fie ales alt păstor patriarhal de Constantinopol în 1639, 
fapt unic în istoria Bisericii Ortodoxe Române. Aceasta se datora prestigiului de 
care se bucura mitropolitul moldovean în faţa forului electoral Constantinopolitan, 
dar şi lui Vasile Lupu, care-l preţuia şi a cărui influenţă era tot mai puternică în 
viaţa Patriarhiei Constantinopolitane. 


Tot în acelaşi an, pe 6 mai, Varlaam sfinţeşte Biserica Mănăstirui Sfinţii trei Ierarhi 
din laşi, cea mai impunătoare biserică din punct de vedere arhitectonic din lume ce 
uimeşte prin formele sale, iar în 1641 mitropolitul Varlaam şi Vasile Lupu aduc în 
procesiune din Constantinopol la laşi, moaştele Sfintei cuvioase Parascheva şi le 
aşează cu mare cinste şi evlavie în Biserica Mănăstiru Sfintu trei Ierarhi. 


La 1642, Varlaam s-a învrednicit a participa la lucrările sinodului din laşi , iar la 
1643 tipăreşte prima carte apărută la Iaşi, la Mănăstirea Sfinţii trei Ierarhi: Cazania 
sau Carte românească de învăţătura la dumenecele de preşte an şi la praznicele 
împărăteşti, în patru tiraje, împânzind ca nici o altă tipăritură bisericile româneşti 
de pretutindeni, cu explicări evanghelizatoare în graiul țărănesc, contribuind la 
unificarea sufletească a credincioşilor despărțiți în voievodate şi asupriri impuse 
peste hotare. 

Amintind în prefața Cazaniei ” de lipsa dascălilor şi a învăţăturii la români ,,, 
mitropolitul Varlaam sfătuieşte pe domn să înfiinţeze şi organizeze la laşi un 
colegiu ca cel de la Kiev, pentru instruirea şi luminarea tinerilor moldoveni. A 

urmat apoi în 1644 lucrarea Şapte Taine a Bisericii, iar în 1645 Paraclisul Născă- 
toarei de Dumnezeu. 


Preocuparea esenţială a ierarhului moldovean a fost editarea cărților bisericeşti 
în limba română, pentru a instrui şi familiariza pe preoți cu diferitele probleme 
teo-logice, care în vremea aceea erau subiect aprins de discuţie şi pentru a arăta 
credincioşilor cunoaşterea adevărurilor de credinţă ortodoxă şi a normelor 
morale religioase prin care se pot împăca cu Dumnezeu. În acea vreme preoții nu 
aveau cunoştinţele necesare misiunii lor pastorale, iar credincioşii nu aveau nici 
un fel de instrucţie religioasă, de aceea lucrările personale ale mitropolitului 
Varlaam, precum şi cele care au apărut sub îndrumarea sa, au împlinit un timp, 
funcţia unei şcoli de pregătire teologică. 


Mitropolitul Varlaam este trimis în 1644 la Târgovişte, unde domnea Matei 
Basarab, într-o misiune diplomatică, să negocieze pacea dintre acesta şi Vasile 
Lupu, şi găseşte la distinsul cărturar Udriste Năsturel, cumnatul lui Matei 
Basarab, o cărțulie mică, plină de învățături eretice. 


Varlaam şi Udriste Nasturel, vor analiza Catehismul calvinesc şi mijlocind 
adunarea, în sobor a episcopilor din cele două ţări, aceştia vor condamna 
conținutul cărții. ” 


Dumnealui Udriste Nasturel, spune Varlaam, carele ca un iubitor de învățături şi 
socotitoriu credinţei ceii drepte, în mijlocul altor cărți noao ce mi-au arătat, adusu- 
mi-au şi o cărțulie mică, în limba noastră românească tipărită...care o am aflat 
plină de otravă de moarte sufletească”. 


Mitropolitul îşi ia sarcina de a răsturna ereziile calvine, alcătuind lucrarea Răspuns 
împotriva catehismului calvinesc, la 1645. Varlaam împacă pe cei doi domni, care 
ca preţ al păcii au ridicat câte o biserică, Vasile Lupu restaurând din temelie 
Biserica Stelea din Târgovişte, iar Matei Basarab ridicând Biserica din Soveja. 


La 23 martie 1645, Varlaam hirotoneşte pe egumenul Paisie de la Galata, patriarh 
al Constantinopolului, ajutat de episcopul Larisei, Grigorie şi de Anastasie de la 
Roman. 


Din documentele vremii aflăm că acest vladică a fost un neobosit păstor sufletesc 
şi cu mare grijă pentru turma sa, şi totodată, un dârz apărător al dreptei credinţe, 
într-o vreme când duşmanii Ortodoxiei încercau, prin diferite mijloace, să sfărâme 
unitatea religioasă şi sufletească a românilor. Necruţând ostenelile, a ţinut soboare 

şi a apărat interesele Bisericii româneşti cu rară pricepere pentru acele vremi, cu 
arma puternică a cuvântului şi a scrisului, ca un dibaci mânuitor al condeiului 
împotriva vrăjmaşilor credinţei sale strămoşeşti. 


Se retrage la Mănăstirea Secu, mănăstirea lui de metanie, spre sfârşitul vieţii, căci 
fusese lovit de o paralizie a mâinilor la 1653, luând cu sine o parte din odăjdii, care 
au fost păstrate până la începutul primului război mondial, iar apoi transportate în 
Rusia la 1956. 


După unele cronici, se stinge din viaţă în perioada dintre 18 august şi 19 decembrie 
1657 la Mănăstirea Secu, unde se odihneşte până astăzi în partea de sud a Bisericii 
din curtea mănăstirii, fiind pomenit la rugăciunile de zi şi de noapte, nu departe de 
cimitirul multor smeriţi monahi, care l-au ascultat în cinste. 


Mitropolitul Varlaam Motoc, a fost şi a rămas o flacără vie în Ortodoxie, nevoitor 
de carte românească, cumpănitor înţelept în relaţiile ce şi le-a câştigat, zelos 
apărător al Ortodoxiei, împăciuitor al domnilor români învrăjmăşiţi, purtător de 
grijă pentru ridicarea nivelului cultural al preoţimei şi pururea străduindu-se la 
luminarea poporului moldovean din sânul căruia ieşise ca simplu fecior de ţăran. 
Prin toate aceste daruri sufleteşti se conturează armonios dorul său neîntrecut de 
slujire creştinească şi românească. Nici un cărturar sau ierarh român de până atunci 
nu a arătat atât patos în slujirea cu cuvântul şi cu fapta, atât a crezului creştin, cât şi 
a celui românesc. 


Viaţa mitropolitului Varlaam s-a asemănat țarinei cu mult rod, izvor a nenumărate 
bunătăţi, mijlocul dobândirii de har duhovnicesc. Postul i-a fost păzitor trupului şi 
sufletului, cale spre pocăință, ascultarea şi omenia podoabele vieţii. A urmat 
dreptatea, credința, dragostea, pacea. A fost bun către toţi, tată sărmanilor, săracilor 
milostiv, mângâietor celor întristaţi, ajutător celor napăstuiţi şi tuturor mare făcător 
de bine. S-a arătat dreptar turmei sale, atât în mănăstire, cât şi în mitropolie, prin 
toate faptele cele bune şi pilda credincioşilor cu cuvântul, cu viaţa, cu dragostea, cu 
duhul, cu credinţa şi curăția. 


Prin el s-a prea mărit Dumnezeu, căruia se cuvine slava, cinstea şi închinăciunea 
Tatălui şi Fiului şi Sfântului Duh. Amin. 


Rugăciune către Sfântul ierarh Varlaam, mitropolitul Moldovei 


Sfinte ierarhe Varlaam, înţelept arhipăstor şi învăţător al nostru, primeşte rugă- 
ciunea noastră cea smerită, grăbeşte şi ne ajută, celor ce ne închinăm sfintei icoanei 

tale cu credinţă şi cu dragoste. Întăreşte-ne în dreapta credinţă, stinge răzvrătirile 
eresurilor şi depărtează de la noi certurile şi dezbinările, ura şi defăimarea. 
Ocroteşte ţara în care se pomeneşte numele tău, păzeşte mănăstirile, oraşele şi 
satele şi pe fiii neamului nostru românesc, de foamete, de cutremur, de potop, de 
secetă, de bolile cele aducătoare de moarte, de necazuri şi de toată reaua 
întâmplare. 

Roagă pe Hristos-Domnul să dăruiască tuturor pace şi bucurie sfântă, bunăstare 
poporului, ploaie aducătoare de roade, binecuvântare în familii, iubire unul faţă de 
altul, încredere şi dragoste între frați, răbdare, spor duhovnicesc credincioşilor, 
ascultare şi smerită cugetare călugărilor, dreaptă chibzuinţă preoţilor, înţelepciune 
şi râvnă ierarhilor, ca să păstorească cu sfinţenie poporul credincios, urmând pilda 
ta. 


Ajută-ne, Sfinte, în vremea sfârşitului nostru să aflăm milă şi har la Dumnezeu, iar 
la dreapta judecată, să ne ierte şi să ne aşeze în ceata celor mântuiţi ca să ne 
bucurăm împreună cu îngerii, slăvind pe Tatăl, pe Fiul şi pe Sfântul Duh, Treimea 
cea de o fiinţă şi nedespărțită în vecii vecilor. Amin. 


Sursa: 
http://www.ortodoxia.md/2011/09/sfantul-ierarh-varlaam-mitropolitul-moldovei/ 

Sfântul ierarh Varlaam, ctitor al limbii române 


Arhid. Ștefan Sfarghie , 30 august 2017 


Arhiereu prea luminat al Bisericii lui Hristos, condei ce a scris cuvinte dătătoare de 
înțelepciune şi ctitor al limbii române, Sfântul ierarh Varlaam, mitropolitul 
Moldovei (1632-1653), ne-a lăsat ca moştenire duhovnicească părinteştile sale 
învățături şi lucrări de căpătâi ale neamului românesc. Dintre toate operele sale, cea 
care s-a remarcat în mod deosebit este lucrarea intitulată „„Cazania” sau „Carte 
românească de învăţătură la duminicile de peste an, la praznice împărăteşti şi la 
sfinți mari” (1643), prima carte în limba română tipărită în Moldova. 


Pentru râvna sa în apărarea dreptei credinţe ortodoxe, pentru viaţa lui sfântă, dar şi 
pentru lumina spirituală pe care a oferit-o poporului român drepteredincios, 
Biserica Ortodoxă Română îl cinsteşte astăzi, 30 august, în mod deosebit, pe 
Sfântul ierarh Varlaam, mitropolitul Moldovei. 


Întrunit în zilele de 12 şi 13 februarie 2007, Sfântul Sinod al Bisericii noastre, la 
propunerea Sinodului mitropolitan al Mitropoliei Moldovei şi Bucovinei, a hotărât 


ca învățatul mitropolit Varlaam să fie trecut în rândul sfinților din calendar. 


Stâlp al Ortodoxiei 

Sfântul mitropolit Varlaam a întreprins mai multe activităţi deosebite în timpul 
păstoririi sale, însă printre cele mai importante se numără acelea îndreptate spre 
întărirea, îndreptarea şi apărarea dreptei credinţe. Nevoit să conducă poporul pe 
calea mântuirii într-o perioadă tulbure, de stăpânire otomană, dar şi sub mari 
presiuni prozelitiste venite din partea catolicismului şi a calvinismului, mitropolitul 
Varlaam a fost în prima jumătate a secolului al 17-lea un adevărat „stâlp al 
Ortodoxiei”. 


În vremurile acelea, Biserica Romano-Catolică desfăşura o propagandă uniatistă 
agresivă, din Egipt şi până la Marea Baltică, mai ales după succesul iezuiţilor care 
îi atrăseseră la uniaţie pe rutenii ortodocşi supuşi Coroanei polone (Unirea de la 
Brest-Litovsk din 1596). De asemenea, calvinismul şi-a intensificat activitatea 
prozelitistă printre ortodocşi în Transilvania, presiunile de convertire a românilor la 
calvinism atingând cote maxime. 


În aceste vremuri deosebit de grele pentru români, mitropolitul Varlaam a fost sădit 
de Dumnezeu în pământul Ortodoxiei româneşti ca un adevărat luminător al celor 
de un neam cu el. Sprijinit de Sfântul Petru Movilă, mitropolitul Kievului ($ 1647), 
Mitropolitul Varlaam a înfiinţat prima tipografie românească în Moldova, în anul 
1640, pe care a aşezat-o la Mănăstirea „Sfinţii trei lerarhi” din laşi. 


A organizat Sinodul de la Iaşi în 1642 


Plecat la Târgovişte să împace doi frați domnitori care se certaseră, pe Vasile Lupu 
şi Matei Basarab, mitropolitul Varlaam a descoperit în casa lui Udrişte Năsturel, 
cumnatul lui Matei Basarab, „Catehismul calvinesc” de la Prisaca din 1640. 


La întoarcerea acasă, a alcătuit „Răspunsul împotriva Catehismului calvinesc”, 
publicat la laşi în 1645. 


Pentru publicarea acestei lucrări, Sfântul ierarh Varlaam a convocat un Sinod 
Săborului a doao ţări în anul 1642, la care au participat vlădici din cele două state 
româneşti. În cadrul sinodului, însuşi mitropolitul Varlaam a cercetat, îndreptat şi 
aprobat „Mărturisirea de credință” alcătuită de mitropolitul Petru Movilă al 
Kievului în 1638. Prin această mărturisire se punea la îndemâna clerului şi a 
credincioşilor ortodocşi o călăuză în lupta lor împotriva rătăcirilor eretice. 


„Răspunsul împotriva Catehismului calvinesc” ne demonstrează că mitropolitul 
Varlaam a fost un teolog de seamă al vremii sale. 

Cazania de la 1643, lucrarea cea mai cunoscută a mitropolitului Varlaam al 
Moldovei, este un monument al literaturii româneşti de apărare a Ortodoxiei, fiind 
prima tipăritură în limba română. 


În 1564 şi 1581 apăruseră în Transilvania două „Cazanii” calvine, adevărate instru- 
mente de prozelitism prin care se încerca implementarea învăţăturii calvine în 
rândul românilor ortodocşi. Pentru apărarea dreptei credinţe, dar şi pentru apărarea 
unităţii de neam din cele două provincii istorice, Sfântul ierarh Varlaam a tipărit 
lucrarea „Carte românească de învăţătură la duminicile de peste an, la praznice 
împărăteşti şi la sfinți mari” sau „Cazania” ortodoxă. Avea 506 file, adică 1012 
pagini, format mare, ilustrat cu gravuri în lemn ce redau scene biblice, chipuri de 
sfinți, frontispicii şi inițiale înflorate. 


Cartea avea două părţi mari: prima cuprindea 54 de cazanii la duminicile de peste 
an, iar partea a doua cuprindea 21 de cazanii la sărbătorile împărăteşti şi la sfinţi. 
„Cazania” a fost tipărită la Mănăstirea „Sfinţii trei lerarhi” din laşi, cu litere 


E Sta 


d 
pd 


A <A 


ir Ar Ar Ar Ar Ar Ar A dr dr Ar Ar e e de de Ar Ar A rd Aj A A 


SA AA AAA AAA AA AAA AAA AA AAA 


Xe Xe Xe ee eee eee 


slavone, astăzi păstrându-se un exemplar restaurat care face parte din colecția de 
carte rară a Muzeului Mănăstirii „Sfinţii trei Ierarhi”. Ca un păstor bun şi harnic, 
mitropolitul a mai tipărit la laşi „Cele şapte Taine”, „Pravila”, „Paraclisul Năs- 
cătoarei de Dumnezeu” şi altele. 


Mare cinstitor al Sfintei cuvioase Parascheva 


În anul 1641, mitropolitul Varlaam a mers până la Galaţi unde a întâmpinat 
moaştele Sfintei cuvioase Parascheva, odoare pe care le-a adus la Iaşi. 


Sfântul ierarh a arătat o deosebită cinstire şi o adâncă evlavie față de Sfânta 
cuvioasă Parascheva, ocrotitoarea Moldovei. Pe frontispiciul de pe Cazania din 
1643 a imprimat icoana Sfintei Parascheva alături de icoana Sfântului loan cel nou. 
Acest lucru ne dovedeşte faptul că aceşti sfinți erau ocrotitori ai Moldovei încă din 
timpul păstoririi marelui mitropolit Varlaam. 


Mormântul său se află la Mănăstirea Secu 


După ce domnitorul Vasile Lupu a pierdut scaunul domnesc în anul 1653, 
mitropolitul Varlaam, dornic de linişte şi de rugăciune, s-a retras la mănăstirea sa 
de metanie, Secu. Ca un adevărat monah, îşi făcuse încă din anul 1641 piatra de 
mormânt. A dorit ca după moartea sa să fie aşezat nu în biserica mănăstirii, ci chiar 
în zidul de miazăzi al acesteia, pentru a nu stânjeni pe credincioşii veniţi la sfintele 
slujbe şi pentru a nu împiedica procesiunea din Vinerea Mare sau mulţimea strânsă 
în noaptea de Înviere. 


După stabilirea sa la Mănăstirea Secu, mitropolitul Varlaam a mai trăit patru ani în 
smerenie, în rugăciune şi în vieţuire sfântă, mutându-se la sfintele locaşuri către 
sfârşitul anului 1657. 


Prin realizările sale, prin lupta sa pentru păstrarea dreptei credinţe ortodoxe şi prin 
viaţa sa sfântă şi smerită, Sfântul ierarh Varlaam, mitropolitul Moldovei, a devenit 
în eternitate piatră de temelie a bisericii de zid de la Mănăstirea Secu, dar şi 
nestemată a Bisericii triumfătoare. 

În ziua pomenirii sale, ne rugăm Sfântului ierarh Varlaam cântându-i troparul: 
„Vrednic slujitor al lui Hristos şi înţelept apărător al dreptei credinţe, mare cinstitor 
al Sfintei cuvioase Parascheva şi credincios luminător al neamului românesc, 
Sfinte ierarhe Varlaam, roagă pe Hristos Dumnezeu să ocrotească şi să mântuiască 
sufletele noastre”. 

Un mitropolit român, Varlaam al Moldovei 


Se RAI 


VILA 
/ 


Varlaam a fost mitropolit al Moldovei in perioada anilor 1632-1653. A păstorit 
Moldova in timpul mai multor domnii !, perioada cea mai lungă fiind în timpul 
domniei lui Vasile Lupu ( 1634-1653). Remarcabil a fost faptul că în toată această 
perioadă nu a intrat în conflicte cu nici unul dintre domnii Moldovei. 


A fost o perioadă foarte zbuciumată pentru istoria statului moldovean. Nicolae lor- 
ga în „Istoria bisericii româneşti şi a vieţii religioase a românilor”, descrie aceste 
momente de răzvrătire socială şi politică din istoria Moldovei: "Trecură numai 
câteva luni de la venirea în domnie a lui Matei şi după exemplul dat de munteni, 
boierii şi ţara se ridicară în Moldova asupra lui Alexandru Iliaş şi a grecilor lui. 
Sprijinitorul străinilor trebuia să plece, iubitorii unei domnii româneşti cu boierii 
români credeau să poată avea iarăşi pe Vodă-Barnovski, şi, între cei cari-l întâm- 
pinaseră la laşi, trebuie să fi fost şi acel vechiu credincios care era Varlaam, noul 
mitropolit." ? 


Moise Movilă, (1630-1631)Alexandru Ilias (1631-1633), Miron Barnovski (1633) şi Vasile 
Lupu (1634-1653) 

* Nicolae Iorga, Istoria bisericii româneşti şi a vieţii religioase a românilor, Junimea, laşi, 2001, 
pg. 239 

Miron Barnovski a fost ucis de turci, spre deosebire de Matei Basarab, care a reuşit 
să devină domnul Moldovei. 


Dacă din punct de vedere politic erau vremurile din urmă ale domniilor pământene, 
nu acelaşi lucru putem afirma despre viaţa culturală a Țărilor Române. Cultura 
națională renaşte cu o vigoare neaşteptată, şi în fruntea acestei mişcări culturale se 
afla biserica ortodoxă română. 


"Biserica ortodoxă română din toate cele trei Ţări Româneşti cunoaşte acum 
perioada ei de apogeu, prin marii ei ierarhi cărturari, prin mulțimea cărților tipărite, 
prin introducerea limbii române în cult, în locul celei slavone, prin numeroasele 
lăcaşuri de închinare ridicate, prin multiplele legături inter ortodoxe care 
culminează cu Sinodul de la Iaşi din 1642". * 


În aceste condiţii este numit mitropolit al Moldovei, Varlaam, un călugăr de la mă- 
năstirea Secu. 


Cine era Varlaam? Ne-am aştepta să fie spiţă de boier sau os domnesc, cum era 
mitropolitul Kievului, Petru Movilă, şi cum se obişnuia în acele vremuri. Evul 
mediu, chiar şi în Ţările Române, privilegia casta celor bogaţi şi nobili, adică pe 
boieri. Rareori s-a întâmplat să fie promovați ţărani simpli, răzeşi, şi asta în epoca 
marii cruciade româneşti împotriva otomanilor, o perioadă legendară în conştiinţa 
românească, precum epoca Sfântului Ştefan cel mare. 


Mai mult decât atât, în sec. al XVII-lea, nici măcar boierii români nu mai aveau 
trecere la domnie. Tot mai mulţi bogătaşi de origine greacă care i-au creditat pe 
domnii români pentru a ocupa tronul, sunt ridicaţi la rangul de boieri primind 
funcţii şi pământuri în Ţările Române. 


Nici biserica ortodoxă nu scapă de influenţa grecească. Domnii aveau obiceiul să 
închine mănăstiri româneşti celor de la muntele Athos, etc. Aşa cum am văzut şi în 
relatările călătorilor străini, în Moldova se găseau numeroşi egumeni de origine 
greacă. 


De aceea ascensiunea lui Varlaam pare mai degrabă că ţine de voinţa lui Dumne- 
zeu decât de interesele mai marilor locului. "Era un călugăr după nevoile timpului 


* Mircea Păcurariu, Istoria Bisericii Ortodoxe române, Compendiu, Editura Andreeana, Sibiu, 
2007, pg.186 

şi după dorinţa unui Teofan, unui Petru Movilă, înnoitorii Ortodoxiei în aceste 
părţi." * 


Varlaam era fiu de răzeş (n.n. răzeşii erau ţărani beri, care deţineau pământ), din 
malul argilos al Boloteştilor, un sat din regiunea Putnei. ” Era un ţinut de podgorii 
şi mori, peste care stăpâneau cu hrisoave vechi, răzeşii Țării de jos. 


Se numea Moţoc, după un nume foarte purtat în regiune şi chiar s-a crezut cândva 
că dânsul este unul din îndepărtați urmaşi ai vornicului Moţoc, întorşi în sat să 
răzăşească. Nu era singur la părinţi. Mai avea încă doi fraţi şi două surori. * A 
învăţat carte grecească şi slavonească în <schitul lui Zosim>, de pe valea Secului, 
călugărit apoi la Secu. Această mănăstire a fost ridicată din ruine, în 1602, de 
Nestor Ureche şi soția sa, Mitrofana. 


Varlaam a fost printre primii monahi care au slujit la Secu. În anul 1610, Varlaam 
a devenit egumen la Secu, pentru aproape două decenii. 7 Din această vrednicie a 
fost ridicat la suprema treaptă ierarhică din Moldova. 


Probabil cunoştinţa sa de carte şi legăturile puternice cu domnia l-au ajutat să de- 
vină mitropolit, trecând peste unele trepte ierarhice, după cum era tipicul ortodox. 


Un exemplu revelator al relaţiei sale strânse cu domnia este faptul că în anul 1628 
a fost chemat de Miron Barnovski la Suceava şi trimis la ţarul Moscovei, fund 
"purtător de scrisori al Mitropoliei din Moldova la patriarhul ruşilor” (este posibil 
să fi fost deja arhimandrit în 1628). Probabil, nu întâmplător fusese trimis chiar el, 
de vreme ce era nu numai sfătuitorul domnului ci şi duhovnicul lui. Era şi cea 
dintâi misiune eclesiastică moldovenească în Rusia. Deşi scopul declarat al 
misiunii era legat de strângerea legăturilor între cele două biserici, este posibil să fi 
avut şi un scop politic secret nedeclarat. 


* Nicolae Iorga, op.cât, Junimea, laşi, 2001, pg.238 

* Augustin Z.N.Pop, Neamul mitropolitului cărturar al Moldovei, Extras din revista Biserica 
Ortodoxă Română, anul LVII (1939), nr.5-6, Bucureşti, Tipografia cărţilor bisericeşti, pg.3 

* Pe Ştefan, celălalt frate, după cum arată Augustin Z.N.Pop, nu-i este atestat numele. Surorile se 
numeau Caterina şi Nastia. 

” Augustin Z.N. Pop, Biografia mitropolitului cărturar Varlaam al Moldovei, Monitorul Oficial şi 
Imprimeria Statului, Imprimeria Centrală, Bucureşti, Extras din revista Atheneum, Anul V, Nr.4, 


pe.4 


AAA AAA AAA AAA AAA AAAAAAAĂA 


Xp Xe e e eee eX 


AAA AAA AAA AAA AAA AAA 


Xe Xe Xe ee eee eee 


Probabil şi prietenia cu Petru Movilă, mitropolitul de la Kiev, care avea multiple 
legături cu lumea eclesiastică şi politică din mediul grecesc şi slavonesc, a favo- 
rizat ascensiunea lui Varlaam. Apoi domnul Moldovei, Miron Barnovski era rudă 
mitropolitului de Kiev. 


Dincolo de aceasta, lui Varlaam însuşi i-a revenit meritul de a se face remarcat prin 
calitățile sale personale deosebite, amintite deja. De altfel, cum am văzut, mitro- 
politul Varlaam s-a înţeles bine şi cu alţi domni ai Moldovei. 


BASILAVS, DEI GRATIAV! A 

Varlaam a jucat un rol deosebit in viaţa politică şi culturală a Moldovei. În viaţa 
politică, Varlaam era "singurul său sfetnic de taină (n.n. sfetnicul lui Vasile Lupu) 
care îndrăzneşte să-l cheme la îndreptare şi să-l mustre." & De altfel, zilnic îşi făcea 
simțită prezenţa la curte şi, din deciziile luate de domnitor în ceea ce priveşte viaţa 
bisericească, ne dăm seama de puternica influenţă a mitropolitului. 


Astfel se explică ctitoriile sale religioase (Ex: mănăstirea trei ierarhi, refacerea 
bisericii Golia, etc). Varlaam însuşi a sfințit Mănăstirea Sfinţii trei Ierarhi din laşi, 
la 6 mai 1639 unde au fost aşezate moaştele Sfintei Paraschiva (la 13 iunie 1641), 
dăruite domnului moldovean de patriarhul ecumenic Partenie I, în semn de recu- 
noaştere pentru achitarea tuturor datoriile Patriarhiei. 


* Paul Beke, călugăr iezuit, în Călători străini în Ţările Române, vol.V 

Vasile Lupu a acordat numeroase danii şi scutiri mănăstirilor şi bisericilor din 
Moldova, cele mai numeroase fiind acordate mitropoliei Moldovei din Suceava şi 
mănăstirii Secu. * 


Mai mult decât atât, preoţii ortodocşi, mai ales cei din laşi, se bucură şi de o serie 
de privilegii: "am dat şi am miluit şi am întărit rugătorilor noştri, tuturor preoților 
şi diaconilor ce sunt la toate bisericile din târgul laşi şi trăiesc în acest târg, până 
când domnia mea vom fi în viaţă, ei să aibă de la domnia mea slobozenie, să nu se 
lucreze nici o muncă, nici la cetate, nici la moară, nici la târg, nici mitropolitului, 
nici podvoade să nu care...." 9 


Mitropolitul Varlaam avea drept de judecată asupra tuturor chestiunilor bisericeşti, 
dar şi asupra unor probleme juridice laice. 


Este remarcabil modul în care a reuşit să se menţină în fruntea mitropoliei Mol- 

dovei în vremea unui domnitor atât de aprig cum era Vasile Lupu şi pe care 
A 2 Sr 2 5 2 Ș sir lo) 

Nicolae Iorga îl considera "făcător şi izgonitor de patriarhi". “ Dar, Varlaam a fost 


în primul rând o personalitate culturală. 


Probabil, sfătuit de mitropolit, domnul Vasile Lupu a cumpărat de la boierul Mihai 
Furtună, fost mare comis, cu 200 de lei, casa din Uliţa Ciobotărească lângă 
"hăleşteul Bahluiului". Aici a făcut Școala de la Trei ierarhi şi, Varlaam " căpătă de 
la Petru Movilă pe însuşi rectorul de atunci al şcolii de la Kiev, ieromonahul 
Sofronie Pociaţki”, o personalitate a acelor vremuri. Era o şcoală modernă pentru 
acele vremuri, deoarece se predau aceleaşi materii ca şi la şcolile iezuite din Apus. 
I5 Cei care studiau la această şcoală ştiau foarte bine limba slavonă şi slavona 
bisericească. Aici a studiat unul dintre marii cărturari ai Moldovei, Nicolae Mi- 
lescu Spătarul. 


A fost unul dintre cei mai aprigi apărători a Ortodoxiei. Nu s-a mulțumit să con- 
damne calvinismul care tindea să se extindă şi în Ţările Române. A combătut 
dogma calvină printr-o învăţătură creştină ortodoxă argumentată. 


Documenta Romaniae Historica,Moldova, vol XVII, Ed. Academiei Republicii Socialiste 
România, Bucureşti, 1974, volum întocmit de C. Cihodariu, 1. Caprosu şi I. Simanski, doc. 
112, doc.113, doc.117,doc.1 15, doc.121, doc. 127 şi altele 

“ Ibidem, doc. 247 

“ Ibidem, doc. 36, doc.263 

“ Nicolae Iorga, op.cât, pg. 321 

“ Ibidem., pg.310 

În 1642 cârmuitorii calvini, maghiari din Alba Iulia, au tipărit un "Catehism 
calvinesc" în limba română. 


Dându-şi seama de scopurile prozelitiste urmărite prin publicarea lui, mitropolitul 
Varlaam a convocat un sobor la care au participat toți ierarhii din Țara 
Românească şi Moldova - Sinodul de la Iaşi din 1642. Se pare că au fost convocați 
şi egumenii marilor mănăstiri şi chiar cărturarii laici. Printre participanți se 
numărau şi Porfirie, mitropolitul Niceei, Meletie Sirigul, cel mai mare cunoscător 
de dogme din răsăritul grecesc, dascălii de la Trei ierarhi, teologi din Rusia, 
preşedintele Sfatului Mitropolitan de pe lângă Petru Movilă etc. '* 


Cei prezenţi au aprobat un Răspuns la acel catehism, întocmit de mitropolitul 
Varlaam, tipărit poate la laşi, sub titlul Cartea care se chiamă Răspunsul împotriva 
catrehismului calvinesc, în care se combăteau principalele învățături calvine (dar 
numai cu citate din Sfânta Scriptură) expunându-se şi învăţătura ortodoxă asupra 
problemei respective. De o mare însemnătate era şi prefața, în care apare ideea de 
unitate naţională, căci mitropolitul se adresa tuturor românilor, în primul rând celor 
din Transilvania. 


Tipografia a fost una dintre cele mai importante tehnologii care au pătruns în 
Moldova, datorită eforturilor susținute ale domnului Vasile Lupu şi ale mitro- 
politului Varlaam, prin intermediul căreia este răspândită învăţătura ortodoxă. 


Vasile Lupu solicitase tiparniţa (utilaj tipografic) de la Petru Movilă pe care o 
instalează la mănăstirea Trei ierarhi, prima lucrare publicată fiind despre Sinodul 
de la laşi din 1642 


În 1643 s-a terminat de tipărit una dintre cele mai reprezentative cărţi din vechea 
cultură românească, intitulată "Carte românească de învăţătură, dumenecele preste 
an şi la praznice împărăteşti şi la svănți mari", cunoscută în literatura de 
specialitate sub numele de Cazania lui Varlaam. 


Este o lucrare masivă, cu 506 foi, cu numeroase gravuri în lemn, reprezentând 
scene biblice, vignete iniţiale înflorate, podoabe finale. Prin conţinut cât şi prin 
frumuseţea graiului întâlnit în cazaniile ei, "Cartea românească de învăţătură” din 
1643, a cunoscut cea mai largă răspândire dintre vechile tipărituri. 


'4 Ibidem, pg. 307-308 

Era o scriere de cea mai mare însemnătate în ceea ce priveşte adevărul graiului 
românesc. "În acest stil viu şi plin de culoare... nu se mai făcuseră cărţi bisericeşti 
până atuncea. Varlaam tipări acum pe-a sa la 1643. Titlul era «Carte românească 
de învăţătură» - nu rumânească, Varlaam având conştiinţa obârşiei române a 
neamului său." 


Această lucrare a avut ecouri peste timp şi în toate regiunile româneşti, mai ales în 
Transilvania, întărind credinţa ortodoxă şi conştiinţa de unitate naţională. 


Nicolae Iorga observa acest lucru: „Ea fu primită cu deosebită înţelegere şi păstrată 
cu iubire în toate ţinuturile româneşti; până astăzi încă, în depărtate locuri ardelene, 
oamenii desgustați de un scris modern, împestriţat cu vorbe de împrumut, pe care 
nu-l înţeleg; cer de la preotul mai tânăr, care vrea să predice original, a mai 
deschide pentru dânşii vechile foi unse şi roase ale cazaniei moldoveneşti din 
vremea lui Vasile Lupu." 


„Numai un ierarh cu adâncă înţelegere a nevoilor spirituale, aşa cum ele erau în 
acele vremuri de frământări religioase, având în acelaşi timp şi experineţa 
propovăduirii cuvântului ortodox evanghelic în mijlocul umililor ţărani, care nu 
puteau folosi subtilele, şi uneori, doctele exegeze din Evanghelia lui Coresi, ar fi 
putut da o asemenea Cazanie." 


Noua Cazanie a lui Varlaam, scrisă în minunata limbă românească, a fost 
îndreptarul conştiinţelor românilor ortodocşi din largul pământului nostru. la 


Altă lucrare a fost tipărită în 1644, „Cele şapte Taine ale Bisericii". Este tradusă în 
colaborare cu Eustratie Logofătul 


"5 Grigore Scorpan, Locul Cazaniei lui Varlaam în vechea literatură omilectică din sec. XVI- 
XVII, Institutul de Arte grafice „, Presa Bună”, Str. Ştefan cel Mare-60-laşi, extras din Cercetări 
istorice, „Revista de istorie românească", vol. XVII, 1943, scos de Institutul de Istorie Naţională, 


„ A.D.Xenopol”, din Iaşi, pg.18 

tripper,ro 


In 1645 Varlaam a scris la laşi „ Răspunsuri" scurte la adresa unui catehism cal- 
vinesc din Ţara Românească şi „Paraclisul Născătoarei de Dumnezeu". 


În 1648 a scris „, Cartea românească de învăţătură de la pravilele împărăteşti şi de 
la giudeaţe”. Sinteză a normelor literaturii române literare din această epocă, limba 
lui Varlaam este foarte unitară pe plan fonetic, lexical, morfologic şi sintactic. 
Puţine la număr, şi periferice în sistemul limbii române, abaterile de la normele în 
vigoare se datoresc, nu nesiguranţei lui Varlaam în mânuirea materialului 
line i sli ci faptului că însăşi limba română literară de atunci nu era pe deplin 
unitară. 


Mitropolitul moldovean s-a debarasat de majoritatea slavonismelor bisericeşti, 
curente în cărțile religioase româneşti din secolul al XVI-lea (tipărituri şi ma- 
nuscrise) şi în primele decenii ale secolului al XVII-lea. 


Nicolae Cartojan remarcă just că aceste elemente slave se întâlnesc rar, la distanţe 
mari şi "că înţelese într-o vreme când cultul divin se săvârşea în limba slavă, ele 


'* Liviu Onu, De la Varlaam la Sadoveanu. Studii despre limba şi stilul scriitorilor, Editura de 
Stat pentru literatură şi artă, pg.35 

dau azi scrisului său un uşor caracter arhaic, mai ales că ele se împerechează uneori 
: SEE Pe ş : : E [7 
cu elemente latine, azi dispărute din circulația limbii. 


Mitropolitul Varlaam a pus pecetea sa de necontestat pe dezvoltarea limbii şi 
culturii române din secolul al XVII-lea, fiind deschizător de drumuri în evoluţia 
ulterioară a culturii româneşti. 


În 1653 s-a retras din scaun, aşezându-se la mănăstirea Secu, unde a şi murit (n.n. 
se retrage din scaun în anul morţii lui Vasile Lupu). A plecat la cele veşnice în anul 
1657. 


A fost trecut în rândul Sfinților prin şedinţa BOR din 11-12 februarie 2007, sub 
preşedinţia vrednicului de pomenire, Teoctist, patriarh al BOR. S-a hotărât ca zi de 
pomenire a sfântului ziua de 30 august. Proclamarea ca sfânt a avut loc la data de 
29 august 2007 îcadrul unei ceremonii desfăşurate la mănăstirea Secu, unde Var- 
laam a fost egumen, sub preşedinţia mitropolitului Daniel al Moldovei, devenit 
locţiitor de patriarh. 1% 


Florentina Ontoiu (istoric, Lăcaşuri Ortodoxe) 

Mitropolitul Varlaam Moţoc al Moldovei - pildă de pastoraţie și teologie 
românească 


Între ierarhii vrednici de pomenire, care au ocupat scaunul mitropolitan al 
Moldovei secolului al XVII-lea, se numără şi arhimandritul Varlaam de la (Mă- 
năstirea) Secu. Vrednic şi prolific cărturar, personalitate marcantă a societăţii 
românești și, nu în ultimul rând, destoinic păstor al creştinilor din Moldova, 
mitropolitul Varlaam a fost canonizat de B.O.R. pentru întregul său efort depus în 
slujba Bisericii lui Hristos. 


Un scurt medalion al epocii în care a activat și a păstorit mitropolitul Varlaam ne 
aduce în prim-plan o societate românească moldovenească aflată într-un amplu 
proces de dezvoltare și afirmare naţională. Dacă avem în vedere faptul că de 
perioada secolelor XVI-XVII sunt legate ample acţiuni de unificare națională, că în 
fruntea societății româneşti a acelei perioade au activat domnitori precum Mihai 
Viteazul (1593-1601), Vasile Lupu (1634-1653) etc., că arta şi arhitectura bise- 
ricească, influențate în egală măsură de stilul bizantin, cât şi de cel gotic, numără 
tot mai multe edificii şi obiecte de o remarcabilă valoare culturală (Constantin C. 
Giurescu, „Istoria Românilor”, vol. II, București, 1943, p. 616), iar activitatea 
cărturărească apare şi se răspândește în toate cele trei ţări românești, oferind 
posterităţii o literatură cu un pronunţat caracter religios, atunci se înțelege de la 
sine faptul că această perioadă, în care a activat şi mitropolitul nostru, este o solidă 

piatră de temelie în zidul istoriei naționale româneşti și, deopotrivă, a istoriei 
Bisericii Ortodoxe Române. 


Repere biografice 


Despre mitropolitul Varlaam se cunoaște faptul că s-a născut în jurul anului 1590 
în zona muntoasă a Vrancei, în familia Moţoc, o familie de răzeși cu mulţi copii, 
din localitatea Baloteşti, pe malul râului Putna. Numele primit la botez a fost 
Vasile. 


Cercetări mai noi amintesc, însă, că Varlaam s-ar fi născut în localitatea Borceşti 
(azi localitate dispărută), lângă Târgu Neamţ. Păstrând incertitudinea acestor două 
mărturii cu privire la locul nașterii viitorului mitropolit, trebuie subliniat faptul că 
tânărul Vasile va deprinde primele şi cele mai importante învățături în spațiul 
bisericesc, la așa-numitul “schit al lui Zosin” - schit întemeiat de Zosim 
Vistiernicelul, de aici şi numele - acolo unde va fi format ca vorbitor şi scriitor şi 
unde va deprinde limbile latină, greacă şi slavonă. 


În apropierea acestui schit, vornicul Nestor Ureche a ctitorit Mănăstirea Secu de 
astăzi, mănăstire care, în perioada tinereţii lui Vasile, adăpostea o cunoscută 
şcoală, aflată sub conducerea egumenului Dositei (Pr. Prof. Mircea Păcurariu, 
„Istoria Bisericii Ortodoxe Române”, vol. II, Ed. 1.B.M.B.O.R., pp. 16-17). 


De tânăr, Vasile s-a orientat spre viaţa monahală de obşte. A fost tuns în monahism 
cu numele de Varlaam, la Mănăstirea Secu, acolo unde, de altfel, imediat după 
intrarea în cinul monahal, va ajunge egumen. 


Datorită erudiţiei şi a activităților deprinse, mitropolitul Varlaam a ajuns printre 
persoanele de încredere ale domnitorului moldovean Miron Barnovschi (1626- 
1629). 


În acest rol, de persoană apropiată domnitorului, Varlaam va fi protagonistul unor 
misiuni ecumenice la Moscova și la Kiev, între anii 1628-1629. 


După moartea mitropolitului Anastasie Crimca, la întoarcerea în ţară Varlaam se 
va retrage la Secu. Însă moartea succesorului lui Crimca, Atanasie, a condus în 
cele din urmă ca, la data de 23 septembrie 1632, Varlaam să fie ales în scaunul 
mitropolitan. 

Cu un început al păstoririi vlădiceşti destul de tulbure din cauza numeroaselor 
schimbări de domnitori, activitatea lui Varlaam s-a stabilizat începând cu 1634, 
când domnitor al Moldovei a fost uns Vasile Lupu (1634-1653). 


Până la sfârşitul domniei vasiliene, mitropolitul Varlaam va dezvolta o activitate 
pastoral-cărturărească de apreciat. În aprilie 1953, după 21 de ani de păstorire, 
Varlaam se va întoarce la mănăstirea sa de metanie, la Secu. Motivul acestei 
reîntoarceri a fost, cu siguranță, faptul că Vasile Lupu a fost schimbat din scaun. 


După alți 4 ani petrecuţi la Secu, la data de 18 august 1657 Varlaam a trecut la cele 
veşnice. A fost înmormântat în zidul de miazăzi al Mănăstirii Secu, lăsând în urmă 
amintirea unui mitropolit vrednic de pomenire. 


Din acest motiv, la inițiativa Mitropoliei Moldovei, în data de 12 februarie 2007, 
Sfântul Sinod al B.O.R. l-a trecut pe Varlaam în rândul sfinţilor, canonizându-l, 
ziua de pomenire fiind 30 august. 


Activitatea cărturărească 


Dobândind, alături de primele lecţii de oratorie și scriere, și măiestria limbilor 
latină, greacă şi slavonă, mitropolitul Varlaam nu va întârzia să-şi înceapă acti- 
vitatea scriitoricească încă din perioada în care s-a format la şcoala existentă la 
Mănăstirea Secu. 


Acum, în timpul şederii la Secu, a tradus Varlaam „Scara” Sfântului loan Scărarul, 
1618. Traducerea a fost făcută în timpul egumenatului, după ediţia comentată a 
episcopului Maxim  Mugunios (Veneţia, 1590). (Pr. Prof. M. Păcurariu, 
„Dicţionarul Teologilor Români”, Ed. Univers Enciclopedic, Bucureşti, 1996). 


Alături de această traducere a mitropolitului Varlaam, activitatea tipografică a 
acestuia mai numără și alte lucrări de prestigiu, amintite de literatura religioasă 
românească. Amintim astfel apariția scrierii „Carte românească de învăţătură la 
dumenecele de peste an și la praznicele împărăteşti” (Cazania), laşi, 1641-1643. 
Scrierea are două părți, prima parte însumând 54 de cazanii la duminicile de peste 
an, cea de-a doua parte adunând 21 de cazanii la diferite sărbători şi praznice 
împărăteşti. Lucrare de amploare, numărând aproximativ 506 file, Cazania lui 
Varlaam se deschide cu un “Cuvânt împreună cătră toată seminţiia românească” 
adresat cititorilor de însuși domnitorul moldovean Vasile Lupu. Ca particularitate 
aparte, Cazania cuprinde, printre altele, peste 30 de cuvântări aparținând lui 

Damaschin Studitul (teolog grec de seamă al secolului al XVI-lea), prelucrate şi 
stilizate într-un mod original de către autor. 

Importanța pe care această adevărată mărturisire de credință a avut-o pentru 
perioada de la jumătatea secolului al XVII-lea rezidă în însăşi răspândirea ei în 
toate provinciile româneşti. 


O „Scrisoare de mulțumire” a delegaților greci, participanţi la Sinodul de la Iaşi 
din 1642, vede lumina tiparului la 20 decembrie 1642, urmând ca în același an să 
apară şi un „Catihisis slavon”, păstrat în manuscris, la Petesburg (Pr. Prof. Mircea 
Păcurariu, „Istoria Bisericii Ortodoxe Române”, vol. II, Ed. I.B.M.B.O.R.,p. 18). 


„Șapte Taine a Bisericii” este a doua lucrare de seamă a mitropolitului Varlaam, 
după Cazania amintită mai sus. Însumând aproximativ 340 de pagini, cartea va 
apărea în 1644 la Iaşi, la tălmăcirea ei participând şi logofătul Eustratie. Lucrarea 
nu era altceva decât o explicare a celor şapte Sfinte Taine prezente în cultul 
Bisericii Ortodoxe, împotriva protestanților care nu recunoşteau aceste Sfinte 
Taine. 


Un „Răspuns la catehismul calvinesc” vede lumina tiparului tot din grija lui 
Varlaam în anul 1642, ca reacție la apariția unui catehism în limba română, dar cu 
conţinut calvinizat. Printre temele dezbătute în acest catehism regăsim: problema 
Sfintei Scripturi ca izvor al Revelaţiei, credința şi faptele bune şi rolul lor pentru 
mântuire, învăţătura greșită despre predestinație, îndreptarea și mântuirea omului, 
un capitol despre Eclesiologie şi unul referitor la importanţa cinstirii sfinților şi a 
sfintelor icoane. 


De asemenea, tot prin grija mitropolitului Varlaam a fost tipărit şi „Paraclisul 
Născătoarei de Dumnezeu”, în 1645. Insumând 48 de versuri, actuala lucrare a fost 
inspirată de un florilegiu biblic aparţinând scriitorului umanist grec Ioanichie 
Catarnos. 


Amintim că ultima carte tipărită de Varlaam a fost cea intitulată „Carte românească 
de învăţătură la pravilele împărăteşti şi de la alte giudeaţe”, cunoscută îndeobşte și 
ca „Pravila lui Vasile Lupu”. Lucrarea a apărut la Iaşi, în 1646, şi a fost tradusă din 
grecește. Ca particularități ale acestei lucrări amintim caracterul juridic al unor 
capitole, respectiv originea bizantină a legiuirilor, mai ales dacă avem în vedere 
faptul că ambele izvoare ale pravilei aveau la bază corpusul de legi al împăratului 
bizantin Justinian. 


Pildă de pastoraţie și viaţă închinată Bisericii 

Alături de activitatea tipografică şi de erudiția de care a dat dovadă în decursul 
activităților depuse, mitropolitul Varlaam a rămas în amintirea poporului român şi 
prin efortul şi grija pe care le-a manifestat în cursul păstoririi sale. 


Amintim pentru început efortul depus de egumenul Varlaam în 1628-1629, când 
pleacă în misiune la Moscova şi Kiev pentru a aduce icoane pentru Mănăstirea 
Dragomirna şi pentru alte două biserici ctitorite de domnitorul Barnovschi. 


În timpul domnitorului Vasile Lupu, la rugămintea lui Varlaam avea să se 
organizeze o tiparniță în capitala Moldovei, laşi, acolo unde au apărut principalele 
lucrări ale mitropolitului. 


Alături de aceste două referinţe, amintim şi strădania depusă de Varlaam în ceea ce 
priveşte cultura, arta şi viaţa religioasă. Având sprijinul domnitorului Vasile Lupu, 
Varlaam va sfinți la 6 mai 1639 proaspăta ctitorie domnească a Mănăstirii „Sfinţi 
trei Ierarhi” din Iaşi. În această biserică aveau să fie aşezate la data de 13 iunie 
1641 moaştele Sfintei cuvioase Parascheva, dăruite Moldovei de Patriarhia ecu- 
menică. 


Tot din grija mitropolitului Varlaam şi cu sprijinul financiar al domnitorului Vasile 
Lupu, în 1640 este înfiinţat un colegiu, la Iaşi, unde erau predate gramatica, 
retorica, dialectica, teologia etc. Printre profesorii care activau la acest colegiu se 
număra și un grup de profesori trimişi de Petru Movilă tocmai de la Kiev. În 
fruntea acestui grup se afla rectorul școlu din Kiev, Sofronie Pociaţki. 


Varlaam nu a neglijat nici îndatoririle sale arhierești. Din grija lui s-au obţinut 
scutiri și drepturi pentru clerul său. A hirotonit numeroşi preoți şi chiar câțiva 
arhierei străini. 


În timpul păstoririi sale va avea loc la Iaşi Sinodul din 1642, unde a fost aprobată 
Mărturisirea Ortodoxă movileană, şi tot în timpul lui Varlaam, mai precis în 1645, 
s-a primit la laşi o delegaţie din partea mitropolitului Petru Movilă de la Kiev. Ca 
semn al vredniciei, al erudiţiei şi al aprecierii la care a ajuns Varlaam în timpul 
păstorii sale, acesta a fost propus între cei trei candidați canonici, alături de 
Partenie al Adrianopolului şi Porfirie al Niceii, apți pentru ocuparea scaunului 
ecumenic (Pr. Prof. Mircea Păcurariu, „Istoria Bisericii Ortodoxe Române”, vol. II, 
Ed. I.B.M.B.O.R., p. 29). 


Activitatea prodigioasă, spiritul organizatoric-administrativ, credinţa și efortul 
depus pentru apărarea Ortodoxiei, iubirea de frumos şi patriotismul exemplar - iată 

tot atâtea motive care au stat la baza canonizării Sfântului mitropolit Varlaam de 
Sinodul Bisericii Ortodoxe Române și trecerii lui în rândul românilor pe care 
istoria nu i-a uitat, ci le păstrează amintirea veşnic. 


Proclamarea oficială a canonizării Sfântului Varlaam, mitropolitul Moldovei a avut 
loc la data de 29 august 2007. Moaştele sfântului au fost depuse la Mănăstirea 
Secu, acolo unde orice creștin virtuos se poate închina lor, rugându-l pe Sfântul 
Varlaam să mijlocească pentru sănătate, ocrotire şi îndrumare spirituală ca un 
destoinic păstor al oilor lui Hristos, întocmai cum și condacul acatistului sfântului 
aminteşte: “Vrednicului păstor al Bisericii Moldovei şi râvnitorului ierarh Varlaam 
laudă de mulțumire îi aducem noi, nevrednicii, că acesta a strălucit cu înțe- 
lepciunea și cu virtuțile între ierarhii Bisericii strămoşeşti, pentru care Hristos 1-a 
dat cununa cea neveștejită a slavei Sale în ceruri, de unde se roagă pentru cei ce-i 
cântă: Bucură-te, Sfinte ierarhe Varlaam, tâlcuitor al Evangheliei lui Hristos!” 


masterand Nădejde Radu Iustin 

Tiberiu N. Olariu - Sfântul Varlaam, credincios luminător al neamului 
românesc 

Înscris în rândul sfinţilor din calendar în urma hotărârii Sfântului Sinod al Bisericii 
Ortodoxe Române, reunit în ședință la data de 12 februarie 2007, Sfântul ierarh 
Varlaam, mitropolitul Moldovei, întregește pleiada sfinților nemţeni, Biserica rân- 
duindu-i ca dată de prăznuire ziua de 30 august, zi în care a şi fost canonizat la 
Sfânta Mănăstire Secu. 


Originile mitropolitului Varlaam suscită până astăzi controverse în rândurile 
istoricilor bisericeşti, de-a lungul anilor formulându-se mai multe ipoteze, dintre 
care se disting acelea că: acesta ar fi descendent din neamul Moţoceştilor, 
menţionaţi în rândul neamurilor boiereşti de către marele cărturar Dimitrie Can- 
temir în lucrarea Descriptio Moldaviae, că s-ar fi născut într-o familie de răzeși din 
satul Borceşti, din apropierea oraşului Târgu-Neamţ, sau aceea potrivit căreia 
sfântul mitropolit ar avea baştina în ţinutul Putnei din judeţul Vrancea. 


Izvoarele istorice sunt relativ sărace în privinţa primilor ani din viaţă ai viitorului 
mitropolit, ştiind despre dânsul că a primit din botez numele Vasile și că a avut un 
frate şi o soră, pe nume Caterina, căreia mitropolitul i-a rânduit, prin testamentul 
său, alcătuit la 18 august 1657, „patru poloboace cu miere pe an” din averea lăsată 
Sfintei Mănăstiri Secu. Cunoaştem că şi-a început educaţia şi ucenicia la Schitul 
Zosim, care aparținea Mănăstirii Secu, ctitoria vornicului Nestor Ureche și a soției 
sale Mitrofana, dascăl fiindu-i părintele Dosoftei, primul stareţ al Mănăstirii Secu, 
ce va fi sfințită în anul 1602. Aici a învăţat viitorul mitropolit limba elină și limba 

slavonă, alături de alți nevoitori din lavra de la Secu, ajunși la rândul lor ierarhi, 
dintre care menţionăm pe: Mitropolitul Ghedeon al Moldovei, episcopul loan al 
Romanului și episcopul Mitrofan al Hușilor. 


În anul 1618, monahul Varlaam a tradus din limba greacă opera „Scara Raiului”, 
aparținând Sfântului loan Sinaitul (Scărarul), după ale cărei precepte îşi va struc- 
tura întreaga sa formaţie duhovnicească, ajunsă de notorietate în toată Moldova, 
drept care domnitorul Miron Barnovschi îl va alege ca duhovnic şi sfetnic al său 
între anii 1626 şi 1629. 


În anul 1628, Varlaam este trimis în Rusia, în fruntea unei delegaţii, cu scopul de a 
achiziționa icoane pentru Sfânta Mănăstire Dragomirna, din porunca domnitorului 
Miron Barnovschi şi cu încredințarea mitropolitului Anastasie Crimca, ctitorul 
Dragomirnei, făcând popas în Kiev, la Lavra Pecerska, al cărei egumen era 
românul Petru Movilă, cel care le-a dat membrilor delegației moldovenești o 
scrisoare de recomandare către ţarul Mihail Feodorovici şi către Patriarhul Filaret 
Nichitici. 


În scaunul mitropolitan al Moldovei 


După mazilirea domnitorului Miron Barnovschi şi mutarea la cele veşnice, la 19 
ianuarie 1629, a mitropolitului Anastasie Crimca, tronul Moldovei va fi ocupat de 
Alexandru Coconul, iar scaunul mitropolitan de episcopul Atanasie al Romanului, 
care va păstori Biserica Moldovei timp de 3 ani (1629-4116 iulie 1632). 


Noul domnitor Alexandru Iliaș, alături de boieri, ierarhii țării şi popor, alege ca 
mitropolit al Moldovei pe arhimandritul Varlaam de la Secu, fiind sfințit ca 
arhiereu la 23 septembrie 1632, conform unei note în limba slavonă de pe 
manuscrisul „Pravilei” lui Eustratie logofătul, predica ţinută la înscăunare fund 
rostită de protosinghelul Meletie Sirigul, „cel mai mare filozof şi teolog al grecilor 
din acel timp”, devenit ulterior duhovnic al voievodului Vasile Lupu. 


Ajuns în scaunul mitropolitan al Moldovei, Sfântul mitropolit Varlaam a lucrat „cu 
timp şi fără timp” pentru „luminarea neamului românesc, pentru întărirea credinţei, 
pentru întemeierea, dezvoltarea şi îmbogățirea literaturii bisericeşti naţionale, 
pentru îmbunătăţirea materială şi morală a clerului şi pentru drepturile Biserici”. A 
cultivat o legătură strânsă cu domnitorul Vasile Lupu, ctitorul de la „Trei Ierarhi”, 
şi cu mitropolitul Petru Movilă al Kievului, împreună cu care a stăruit pe lângă 
domnitorul moldovean să înființeze Școala Domnească de la Mănăstirea „Irei 
Ierarhi”, primii dascăli fiind trimiși de la Kiev, în frunte cu ieromonahul Sofronie 

Pociatski, alături de meşteri tipografi dar şi tipografia necesară tipăririi cărților. 
Acestei tipografii, cu litere slavoneşti, i se va adăuga prin râvna lui Vasile Lupu o 
altă tipografie cu litere greceşti achiziționată de la Liov. 


La 16 mai 1639, mitropolitul Varlaam a sfințit catedrala închinată Sfinţilor trei 
Ierarhi. La 13 iunie 1641, sfântul locaş a primit ca o încununare moaştele Sfintei 
cuvioase Parascheva; în 1642, biserica a fost îmbrăcată în haină picturală, atât la 
interior, cât şi la exterior, de pictori aduşi din Rusia. 


Prestigiul de care se bucura mitropolitul Varlaam în sânul Ortodoxiei şi sprijinul de 
care beneficia din partea voievodului Vasile Lupu l-au adus, în 1639, în premieră 
pentru un ierarh ortodox care nu avea origini grecești, pe lista celor 3 candidaţi la 
tronul de Patriarh Ecumenic, vacantat după uciderea patriarhului Chiril al II-lea 
Contaris de către turci, tronul patriarhal revenindu-i în cele din urmă mitropolitului 
Partenie al Adrianopolului. 


Urmare a propagandei catolice întreprinse de ordinul iezuiţilor, mitropolitul Var- 
laam a convocat un sinod la laşi, care va adopta în ședința sa din 6 septembrie 
1642 „Mărturisirea de credință” a mitropolitului Petru Movilă al Kievului. 


Activitatea tipografică 


În anul 1643, prin ostenelile mitropolitului Varlaam, a apărut Cazamia sau „Carte 
românească de învăţătură”, prima carte tipărită în limba română în Moldova, având 
ca izvor principal opera „Comoara” a lui Damaschin Studitul. Cazania Sfântului 
mitropolit Varlaam este o lucrare alcătuită din două părți, dintre care prima conţine 
54 de cazanii la duminici, iar a doua 21 de cazanii la praznice împărătești şi sfinți 
mari, tipărirea făcându-se cu cheltuiala voievodului Vasile Lupu. 


Sfetnic de încredere al voievodului moldovean, mitropolitul Varlaam a mediat 
pacea de la Târgovişte, încheiată între Vasile Lupu şi Matei Basarab, voievodul 
Țări Româneşti, pace consfințită prin ctitonrea de către Matei Basarab a 
Mănăstirii Soveja în Moldova şi refacerea de către Vasile Lupu a Bisericii Stelea 
din Târgovişte. În timpul acestor tratative, mitropolitul Varlaam a găsit în colecţia 
bibliotecii lui Udrişte Năsturel „Catehismul calvinesc” (tipărit în Transilvania la 
1642), ale cărui „învățături greşite” le-a condamnat cu acrivie prin hotărârile 
sinodului întrunit la laşi în 1645, care s-a bucurat de participarea episcopilor: 
Evloghie al Romanului, Anastasie al Rădăuților, Ghedeon al Huşilor, a mitro- 
politului Teofil al Ungrovlahiei și a episcopilor sufragani Ştefan al Buzăului şi 

Ignatie al Râmnicului, soborul aprobând „Răspunsul (mitropolitului Varlaam) la 
Catehismul calvinesc” (1645). 


Activitatea tipografică desfăşurată de mitropolitul Varlaam a scos de sub teascuri 
scrierile: „Şapte Taine ale Bisericii” (1644), „Paraclisul Născătoarei de Dumne- 


.[ v A 


1656), aducându-și contribuția şi la tipărirea Pravilei lui Vasile Lupu (1646). 


Mitropolitul Varlaam a menţinut legături strânse cu ierarhii Ţării Românești şi cu 
Sfântul mitropolit Ilie Iorest al Transilvaniei, fiind, de asemenea, cunoscut la 
nivelul întregii oikumene creștine, întâlnindu-i de-a lungul timpului pe fostul 
patriarh ecumenic Atanasie Patellaras, pe patriarhii Alexandriei: Nichifor 
Clarozanis şi Ioanichie Diodios, pe patriarhul Teofan al Ierusalimului şi pe 
patriarhul Macarie al Antiohiei. 


După uzurparea tronului Moldovei de către boierul Gheorghe Ștefan, mitropolitul 
Varlaam s-a retras din scaun la mănăstirea sa de metanie, Secu. A trecut la viaţa 
cea cerească la 18 august 1657, lăsând o amintire vie a erudiţiei și devotamentului 
pus în slujba Bisericii strămoşeşti. 


Îl rugăm şi noi astăzi, la 362 de ani de la mutarea sa la veșnicele lăcașuri, să mij- 
locească pentru noi, ca un „credincios luminător al neamului românesc”, cerându-i 
cu evlavie: „Sfinte ierarhe Varlaam, roagă pe Hristos-Dumnezeu să ocrotească şi 
să mântuiască sufletele noastre”. 

Mitropolitul sfânt, Varlaam al Moldovei 


Pe data de 30 august, calendarul ortodox îl pomeneşte şi pe Sfântul Varlaam, 
mitropolitul Moldovei (1632-1653). 


Unul dintre ierarhii ortodocşi de anvergură, mitropolitul Varlaam „se vede”, până 
astăzi, în reperele fundamentale ale Iaşiului: biserica Mânăstirii „Sfinţii trei 
Ierarhi” şi Sfânta cuvioasă Parascheva. 


Născut în zona Târgului Neamţ, în jurul anului 1590, educat la mânăstirile din 
zonă, unde a deprins şi limbile greacă şi slavonă, evlaviosul călugăr Varlaam avea 
să devină egumen al Mânăstirii Secu, apoi mitropolit al Moldovei. 


Susţinut substanțial şi de către domnitorul Vasile Lupu, mitropolitul şi-a pus în 
lucrare cu mult folos talanţii, a clădit spiritual şi cultural în jurul Mânăstirii „Sfinţii 
trei lerarhi”, a cărei biserică - ctitorie a lui Vasile Lupu - a sfințit-o în anul 1639. 
Acolo, mitropolitul a înfiinţat, în anul 1640, prima tipografie românească din 
Moldova, tipărind, între altele, şi celebra sa Cazanie (1643), un reper important în 
istoria scrierilor şi culturii vechi româneşti; l-a îndemnat pe domnitor să întemeieze 
în incinta mânăstirii, în anul 1640, prima şcoală de grad înalt din Moldova, în care 
se preda în limbile greacă, slavonă şi română; în anul 1641, evlaviosul mitropolit 

Varlaam a aşezat la „Sfinţii trei Ierarhi” moaştele cuvioasei Parascheva, dăruite 
domnitorului Vasile Lupu de Patriarhia Ecumenică de Constantinopol, în semn de 
recunoştinţă pentru ajutorul oferit de către el acesteia; a organizat Sinodul de la laşi 
(1642), care a corectat şi aprobat Mărturisirea de credinţă alcătuită de mitropolitul 
Petru Movilă al Kievului. 


Datorită personalităţii sale de anvergură, Varlaam a fost unul dintrei cei trei can- 
didați propuşi pentru a conduce Patriarhia Ecumenică, în anul 1639. 


Peste toate realizările sale de excepție, mitropolitul a purtat însă haina modestiei. 
Ultimii ani din viaţă şi i-a petrecut la Mânăstirea Secu, în simplitatea vieții mona- 
hale, retras. Mormântul i-a fost încastrat în exteriorul zidului bisericii mânăstirii, 
pe latura sudică. 


Simplitatea nobilă a lespezii sale nu te poate lăsa indiferent faţă de unul dintre 
marii ctitori de cultură românească. 


(Articol publicat în cotidianul „Evenimentul Regional al Moldovei”, din 30 
august 2012.) 


Sursa: https://www.mariamihaelastan.ro/2017/08/30/mitropolitul-sfant-varlaam-al-moldovei/ 

Ierarhi de seamă în istoria Bisericii Ortodoxe Române - Antim Ivireanul, 
Varlaam, Andrei Şaguna 

„Mântuitorul S-a numit pe Sine Păstorul cel bun şi s-a dorit exemplu şi model 
pentru Sfinţii apostoli şi pentru urmaşii acestora, rânduiţi să păstorească turma 
credincioşilor până la sfârşitul veacurilor. Istoria ni-i arată pe ucenicii Domnului că 
n-au pregetat, ca şi Domnul lor, să-şi dea viaţa pentru propovăduirea şi apărarea 
credinţei. Căci rostul lor acesta a fost: să-L propovăduiască pe Hristos cel înviat 
din morţi, ca Fiu al lui Dumnezeu care S-a jertfit pentru păcatele oamenilor, 
răscumpărându-le toate vinovăţiile, începând cu păcatul strămoşesc. Păstorul cel 
bun îşi pune sufletul pentru oi. 


De-a lungul veacurilor, urmaşii Sfinţilor apostoli, episcopii, preoţii şi diaconii, ca 
ajutători ai lor, au preluat misiunea de păstori de suflete, fiindu-le încredinţată ca 
să-L. propovăduiască pe Mântuitorul şi învăţătura Sa şi, prin Sfintele Taine de EI 
instituite, să îndrume sufletele pe calea mântuirii." 


din ,„, Cuvinte duhovniceşti” (Mitrop. Antonie Plămădeală) 


În toate cele trei provincii româneşti, Ţara Românească, Moldova şi Transilvania, 
au existat mitropoliți vrednici, care şi-au închinat viaţa slujirii lui Hristos şi întăririi 
dreptei credinţe, precum şi unităţii de neam şi de credință a poporului român. 
Dintre aceştia, anumite personalități au rămas neșşterse din memoria credincioşilor 
şi din istoria neamului. 


Mitropolitul Varlaam al Moldovei (1632 - 1653) 

Acesta era originar din sudul Moldovei şi s-a călugărit la schitul lui Zosin de pe 
Valea Secului, unde a învăţat limbile greacă şi slavonă. Prin viaţa lui deosebită 
ajunge egumen al mânăstirii Secu, din apropiere. Aici a tradus în româneşte 
lucrarea „Scara" a Sfântului loan Scărarul. Mai apoi a ajuns arhimandrit, sfetnic şi 
duhovnic al domnitorului Miron Barnovschi (1626 - 1629). 


În 1632 este ales mitropolit al Moldovei. Marile sale realizări ce au urmat s-au 
datorat sprijinului domnitorului Vasile Lupu (1634 - 1653). 


Astfel, prin colaborarea mitropolitului cu domnitorul Moldovei, apare prima 
tipografie din Moldova, la mânăstirea Sfinţii trei Ierarhi din laşi. Aici Varlaam 
începe un lung şir de tipărituri, spre folosul românilor de pretutindeni. 


Dintre acestea amintim: 

- 1643 - „Cazania" - e o carte ce cuprinde cazanii (predici, omilii) la Duminici şi 
sărbători, dar şi gravuri cu privire la scene biblice, chipuri de Sfinţi etc. Predicile 
cărţii nu erau originale, ci preluate din manuscrise româneşti, greceşti şi slavoneşti. 
Este cartea care s-a răspândit în cel mai mare număr de exemplare dintre toate 
cărțile româneşti vechi, nu numai printre preoți, ci şi printre credincioşi, mai ales în 
Transilvania. Cartea a contribuit la formarea limbii române literare. 


- 1644 - „Şapte Taine ale Bisericii" - O carte făcută în interesul românilor tran- 
silvăneni, cu explicaţia celor şapte Taine, împotriva învățăturilor greşite ale 
calvinilor. 
- 1645 - „Răspuns la Catehismul calvinesc" - Carte publicată ca ripostă la Ca- 
tehismul din 1642 de la Alba Iulia, tot spre ajutorul transilvănenilor în păstrarea 
credinţei. 


În afara tipăririi de cărţi folositoare de suflet şi de traduceri de acest fel, mitro- 
politul Varlaam a contribuit la fondarea unui colegiu la Iaşi, în 1640, unde se preda 
limba greacă, latina, teologia, filosofia, geometria, gramatica, muzica ş.a. 


Atunci când Vasile Lupu a pierdut tronul Moldovei, Varlaam s-a retras la mâ- 
năstirea Secu (1653 - ţ 1657). 


În afară de acestea, strălucitul ierarh cerceta mereu pe marii sihaştri de pe Valea 
Secului, din Munţii Sihlei şi Agapiei, învățând de la ei dragostea de Dumnezeu, 
rugăciunea lui lisus, buna credinţă, săvârşirea tuturor faptelor bune. 

În timpul păstoririi sale au fost aduse la Iaşi moaştele cuvioasei Parascheva (1641), 
dăruite de Patriarhia ecumenică. 

În vremea sa mânăstirile aveau egumeni luminaţi, pe lângă ele funcționau şcoli de 
caligrafi, traducători, mimaturişti, zugravi de icoane, iar în munţi se nevoiau mulți 
pustnici. S-au zidit, cu contribuţia sa, multe biserici şi mânăstiri. 


Mitropolitul Varlaam a fost singurul mitropolit român candidat la scaunul 
Patriarhiei ecumenice. 


Proclamarea canonizării Sfântului Varlaam al Moldovei a avut loc în perioada 28 - 
30 august 2007, la mânăstirea Secu (judeţul Neamţ), unde se află în raclă, spre 
închinare, şi sfintele sale oseminte, Sfântul fiind sărbătorit anual la 30 august. 


Mitropolitul Antim Ivireanul, din Ţara Românească (1708 - 1716) 


S-a născut în Iviria (azi Georgia). Din tinereţe a căzut rob la turci, care l-au dus la 
Istanbul. După ce a scăpat din robie, a trăit în preajma Patriarhiei ecumenice, 
învățând sculptura, pictura, broderia, limbile greacă, arabă, turcă. Se pare că tot 
acolo a fost călugărit. 


Prin 1690, domnitorul Constantin Brâncoveanu l-a adus în Ţara Românească, unde 
a învăţat meşteşugul tiparului. A devenit conducătorul tiparniței domneşti de la 
Bucureşti şi a început tipărirea de cărți de slujbă, iar mai apoi a înfiinţat o nouă 
tipografie la mânăstirea Snagov. 


În 1705 e numit episcop de Râmnic, iar la 22 februarie 1708 e ales mitropolit al 
Ungrovlahiei. 


Antim înfiinţează noi tipografii şi continuă tipărirea de cărți de cult, atât în limba 
română, cât şi în alte limbi. El are meritul de a fi introdus pentru totdeauna limba 
română în slujba bisericească. În total a tipărit 63 de cărţi (Ceaslov, Liturghier, 
Noul Testament ş.a.), dintre care 21 erau în limba română, iar patru erau scrise de 
el însuşi. S-a remarcat ca un bun predicator, păstrându-se „didahiile" (învăţăturile) 
sale. 


Între 1713 - 1715 a coordonat zidirea mânăstirii Tuturor Sfinţilor din Bucureşti, 
care astăzi îi poartă numele. Ca mitropolit al Ţării Româneşti, a ajutat pe 
transilvăneni dezbinaţi de uniaţie, în special prin cărţi şi preoţi. 

În 1716 a fost acuzat că a uneltit contra turcilor şi a domnitorului fanariot Nicolae 
Mavrocordat, fiind arestat, scos din slujba de mitropolit, pe baza unor învinuiri 
nedrepte, şi condamnat să fie închis pe Muntele Sinai. În drum spre Sinai, ostaşii 
turci care îl însoțeau l-au ucis şi l-au aruncat într-un râu. A murit astfel muce- 
niceşte, în 1716. 


Cărţile tipărite de mitropolitul Antim s-au răspândit în toate provinciile româneşti, 
până la Muntele Athos, Grecia, Istanbul, Ierusalim, Sinai, Siria, Ivinia, fund un 
apărător al întregii Biserici Ortodoxe. 


Canonizat de Biserica Ortodoxă Română în anul 1992, are data de sărbătorire 
anuală la 27 septembrie. 


Din predica Sfântului Antim 


Când ieşim de la biserică, să nu ieşim deşerţi, ci să facem precum ariciul. Că, după 

ce merge la vie, întâi se satură el de struguri, apoi scutură viţa de cad boabele jos şi 
se rostogoleşte pe dânsele de se înfig în ghimpii lui şi duce şi puilor. Aşa să ducem 
şi noi, fiecare, pe la casele noastre, şi celor ce n-au mers la biserică, din cuvintele 
ce am auzit din Sfânta Evanghelie! 


2% 3% 2 
Când a înviat Hristos pe Lazăr, întâi a poruncit să ridice piatra de pe mormânt, apoi 
l-a înviat. Pentru ca să înţeleagă păcătoşii că, de nu vor ridica de deasupra lor piatra 
obiceiului celui rău, prin a lor voie, cu neputinţă este să învieze şi să se căiască. 

Fiecare creştin are trei naşteri. Prima naştere e trupească, din tată şi din mamă. A 
doua naştere e sufletească (duhovnicească) şi nu e la toţi oamenii, ci numai la cei 
ce s-au născut duhovniceşte din baia Sfântului Botez. lar a treia naştere, a morţii, e 
mântuitoare, fără greşeală şi fără primejdie la omul cel drept şi credincios, că nu 
poate să mai păcătuiască după moarte. 


Mitropolitul Andrei Şaguna, din Transilvania (1808 - 1873) 


A fost un aromân născut în Ungaria; a studiat Filosofia şi Dreptul, iar mai apoi 
Teologia Ortodoxă la Vârşeţ. În 1833 s-a călugărit la mânăstirea sârbă Hopovo, iar 
după aceea a fost preoţit şi numit profesor de teologie. În 1846 ajunge vicar al 
Episcopiei Sibiului, iar în 1847 e hirotonit episcop de Sibiu. 

In vremea sa, Biserica Ortodoxă a Transilvaniei era sub jurisdicția Bisericii Sârbe 
(Carloviţ). Timp de cincisprezece ani, Andrei Şaguna a dus tratative cu Serbia şi cu 
Viena, pentru a obține restaurarea vechii Mitropolii Ortodoxe a Transilvaniei. 


La 24 decembrie 1864, împăratul Francisc losif a aprobat reînfiinţarea vechii 
Mitropolii, cu reşedinţa la Sibiu şi cu Andrei Şaguna ca mitropolit. 


În 1868 s-a realizat Statutul Organic al Bisericii Ortodoxe din Transilvania, hotă- 
rându-se colaborarea clericilor (în proporție de 1/3) cu mirenii (în proporție de 2/3) 
în toate sectoarele administraţiei bisericeşti. Astfel s-a înlăturat amestecul statului 
habsburgic în problemele interne ale Bisericii Ortodoxe ardelene. 


Mitropolitul s-a îngrijit de înfiinţarea a sute de şcoli „poporale", cu învăţători 
absolvenţi ai Institutului pedagogic de la Sibiu (condus de Biserică). Preoţii erau 
directori ai acestor şcoli, iar protopopii - inspectori. În şcoli se studiau atât 
discipline religioase, cât şi de cultură generală. Pentru şcoli, mitropolia a asigurat 
clădirile, manualele etc. 


Andrei Şaguna s-a ocupat şi de organizarea de cursuri serale pentru ţăranii 
neştiutori de carte; de înfiinţarea unui gimnaziu la Braşov (1850) şi a unui 
gimnaziu inferior la Brad (1868); de acordarea de burse pentru elevii săraci; de 
bunul mers al unui Institut teologic - pedagogic pentru preoţi şi învăţători. A scris 
el însuşi câteva manuale pentru acest Institut. Manualele, ca şi alte cărți de slujbă, 
au fost tipărite la o tipografie de la Sibiu, fondată de mitropolit în 1850. 


Amintim de asemenea de faptul că acest vestit mitropolit a contribuit la Marea 
Adunare Naţională de la Blaj - 1848, stăruind apoi aproape un an la Viena pentru 
independenţa naţională şi religioasă a Transilvaniei. 


În timpul păstoririi sale, s-au restaurat şi zidit zeci de biserici. Este considerat cel 
mai mare ierarh al Transilvaniei, întărind credinţa ortodoxă prin preoţi vrednici, 
prin biserici, prin şcoli şi prin cărți în limba română. Se ştie că trăia în deplină 
armonie cu celelalte culte din Transilvania şi că toţi cei din Jur şi din străinătate îl 
respectau. 


A fost înmormântat ca un simplu călugăr în curtea bisericii Răşinari - Sibiu, în 
1873. 


Bibliografia: 
Istoria Bisericii Ortodoxe Române (M. Păcurariu), 

Patericul românesc, 

Cuvinte duhovniceşti (Antonie Plămădeală), 
Din predicile Sfântului Antim Ivireanul. 

Sursa: 
http://mirelasova.over-blog.com/article-24195236.html 

Sfântul ierarh Varlaam, mitropolitul Moldovei, va fi sărbătorit mâine în 
Biserica Ortodoxă Română 


Biserica Ortodoxă Română sărbătoreşte mâine, 30 august, pe Sfântul ierarh 
Varlaam, mitropolitul Moldovei. 


Sfântul ierarh Varlaam a fost canonizat de Sfântul Sinod al Bisericii Ortodoxe 
Române în anul 2007, proclamarea oficială a canonizării având loc în data de 30 
august același an, la Mănăstirea Secu. 


Născut, în jurul anului 1590 Sfântul mitropolit Varlaam a păstorit Mitropolia 
Moldovei între anii 1632-1653. Ultimii 4 ani din viaţă i-a trăit în smerenie, în 
rugăciune şi în vieţuire sfântă, la Mănăstirea Secu, trecând la Domnul către 
sfârșitul anului 1657. 


Mai multe informații despre personalitatea Sfântului ierarh Varlaam a oferit pentru 
Radio Trinitas părintele profesor universitar lon Vicovan, prodecan al Facultăţii de 
Teologie Ortodoxă „Dumitru Stăniloaie” din laşi. 


„A activat în mod deosebit în domeniul culturii, mai cu seamă a făcut traduceri 
ceea ce înseamnă că el a cunoscut foarte bine limbile clasice, limba greacă, limba 
slavonă - pentru că era limba vremii - poate și limba latină. Deci a avut o pregătire 
temeinică pe care şi-a cultivat-o în timp. În 1618, deci la o vârstă destul de tânără, 

el a tradus lucrarea celebră a Sfântului loan Scărarul - „Scara”, deci o carte de 
duhovnicie. Datorită calităţilor sale, mai cu seamă intelectuale, dar şi teologice, 
datorită vieţii sale duhovniceşti, el a fost remarcat încă din tinereţe, în sensul că 
până şi domnitorul ţării, evlaviosul Miron Barnovsky, mare ctitor de biserici şi 
mănăstiri îl va alege duhovnic al său”, a precizat părintele profesor universitar lon 
Vicovan, prodecan al Facultăţii de Teologie Ortodoxă „Dumitru Stăniloaie” din 
laşi. 

Wikipedia - Varlaam Moţoc 


Sfântul ierarh Varlaam (Moţoc) al Moldovei (n. 1580, 1585? — d. 18 august 1657) 
a fost mitropolit al Moldovei (1632 - 1653, în timpul domniei lui Vasile Lupu), 
scriitor şi om de cultură. 


Schiţă biografică 


Mitropolitul Varlaam s-a născut în jurul anului 1580, dintr-o familie de răzeși din 
Boloteşti, Putna. Numele său de mirean a fost Vasile Moţoc. De tânăr şi-a îndreptat 
paşii spre Schitul Zosim de pe valea pârâului Secu, unde a învăţat carte, şi-a 
dezvoltat talentul de vorbitor şi scriitor şi a deprins limbile slavonă, latină și 
greacă. 


Pe locul schitului, vornicul Nestor Ureche şi soţia sa Mitrofana au ctitorit, în 1602, 
Mănăstirea Secu în care a început să funcţioneze şi o şcoală. 


Tânărul Vasile Moţoc a intrat în obștea noii mănăstiri, unde a fost călugărit cu 
numele de Varlaam. Fiind bun povăţuitor, ajunge pe treptele ecleziastice cele mai 
înalte, fiind numit egumen al mănăstirii. 

Varlaam s-a ocupat în continuare cu studiul cărților, îndeosebi cele religioase, 
traducând Scara (Leastvita) Sfântului loan Scararul (1618). Mai târziu, pentru 
strădaniile şi virtuțile sale el a fost cinstit cu rangul de arhimandrit. 


În 1628, ca urmare a faptului că era sfetnic de încredere al domnitorului Miron 
Barnovschi, a fost trimis într-o misiune ecumenică la Moscova şi Kiev. Întors în 
țară, primește vestea morții mitropolitului Anastasie Crimca (1629) şi pe cea a 
înlăturării Domnitorului Miron Barnovschi, ceea ce îl determină să se retragă la 
Mănăstirea Secu. 


În scurt timp însă, în anul 1632, în timpul domniei voievodului Alexandru Iliaș, 
arhimandritul Varlaam a fost chemat la laşi și numit în fruntea Mitropoliei 
Moldovei în locul mitropolitului decedat Atanasie (1629-1632). 


Ca nou mitropolit, Varlaam reușește să aibă multe realizări, mai ales că reușește să- 
şi atragă și sprijinul Domnitorului Vasile Lupu. Sprijinit şi de mitropolitul Petru 
Movilă al Kievului, mitropolitul Varlaam reuşeşte chiar înființarea primei 
tipografii românești din Moldova, în anul 1640, pe care a instalat-o la Mănăstirea 
„Sfinţii trei lerarhi” din laşi. 


De asemenea, în 1645 a convocat un sinod al ierarhilor din Moldova şi Ţara 
Românească, cunoscut ca Sinodul de la Iaşi. 


Mitropolitul Varlaam s-a numărat, în anul 1639, între cei trei candidaţi propuși 
pentru ocuparea scaunului de patriarh ecumenic al Constantinopolului. 


În timpul mitropolitului Varlaam al Moldovei a fost zidită frumoasa şi renumita 
biserică a Mănăstirii „Sfinţii trei lerarhi” din laşi, ctitoria cea mai cunoscută a 
Domnitorului Vasile Lupu. În anul 1641, în această biserică, a adus moaştele 
cuvioasei Sfintei Parascheva, dăruite domnitorului Vasile Lupu de Patriarhia Ecu- 
menică de Constantinopol. 


În anul 1640, cu ajutorul domnitorului Vasile Lupu, reușește să întemeieze la Iaşi, 
prima şcoala de grad înalt din Moldova, după modelul Academiei Duhovniceşti de 
la Kiev, înființată acolo de mitropolitul Petru Movilă. 


Drept reacție la propaganda calvină din Transilvania a redactat „Cartea care se 
cheamă Răspunsul împotriva Catehismului Calvinesc”, prima scriere românească 
de polemică teologică. 

În aprilie 1653 s-a retras la mănăstirea Secu, unde a decedat în anul 1657. 


Gropniţa Sfântului mitropolit Varlaam al Moldovei 
La propunerea Sinodului mitropolitan al Mitropoliei Moldovei şi Bucovinei, în 
data de 12 februarie 2007, Sfântul Sinod al Bisericii Ortodoxe Române a înscris în 
rândul sfinților din calendar pe învățatul mitropolit Varlaam al Moldovei, cu zi de 
pomenire la 30 august. 


Opera 


Cazania sau Cartea românească de învățătură de la pravilele împărătești 


' 


Cazania lui Varlaam - Considerată de lorga, drept opera cea mai populară a epocii 
noastre vechi, ea conţine primele versuri în limba română, intitulate Stihuri în 

stema domniei Moldovei, prin care este recunoscut meritul domnitorului Vasile 
Lupu în tipărirea cărții. 


Cazania are două părți: 
— partea 1 cuprinde extrase din Evanghelie şi comentariul lor pentru 32 de 
duminici; 
— partea a Il-a povesteşte vieţile sfinţilor, ordonate calendaristic, de la 
Simion Stilpnicul (] septembrie) pină la Tăierea capului Sfintului loan (29 
august). 


Nicolae Manolescu, în Istoria critică a literaturii române desprinde următoarele 
trăsături ale operei: frumuseţea limbii utilizate - vorbeşte pe înţelesul tuturor, 
presărând explicaţiile cu întrebări retorice şi cu îndemnuri, arta povestirii - este 
primul nostru povestitor, înfățişînd ţărăneşte chestiunile teologice. 


Jitile (biografule de asceţi și martiri) oferă cititorului materialul din care se 
inspirau Şi pictorii populari. Unele sunt adevărate basme, care au mişcat imaginația 
multor ascultători. 


Sfîntul Nicolae, auzind că un tată sărac vrea să-şi împingă fetele spre prostituție, 
aruncă pe geamul casei câte o năframă cu 300 de galbeni pentru fiecare fecioară. 


Sfîntul mucenic Tiron caută într-o pădure un balaur şi negăsindu-l se culcă sub un 
copac. Este trezit de o „muiere giupîneasă” care-i spune unde se pitea fiara. 


Fonetismele arhaice şi regionale - elementele de sintaxă arhaică, ca dovezi despre 
evoluția limbii: „dirept acela loc”. 


Răspunsul împotriva Catehismului calvinesc; opera este un pamflet conceput în 
scopul de a-i apăra pe ardeleni de calvinism şi de pericolul deznaționalizării. Scrisă 
liber de orice izvor, cartea fierbe de indignare sub învăluirile cuminţi ale frazei. 

Cărţi 


Viaţa şi Acatistul Sfântului ierarh Varlaam mitropolitul Moldovei: 


AIA PARE 
ll hr PA 
2 35 


Viaţa și Acatistul 
Sfântului Ierarh 
VARLAAM 

Mitropolitul Moldovei 


Editura Institutului Biblic și de Misiune Ortodoxă 


(£) COLECȚIA ACATISTE ȘI VIEȚI DE SFINȚI 


Autor: Aprobarea Sfântului Sinod 
Editura: EIBMO 


Sfântul ierarh Varlaam s-a născut în jurul anului 1590 într-o familie de răzeşi din 
tinutul Neamţului. Numele său de botez a fost Vasile. Din tinereţe şi-a îndreptat 
paşii spre Schitul Zosim de pe valea pârâului Secu, unde a învăţat limbile slavonă 
şi greacă. Pe acest loc, vornicul Nestor Ureche şi soţia sa, Mitrofana, au ctitorit în 
anul 1602 Mănăstirea Secu, în care era şi o şcoală. Tânărul Vasile Moţoc a intrat în 
obştea noii mănăstiri, unde a fost călugărit cu numele de Varlaam. Fiind bun 
povăţuitor, după o vreme a fost numit egumen al mănăstirii. 

Cu multă osârdie, cuviosul Varlaam s-a adâncit în tainele cărților, traducând Scara 
Sfântului loan Scărarul, în anul 1618. Apoi, pentru strădanule și virtuțile sale a fost 
ridicat la treapta de arhimandrit. 


Ajungând sfetnic de încredere al binecredinciosului domnitor martir Miron 
Barnovschi (1626-1629. 1633), apoi egumen la Dragomirna, arhimandritul Var- 
laam a fost trimis la Kiev și Moscova, în anul 1628, în vederea cumpărării de 
icoane pentru Mănăstirile Dragomirna și Bârnova şi pentru biserica ctitorită de 
domnitor în laşi. Când s-a întors în ţară, a primit trista veste a morţii marelui 
mitropolit Anastasie Crimca (19 ianuarie 1629) şi pe cea a înlăturării domnitorului 
Miron Barnovschi, fapt pentru care s-a retras la Mănăstirea Secu. 


În anul 1632, în timpul domniei lui Alexandru Iliaș (1620-1621. 1631-1633), prin 
lucrarea lui Dumnezeu, arhimandritul Varlaam a fost chemat să păstorească Mitro- 
polia Moldovei, după trecerea la cele veşnice a mitropolitului Anastasie al II-lea 
(1629-1632). 


Noul mitropolit împletea învăţătura cu rugăciunea și cuvântul înțelept cu fapta cea 
bună. În timpul păstoririi sale, Mitropolia Moldovei s-a bucurat de mult ajutor din 
partea binecredinciosului domn Vasile Lupu (1634-1653). Sprijinit şi de Sfântul 
Petru Movilă, mitropolitul Kievului (1647), mitropolitul Varlaam a înfiinţat prima 
tipografie românească din Moldova, în anul 1640, pe care a aşezat-o la Mănăstirea 
„Sfinţii trei Ierarhi” din Iaşi. 


Înţelept apărător al dreptei credinţe şi al unităţii Bisericii Ortodoxe în vremuri 
tulburi, mitropolitul Varlaam s-a ocupat îndeaproape de organizarea Sinodului de 
la Iași, din anul 1642, care a îndreptat şi aprobat Mărturisirea de credință alcătuită, 
în anul 1638, de Sfântul mitropolit Petru Movilă al Kievului, mărturisire care 
punea la îndemâna clerului și a credincioşilor ortodocşi o călăuză în lupta lor 
împotriva rătăcirilor de la Sfânta Tradiție a Bisericii Ortodoxe. 


Vrednicul mitropolit Varlaam al Moldovei era prețuit atât în ţară, cât şi în afara ei. 
Astfel, pentru evlavia şi înțelepciunea sa, el s-a numărat, în anul 1639, printre cei 
trei candidați propuşi pentru ocuparea tronului de patriarh ecumenic al Constan- 
tinopolului. 


Ca un păstor bun şi harnic, mitropolitul a tipărit la lași mai multe cărți de slujbă şi 
de apărare a credinţei ortodoxe, şi anume: Cazamia, Cele şapte Taine, Răspuns 
împotriva catehismului calvinesc, Pravila, Paraclisul Născătoarei de Dumnezeu şi 
altele. 

Lucrarea sa intitulată Cazania sau Carte românească de învăţătură la duminicile de 
peste an, la praznice împărătești şi la sfinți mari (1643), a fost prima carte 
românească tipărită în Moldova. Ea s-a răspândit în toate provinciile româneşti, dar 
mai ales în Transilvania, unind în cuget şi credinţă pe românii care locuiau de o 
parte şi de alta a Munţilor Carpaţi. 


În timpul păstoririi mitropolitului Varlaam a fost zidită frumoasa biserică a 
Mănăstirii „Sfinţii trei Ierarhi” din laşi, ctitoria cea mai de seamă a domnitorului 
Vasile Lupu. În această biserică, sfinţită în anul 1639, mitropolitul Varlaam slujea 
adeseori şi binevestea Evanghelia lui Hristos cu râvnă şi înțelepciune. Tot aici, la 
13 iunie 1641, evlaviosul mitropolit a așezat moaştele cuvioasei Parascheva, 
dăruite domnitorului Vasile Lupu de Patriarhia Ecumenică de Constantinopol, în 
semn de recunoştinţă pentru ajutorul oferit de el acesteia, în vremea patriarhului 
ecumenic Partenie 1 (1639-1644). 


Pentru a întări credinţa ortodoxă şi a-i lumina pe tineri, mitropolitul Varlaam l-a 
îndemnat pe domnitorul Vasile Lupu să întemeieze la Iași, în anul 1640, prima 
şcoală de grad înalt din Moldova, după modelul Academiei duhovniceşti de la 
Kiev, înfunţată acolo de Sfântul ierarh Petru Movilă. Noul aşezământ de cultură 
din Moldova, în care se preda în limbile greacă, slavonă şi română, se afla în 
incinta Mănăstirii „Sfinţii trei Ierarhi” din lași, având la început şi profesori trimişi 
de mitropolitul Petru Movilă. 


După ce domnitorul Vasile Lupu a pierdut scaunul domnesc, în anul 1653, 
mitropolitul Varlaam, dornic de linişte şi de rugăciune, s-a retras la mănăstirea sa 
de metanie, Secu, după cum mărturiseşte cronicarul Miron Costin. Vrednicul 
mitropolit a mai trăit patru ani, în smerenie, în rugăciune și în viețuire sfântă, 
strămutându-se la veşnicele locașuri către sfârşitul anului 1657. 'Toate cele 
agonisite în timpul vieţii sale le-a dăruit Mănăstirii. EI a fost înmormântat în zidul 
de miazăzi al bisericii Mănăstirii Secu. 


Pentru râvna sa întru apărarea dreptei credinţe, pentru vieţuirea sa sfântă şi pentru 
lumina duhovnicească pe care a dăruit-o poporului român drepteredincios, la 
propunerea Sinodului mitropolitan al Mitropoliei Moldovei şi Bucovinei, în data de 
12 februarie 2007, Sfântul Sinod al Bisericii Ortodoxe Române a înscris în rândul 
Sfinților din calendar pe învățatul mitropolit Varlaam al Moldovei, cu zi de pome- 
nire la 30 august. Moaştele sale se găsesc acum așezate în raclă, în biserica 
Mănăstirii Secu. 

Cazania lui Varlaam [1643]: 
https://ro.scribd.com/doc/246162845/Cazania-lui-Varlaam-1643-ed-1943-pdf 


Sfântul Varlaam al Moldovei, Răspunsul împotriva Catehismului calvin: 
http://www.teologiepentruazi.ro/2010/09/22/sfantul-varlaam-al-moldovei-raspunsul-impotriva- 


catehismului-calvin-2010/ 

Sfântul Varlaam al Moldovei 


Răspunsul împotriva 
Catehismului calvin 


Adaptare a textului de 
Pr. Dr. Dorin Octavian Picioruș 


Teologie pentru azi 
București 
2010 


Sfântul Varlaam al Moldovei - Carte românească de învățătură: 


https://www.teologiepentruazi.ro/tag/sfantul-varlaam-al-moldovei/ 


Prorocii: 


https://www.apologeticum.ro/2018/08/sfantul-mitropolit-varlaam-proorocii-despre- 
moldova-majoritatea-s-au-implinit-mai-sunt-cateva-si-gata/ 


https://caplimpede.ro/profetia-sfantului-ierarh-varlaam-care-a-infiintat-prima-tipografie- 
romaneasca-din-moldova-sfarsitul-va-fi-aproape-cand-graiurile-se-vor-amesteca/ 


https://paterika.wordpress.com/2011/06/24/sf-varlaam-al-moldovei-proorocii-despre- 
vremurile-din-urma-si-caderea-crestineasca-a-moldovei/ 


http://www.cuvantul-ortodox.ro/despre-vremurile-din-urma-si-caderea-crestineasca-a- 


moldovei/ 

Podoaba Mânăstirii Secu - Podoaba Ortodoxiei: Sfântul loan de la Râșca şi 
Secu şi Sfântul mitropolit Varlaam al Moldovei 

[Pe data de 30 august se face pomenirea a doi mari sfinți români: Sfântul loan de la 
Râşca şi Secu şi mitropolitul Varlaam al Moldovei. Viaţa acestora o puteţi citi în 
rândurile de mai jos în mod sintetizat. Trebuie reținută contribuţia acestor doi mari 
sfinți români la păstrarea şi apărarea Ortodoxiei în vremuri de restrişte şi promo- 
varea acesteia în limba română prin numeroasele tipărituri care au împânzit 
pământul Moldovei şi nu numai. De asemenea, nu poate fi neglijată nici legătura 
specială care a fost între cei doi sfinţi, atât sub aspectul rudeniei, cât şi sub aspect 
duhovnicesc. În acelaşi timp, nu putem uita nici apropierea deosebită pe care 
fiecare dintre ei a avut-o în viaţă: Sfântul loan cu SfântaTeodora de la Sihla şi 
Sfântul mitropolit Varlaam cu marele Domnitor-ctitor Vasile Lupu al Moldovei - 
dan.camen.] 


mm 


Viaţa Sfântului ierarh loan de la Râşca şi Secu - „Arhiepiscopul cel sfânt şi 
luminat, 

Tropar, glas 4: Ucenic prea ales al Sfinţilor mitropoliți Varlaam şi Dosoftei ai 
Moldovei, prin rânduiala lui Dumnezeu ai fost ierarh sfânt şi minunat, episcop al 
Huşilor şi arhiepiscop al Romanului. Păzind dreapta credinţă, ai păstorit turma lui 
Hristos şi, în sfinţenie vieţuind, ai binecuvântat sfintele mănăstiri Râşca şi Secu. 
Sfinte ierarhe Ioane, roagă-te lui Dumnezeu să mântuiască sufletele noastre! 


2 5 e 


Acest vrednic fiu al neamului românesc şi strălucit ierarh al Bisericii Moldovei a 
trăit în veacul al XVII-lea, fiind contemporan şi prieten apropiat al mitropoliţilor 
Varlaam şi Dosoftei. S-a născut în ţinutul Vrancei (pe atunci numit ţinutul Putnei), 
din neam de răzeși, din binecredincioşii părinţi Gheorghe şi Anastasia. Din tinereţe 
a dorit viaţă călugărească. 


Rudenia sa, Varlaam Moţoc, viitorul mitropolit al Moldovei, îşi petrecea viaţa că- 
lugărească în osteneli sfinte la Mănăstirea Secu. Aflând de râvna şi dorinţa 
tânărului, l-a dus în obştea Mănăstirii Râşca, rectitorită de vornicul Costea Băcioc, 
prietenul apropiat al lui Varlaam. Aici, la Râşca, tânărul vrâncean a fost călugărit 
de egumenul Agafton, în jurul anului 1630. 


În anul 1632, Varlaam ajunge mitropolit al Moldovei, iar după câţiva ani îl mută pe 
călugărul loan de la Mănăstirea Râșca la Mănăstirea Secu, dându-i chilia, cărțile şi 
lucrurile pe care mitropolitul le păstra în mănăstirea sa de metanie. loan, care 

vieţuise la Râşca aproximativ 18 ani, nu a uitat niciodată în viaţă mănăstirea în care 
a fost călugărit, contemporanii şi urmaşii numindu-l „loan de Râşca”. 


La Mănăstirea Secu, loan a stat sub ascultarea egumenilor Nechifor şi Ghedeon, 
acesta din urmă fiind ctitorul Schitului - azi Mănăstirea - Sihăstria, şi apoi, în două 
rânduri, mitropolit al Moldovei. 


În anul 1641, Domnitorul Vasile Lupu, sfătuit de mitropolitul Varlaam, înfiinţează 
în Cetatea Neamţului o mică mănăstire, cu hramul Sfântului ierarh Nicolae. În 
Cetate se adăposteau, în vremuri de restrişte, familia domnitorului şi alte familii 
boiereşti din Moldova. Aici era adăpostit şi tezaurul ţării. De aceea, mitropolitul 
Varlaam a aşezat la egumenia acestei mănăstiri-cetate pe omul său de încredere şi 
rudenia sa, loan „de la Râşca” de la Mănăstirea Secu, smerit călugăr, mare rugător 
şi postitor. 


loan a fost egumen la Mănăstirea din Cetatea Neamţului până în anul 1665. Ela 
botezat-o, afundat în 1650, pe fiica lui Joldea, armaşul cetăţii, cea care avea să fie, 
peste ani, marea sihastră, Sfânta cuvioasă Teodora de la Sihla, şi el 1-a fost 
duhovnic şi îndrumător până la vârsta de 16 ani, îndemnând-o să aleagă viaţa 
monahală. 


În toţi aceşti ani, ela povăţuit cu blândeţe pe străjerii Cetăţii, săvârşind şi pentru ei 
Sfânta Liturghie, fie în paraclisul Cetăţii, renovat de Vasile Voievod, fie în 
bisericuţa metocului Cetăţii din satul străjerilor, ctitorită de acelaşi milostiv 
Domnitor şi care avea patron tot pe Sfântul Nicolae. În cele din urmă zile ale 
mitropolitului Varlaam, egumenul loan din Cetate se afla în chilia acestuia de la 
Secu, ascultându-i ultimele dorinţe şi poveţe, iar după mutarea sa la Domnul, l-a 
aşezat în mormântul de lângă zidul bisericii. 


În anul 1666, mitropolitul Ghedeon, aflat pentru a doua oară în scaunul 
mitropolitan, l-a aşezat, pentru un an de zile, egumen la Mănăstirea Secu. 


Unul dintre vieţuitorii acestei mănăstiri, Arhim. Dionisie Udişteanu, îl descrie pe 
egumenul loan astfel: „... ucenic al mitropolitului Varlaam, bun cunoscător al 
limbii slavone, foarte smerit, având o viaţă pilduitoare şi cu realizări mari în 
activitatea sa”. 


În anul 1667, Loan este ales, hirotonit şi instalat episcop al Huşilor, Episcopie ce 
purta grijă de credincioşii din Țara de Jos a Moldovei, de pe ambele maluri ale 
Prutului. Aici, loan a păstorit timp de şapte ani, în vremuri grele, când turcii şi 

tătarii prădau, deseori, aceste locuri. Vlădica loan era milostiv, gata oricând să 
aline orice durere. Era foarte îndrăgit şi respectat de ceilalţi ierarhi moldoveni, mai 
cu seamă de Sfântul ierarh Dosoftei, în acea perioadă episcop la Roman, iar după 
câțiva ani mitropolit, al Moldovei. 


Din anul 1674 şi până la fericita sa mutare la Domnul, în anul 1685, loan a păstorit 
Episcopia Romanului, înfiinţată de primii voievozi Muşatini ai Moldovei. Această 
eparhie se bucura de deosebită cinste, ierarhilor dându-li-se uneori titlul de 
arhiepiscop sau chiar de mitropolit al Țării de Jos. Şi aici, marele ierarh loan a dus 
o viaţă pilduitoare. 


Un Pateric al sfinților din Moldova-România, manuscris din anul 1888, ni-l descrie 
astfel: „Și tot în anii aceştia şi prea sfinţitul arhiepiscop loan au îndemnat pre 
lume a se minuna prin strălucitele şi sfintele sale nevoinţe. El mai întâi din tânără 
vârstă au îmbrățișat orânduiala monahicească ... şi petrecând viaţă sfântă şi 
plăcută lui Dumnezeu, de acolo s-au rânduit la scaunul arhiepiscopiei Romanului 
în anul 1674, unde iarăşi întru neîncetate nevoinţi şi întru înalte bunătăţi 
strălucind minunat! Și petrecând cu smerenie adâncă, s-au mutat la vecinica 
odihnă ”. 


Cât timp a păstorit la Roman s-a ostenit ca, din puţina sa agoniseală, să ctitorească 
Mănăstirea Mera, în ținutul său natal. La săvârşirea acestei frumoase fapte a fost 
ajutat de rudenia sa, vornicul Moţoc din Odobeşti. Mănăstirea Mera era destul de 
aproape de Mănăstirea Vărzăreşti, pustiită de slujitorii domneşti ai lui Matei Vodă 
Basarab şi părăsită de călugări. Episcopul loan a găsit de cuviinţă ca la această 
mănăstire să aşeze pe ucenica sa Teodora de la Cetatea Neamţului, împreună cu 
alte câteva călugăriţe. Purtând grijă de lucrările de la Mera, putea supraveghea şi 
liniştea călugăriţelor, ajutându-le totodată, cu cele necesare traiului. 


Adânc impresionat de viaţa curată şi alesele nevoinţe ale episcopului loan, Sfântul 
mitropolit Dosoftei, în cartea sa „Viaţa şi petrecerea sfinților”, îl numeşte arhie- 
piscopul cel sfânt şi minunat. 


Înainte de moarte, loan a lăsat mitropolitului său puţinele bunuri pe care le avea. 
În anul 1685 fericitul loan s-a mutat la Domnul. Sfântul mitropolit Dosoftei, 


împreună cu ceilalți ierarhi ai Moldovei, i-a făcut cuvenita prohodire şi l-au aşezat 
în mormântul de lângă biserica mare a Mănăstirii Secu. 

Lespedea mormântului său, peste care au trecut vitregiile vremurilor, stă şi astăzi 
mărturie deasupra locului unde odihnesc osemintele sale. 


Teodora, după ce şi-a condus duhovnicul pe drumul spre veşnicie, s-a retras în 
singurătate în Munţii Sihlei, urmând pilda vieţii duhovnicescului său părinte. 


A fost înscris în rândul sfinţilor odată cu canonizarea mai multor sfinți români din 
Moldova de către Sfântul Sinod al Bisericii Ortodoxe Române la data de 5-7 martie 
2008, având ca dată de prăznuire ziua de 30 august. Proclamarea oficială a 
canonizării Sfântului loan a avut loc la Mânăstirea Neamţ, pe 5 iunie 2008. 


Simţind sfinţenia vieţii şi ajutorul rugăciunilor sale, credincioşii dau cinstire 
cuvenită Sfântului loan „de Râşca”, pe care şi noi cinstindu-l, lăudăm pe 


Dumnezeu Cel minunat întru Sfinții Săi. 

Viaţa Sfântului ierarh Varlaam, mitropolitul Moldovei - Sfântul cărturar al 
Moldovei 


Sfântul mitropolit Varlaam a păstorit Mitropolia Moldovei între anii 1632-1653, în 
timpul domnitorilor Alexandru Iliaş, Miron Barnovschi, Moise Movilă şi Vasile 

Lupu. Provenind dintr-o familie de răzeşi, care se numea Moţoc, din Borceşti, sat 
dispărut, situat lângă Târgu-Neamţ, mitropolitul Varlaam s-a născut în jurul anului 
1590. Numele său de botez a fost Vasile. Din tinereţe şi-a îndreptat paşii spre 
Schitul Zosim de pe valea pârâului Secu, unde a învăţat carte şi limbile slavonă şi 
greacă. 


Pe aceeaşi vatră, Vornicul Nestor Ureche şi soţia sa Mitrofana au ctitorit în 1602 
Mănăstirea Secu în care a început să funcționeze şi o şcoală. 


Tânărul Vasile Moţoc a intrat în obştea noii mănăstiri, unde a fost călugărit cu nu- 
mele de Varlaam. Fiind bun povăţuitor, a fost numit egumen al mănăstirii. Cu 
multă osârdie, cuviosul Varlaam s-a adâncit în tainele cărților, traducând Scara 
(Leastviţa) Sfântului loan Scărarul (1618). Apoi, pentru strădaniile şi virtuțile sale 
el a fost cinstit cu rangul de arhimandrit. 


Ajungând sfetnic de încredere al domnitorului Miron Barnovschi, în anul 1628, 
arhimandritul Varlaam este trimis la Kiev şi Moscova în vederea cumpărării de 
icoane pentru mănăstirile Dragomirna şi Bârnova şi pentru biserica ctitorită de 
domnitor în laşi. Săvârşind aceasta, Varlaam s-a întors în ţară, dar primind vestea 
morții mitropolitului Anastasie Crimca (1629) şi pe cea a înlăturării domnului 
Miron Barnovschi, s-a retras la Mănăstirea Secu. 


În anul 1632, în timpul domniei voievodului Alexandru Iliaş, prin lucrarea lui 
Dumnezeu, arhimandritul Varlaam a fost chemat să păstorească Mitropolia 
Moldovei în locul mitropolitului Atanasie (1629-1632), care s-a mutat la cele veş- 
nice şi a fost înmormântat la Mănăstirea Bistriţa, Neamţ. 


Noul mitropolit unea învăţătura cu rugăciunea şi cuvântul înţelept cu fapta cea 
bună. În timpul păstoririi învățatului mitropolit Varlaam, Mitropolia Moldovei s-a 
bucurat de mult ajutor din partea binecredinciosului domnitor Vasile Lupu. 
Sprijinit şi de Sfântul mitropolit Petru Movilă al Kievului, mitropolitul Varlaam a 
înfiinţat prima tipografie românească din Moldova, în anul 1640, pe care a instalat- 
o la Mănăstirea „Sfinţii trei Ierarhi” din laşi. 


Înţelept apărător al dreptei credinţe şi al unităţii Bisericii Ortodoxe în vremuri 
tulburi, mitropolitul Varlaam s-a ocupat îndeaproape de organizarea Sinodului de 
la Iaşi din anul 1642, care a îndreptat şi aprobat Mărturisirea de credinţă alcătuită 
de mitropolitul Petru Movilă al Kievului în 1638, pentru a da clerului şi 
credincioşilor ortodocşi o călăuză în lupta lor împotriva rătăcirilor de la Sfânta 
Tradiţie a Biserici. 

Vrednicul mitropolit Varlaam al Moldovei era prețuit atât în ţară, cât şi în afara el. 
Astfel, pentru evlavia şi înţelepciunea sa, mitropolitul Varlaam s-a numărat, în anul 
1639, între cei trei candidaţi propuşi pentru ocuparea scaunului de Patriarh 
ecumenic al Constantinopolului. 


Ca un păstor bun şi harnic, mitropolitul a tipărit la laşi mai multe cărți de slujbă şi 
de apărare a credinţei ortodoxe, şi anume: Cazania, Cele şapte taine, Răspunsul 
împotriva catehismului calvinesc, Pravila, Paraclisul Născătoarei de Dumnezeu şi 
altele. 


Lucrarea sa intitulată Cazania sau Carte românească de învăţătură la duminicile de 
peste an, la praznice împărăteşti şi la sfinți mari (1643) a fost prima carte 
românească tipărită în Moldova, numărându-se până astăzi între cele mai de seamă 
scrieri din istoria vechii culturi româneşti. Ea s-a răspândit în toate provinciile 
româneşti, dar mai ales în Transilvania, unind în cuget şi credinţă pe românii 
locuind de o parte şi de alta a munţilor Carpaţi. 


În timpul păstoririi mitropolitului Varlaam al Moldovei a fost zidită frumoasa 
biserică a Mănăstirii „Sfinţii trei Ierarhi” din laşi, ctitoria cea mai de seamă a 
domnitorului Vasile Lupu. În această biserică, sfinţită în anul 1639, mitropolitul 
Varlaam slujea adeseori şi binevestea Evanghelia lui Hristos cu râvnă şi înţe- 
lepciune. 


În anul 1641, în această biserică, evlaviosul mitropolit Varlaam a aşezat moaştele 
cuvioasei Parascheva, dăruite domnitorului Vasile Lupu de Patriarhia Ecumenică 
de Constantinopol, în semn de recunoştinţă pentru ajutorul oferit de el acesteia, în 
vremea Patriarhului ecumenic Partenie. Prin evlavia sa, mitropolitul Varlaam a 
sporit mult în rândurile credincioşilor cinstirea Sfintei cuvioase Parascheva. 


Pentru a întări credinţa ortodoxă şi a-i lumina pe tineri, mitropolitul Varlaam l-a 
îndemnat pe domnitorul Vasile Lupu să întemeieze la Iaşi, în anul 1640, prima 
şcoală de grad înalt din Moldova, după modelul Academiei duhovniceşti de la 
Kiev, înfiinţată acolo de Sfântul ierarh Petru Movilă. Noul aşezământ de cultură 
din Moldova, în care se preda în limbile greacă, slavonă şi română, se afla în 
incinta Mănăstirii „Sfinţii trei lerarhi” din laşi, având la început şi profesori trimişi 
de mitropolitul Petru Movilă al Kievului, ca semn că nu şi-a uitat patria sa, 
Moldova. 

După ce domnitorul Vasile Lupu a pierdut scaunul domnesc în anul 1653, 
mitropolitul Varlaam, dornic de linişte şi de rugăciune, s-a retras la mănăstirea sa 
de metanie, Secu, după cum mărturiseşte cronicarul Miron Costin. 


Vrednicul mitropolit a mai trăit patru ani, în smerenie, în rugăciune şi în vieţuire 
sfântă, strămutându-se la veşnicele locașuri către sfârşitul anului 1657. 'Toate cele 
agonisite în timpul vieţii sale le-a dăruit Mănăstirii Secu. Marele mitropolit 
Varlaam al Moldovei a fost înmormântat în zidul de miazăzi al bisericii Mănăstirii 
Secu. 


Pentru râvna sa în apărarea dreptei credinţe, pentru vieţuirea sa sfântă şi pentru 
lumina duhovnicească pe care a dăruit-o poporului român drepteredincios, la 
propunerea Sinodului mitropolitan al Mitropoliei Moldovei şi Bucovinei, în data de 
12 februarie 2007, Sfântul Sinod al Bisericii Ortodoxe Române a înscris în rândul 
sfinților din calendar pe învățatul mitropolit Varlaam al Moldovei, cu zi de 
pomenire la 30 august. Proclamarea oficială a canonizării acestuia a avut loc la 29 
august 2007, la Mănăstirea Secu. 


a ai 


Cu ale lor sfinte rugăciuni, Doamne lisuse Hristoase, Dumnezeul nostru, miluieşte- 
ne pe noi! 


Sursa: https://theologhia.wordpress.com/tag/mitropolitul-varlaam-al-moldovei/ 

Istoria Mănăstirii Secu 


Mănăstirea Secu este o vatră monahală de intensă trăire duhovnicească a cărei 
vechime se ridică la aproape 500 de ani. În jurul anului 1500, pe domeniul feudal 
al Cetăţii Neamţului, pe valea Pârâului Secu, se aşează un grup de sihaştri care vor 
întemeia mai apoi, în anul 1530, sub conducerea ieroschimonahului Zosima, 
călugăr de la Mănăstirea Neamţ, schitul cu acelaşi nume: Schitul lui Zosima. 


Domnitorul Petru Rareş (1527-1546) a clădit biserica Schitului Zosima pe locul 
actualei biserici a cimitirului mănăstirii. Schitul a fost îngrădit cu zid de piatră în 
anul 1550 de către Doamna Elena, soţia voievodului, şi de fiii săi. Din acest zid se 
mai păstrează astăzi o mică parte: la intrarea în mănăstire, în dreptul actualei 
biserici a cimitirului, unde, în urmă cu cinci secole, fusese poarta de intrare în schit 
şi clopotniţa acestuia. 


Acelaşi domnitor, Petru Rareş, în prima lui domnie, a întărit stăpânirea asupra 
pământurilor ce aparțineau moşiei Cetăţii Neamţului, dăruindule călugărilor de pe 
valea Pârâului Secu. 

Episcopul Melchisedec Ştefănescu, vorbind despre începuturile Mănăstirii Secu, 
aminteşte că până în anul 1910, pe zidul clopotniţei din mănăstire, în nişa unde se 
află acum o frescă cu Sfântul loan Botezătorul, se găsea pisania originală de la 

biserica construită de voievodul Petru Rareş, pisanie care să deteriorat din cauza 
asprimii vremurilor. 


În vremea voievozilor Alexandru Lăpuşneanu (1552-1561 şi 1564-1568), Petru 
şchiopu (1574-1579 şi 1581-1591) şi Aron Tiranul (1591-1595), Schitul lui Zosima 
mai primeşte câteva danii spre folosinţă şi întreţinerea călugărilor sihaştri din 
aceste locuri. 


Spre sfârşitul veacului al XVllea, Schitul lui Zosima cunoaşte o dezvoltare deo- 
sebită, mai ales din punct de vedere economic: daniilor particulare li se adăugă 
acum danii şi confirmări domneşti, iar numele egumenului Dosoftei, unul dintre 
ucenicii lui Zosima, este des pomenit în pricinile de vecinătate cu mai vechii şi 
puternicii călugări de la Mănăstirea Neamţ. 


În secolul al XVII-lea, Nestor Ureche, vornicul Ţării de Jos, tatăl cunoscutului 
cronicar Grigore Ureche, împreună cu soţia sa Mitrofana, ctitoresc mănăstirea de 
piatră, în formă de cetate dreptunghiulară, cu biserica mare în mijlocul zidurilor, 
căreia i-au fixat hramul „Tăierea capului Sfântului loan Botezătorul”, sărbătorit în 
fiecare an la data de 29 august. 


Nestor Ureche ajunsese în rândurile celor dintâi boieri ai Moldovei sub domnia lui 
Ieremia Movilă, prin bogăţia casei sale, către care se îndreptau veniturile a peste 70 

de sate, dar şi prin istețimea minţii. El avea demnitatea de mare vornic, fiind 
judecător principal al ţării şi „mai marele curţii domneşti”. 


IURIE 
VOPUI SUL, 


ESTA 


Marele boier a înzestrat aceasta ctitorie cu odoare, cărți şi moşii, aşa cum erau 
înzestrate toate mănăstirile domneşti în vremea voievodului Ieremia Movilă. Pe 
atunci în scaunul Mitropoliei Moldovei era Gheorghe Movilă, fratele voievodului, 
egumen la Mănăstirea Secu fiind ieroschimonahul Dosoftei. 


După obicei, şi la Secu numele ctitorului este menţionat în pisania aşezată pe 
peretele de sud al bisericii mari, pisanie originală scrisă frumos în limba slavonă, a 
cărei traducere o redăm mai jos: „Cu vrerea Tatălui şi cu ajutorul Fiului şi cu 
săvârşirea Sfântului Duh, cu rugăciunile Preacuratei Născătoare de Dumnezeu şi 
cu ale Sfântului loan Înaintemergătorul şi cu ale tuturor sfinților, cu bunăvoință şi 
îngăduință drepteredinciosului domnului nostru lo Ieremia Movilă Voievod, cu 
mila lui Dumnezeu Domn Țării Moldovei şi a de Dumnezeu dăruiților săi fii lo 
Constantin şi Alexandru Voievod şi cu a celuilalt frate al său Simeon Movilă 
Voievod şi a copiilor săi; şi cu binecuvântarea fratelui domniei lor Preasfinţitului 
Gheorghe Moghilă, Mitropolitul Sucevei, cu bună râvnă dumnezeiască şi cu 
adevărată avere de la Dumnezeu dăruită a adevăraţilor ctitori, s-au făcut acest 

locaş dumnezeiesc şi s-au zidit spre lauda lui Dumnezeu celui Înalt, în numele 
Sfântului slăvitului Prooroc Înaintemergătorul şi Botezătorul lui Hristos loan şi a 
cinstitei lui tăieri, de smeritul şi mult greşitul şi nevrednicul rob al Stăpânului 
Hristos, Nestor Ureche, marele Vornic al Ţării de Jos şi de Doamna lui Mitrofana 
şi de copiii lui: Vasile şi Grigore şi de alți de Dumnezeu dăruiți copii ai lor. 
Sfinţilor părinţi petrecători din acest sfânt locaş ca să vă rugaţi lui Dumnezeu 
pentru noi mult greşiţii robi ai lui Dumnezeu, Nestor Ureche şi soția sa Mitrofana 
şi pentru tot neamul lor şi pentru iertarea păcatelor lor în vecii vecilor. Amin. Și 
sau început a se zidi la anul 7110 (1602, n.r.), iunie 7, şi s-a isprăvit în acelaşi an, 
octombrie 5.” 


Construcţiile care alcătuiesc astăzi complexul mănăstiresc de la Secu nu datează 
toate din aceeaşi perioadă. Bisericii ctitorite de către vornicul Nestor Ureche în 
1602 i s-a adăugat în secolul al XVIII-lea pridvorul, apoi, în prima jumătate a 
veacului trecut, un diaconicon, un proscomidiar, precum şi pridvoraşul de pe latura 
vestică. În anul 1850 i s-a refăcut în întregime pictura interioară şi tot atunci s-a 
reînnoit şi catapeteasma. Zidurile incintei şi turnurile de apărare, a căror 
construcție a început, desigur, cam în aceeaşi vreme cu cea a bisericii, au suferit 
intervenţii şi refaceri în timpul marelui domn al Moldovei, Vasile Lupu. 


Celelalte clădiri ale mănăstirii, în forma lor actuală, cu excepţia laturei de sud, 
datează din perioada care a urmat incendiului năprasnic din 1821, provocat de 
turcii care au asediat mănăstirea. 


leroschimonahul 
Antim Gâină 
(1894 - 1974) 

In anul 1640 se construieşte, în turnul de sud-est al mănăstirii, Paraclisul „Ador- 
mirea Maicii Domnului”, de către ieromonahul Ghedeon, egumenul mănăstirii la 
acea vreme. 


Între Mănăstirea Secu şi Cetatea Neamţului au existat întotdeauna relaţii bune. 
Astfel, în anul 1646, domnitorul Vasile Lupu supune canonic biserica din Cetatea 
Neamţului, care avea hramul „Sfântul ierarh Nicolae“, Mănăstirii Secu. În anul 
1718, în timpul domnitorului Mihail Racoviţă, când biserica din Cetatea Neamţului 
a fost distrusă din ordinul turcilor, inscripţia cu stema Moldovei de pe această 
biserică a fost aşezată pe exteriorul peretelui paraclisului „Adormirea Maicii 
Domnului“ din partea de sudest a incintei Mănăstirii Secu. 


Între anii 1758-1763 se construieşte un paraclis din lemn cu hramul „Sfântul 
Nicolae”, în amintirea bisericii mari din Cetatea Neamţului, paraclis care va dăinui 
până la incendiul din 1821. Egumenul mănăstirii era, în acel timp, ieroschimonahul 
Nifon Udrea Trotuşanul. 


La 14 octombrie 1775 se stabileşte la Secu Sfântul Paisie Velicicovski, care a fost 
stareţ aici timp de patru ani (1775-1779), după care se mută la Mănăstirea Neamţ, 
lăsând la Secu drept egumen pe unul dintre ucenicii săi. Cu acest prilej, Mănăstirea 
Secu a fost supusă din punct de vedere administrativ Mănăstirii Neamţ până în anul 
1910. 


In anul 1821, lupta revoluționarilor eterişti cu turcii provoacă mari daune Mă- 
năstirii Secu: aici s-a desfăşurat ultima confruntare, din nefericire câştigată de 
turci, în urma căreia mănăstirea a fost incendiată şi distrusă în mare parte de 
flăcări. 


După 1821 s-au reconstruit corpurile de chilii din incintă, refăcându-se din temelii 
şi Paraclisul „Sfântul Nicolae”, distrus de incendiu. De asemenea, în anul 1832 se 
construieşte din zid, pe temelie de piatră, biserica cu hramul „Naşterea Sfântului 
loan Botezătorul” din cimitirul mănăstirii, pe locul bisericuţei de lemn a lui 
Zosima, distrusă şi aceasta în incendiul din 1821. 


Până în anul 1850 se restaurează şi biserica mare a mănăstirii, realizându-se, în 
aceeaşi perioadă, catapeteasma şi pictura murală în ulei. 


În perioada 1977-1984 s-au efectuat ample lucrări de restaurare a întregului 
complex monahal, lucrări care iau dat acestui aşezământ înfăţişarea pe care o are şi 
astăzi. 

După evenimentele din 1989, când poporul român a ieşit din întunericul comu- 
nismului, în Mănăstirea Secu s-au construit o serie de clădiri anexe necesare acti- 
vităților mănăstirii, construindu-se şi două arhondarice, ce oferă pelerinilor 

În perioada 2000-2002, stareţ fiind arhimandritul Vichentie Amăriei, s-au des- 
făşurat lucrări de restaurare a picturii murale şi a catapetesmei din biserica „Tăierea 
capului Sfântului loan Botezătorul” iar în anul 2002, cu ocazia aniversării a 400 de 
ani de la construirea mănăstirii, pictura bisericii a fost resfințită de către un sobor 
de ierarhi, între care amintim pe I.P.S. Ghenadios de Sassima, reprezentantul Pa- 
triarhiei Ecumenice, I.P.S. Vassilios de Tartus, reprezentantul Patriarhiei Antiohiei 
şi Înalt Prea Sfinţitul Daniel, mitropolitul Moldovei şi Bucovinei. 

Arhitectura bisericii reclamă puternice influențe munteneşti, mai ales prin sistemul 
de boltire şi de sprijinire a turlelor. Totodată, cupolele, spre deosebire de stilul 
moldovenesc, se sprijină direct pe arcurile masive ale naosului şi pronaosului, iar 
cele două turle au baze octogonale, specifice construcţiilor din Muntenia. 


Pictura inițială, executată în anul 1602 de meşteri al căror nume nu s-a păstrat, în 
stilul frescelor bizantine, pictură identică din punct de vedere al stilului şi al 
culorilor utilizate cu cea de la Mănăstirea Suceviţa, s-a păstrat, în câteva registre, 
atât în interior, deasupra uşii dintre pronaos şi naos şi la mormintele ctitoriceşti, 
unde se pot admira în întregime, cât şi în exterior, deasupra pisaniei originale de la 
1602, pe latura de sud. Să subliniem şi faptul că, inițial, biserica a fost pictată în 
exterior, lucru ce mai poate fi observat atât pe peretele de sud, cât şi pe turla de 
deasupra Sfântului Altar. 


Pictura actuală a fost executată în ulei, între anii 1849-1850, de pictorul Costache 
Lifsicar şi ucenicii săi şi de zugravul Tudorache Ionescu, în stilul specific 
Renaşterii, dar cu influenţe slavobizantine. 


În pronaos se găseşte o raclă frumos sculptată, din lemn de tei, conţinând mai 
multe odoare sfinte: 

— cruce în care se găseşte o părticică de lemn din Sfânta Cruce pe care a fost 
răstignit Mântuitorul lisus Hristos; 

— chivotul în care s-a păstrat un fragment din piciorul Sfântului loan Bote- 
zătorul; 

— părticele din moaştele Sfântului apostol Andrei, ale Sfântului marelui 
mucenic Gheorghe, ale Sfântului marelui mucenic şi tămăduitor Pantelimon, 
ale Sfântului mucenic Artemie, ale Sfântului sfinţit mucenic Haralambie, ale 
Sfântului ierarh loan Gură de Aur, ale Sfinţilor mucenici ucişi în Muntele 
Sinai, Rait şi în Ierusalim, ale Sfântului apostol Filip, ale Sfântului loan cel 
nou de la Suceava, ale Sfântului arhidiacon Ștefan, ale Sfintei mare 
mucenițe Marina, ale Sfântului Grigorie Decapolitul. 


În sfârşit, Mănăstirea Secu este înconjurată cu un puternic zid de piatră,care 
depăşeşte, în unele locuri, grosimea de 3 m şi înălțimea de 9 m, având turnuri la 
colțuri şi închizând o incintă de forma aproximativ dreptunghiulară, cu dimen- 
siunile de 95x75 m. 


Pe latura vestică se află masivul turn al intrării, având la primul etaj o încăpere 
boltită semicilindric, iar la cel de al doilea etaj, clopotniță. Scara de acces, în 
spirală, este alipită peretelui nordic al turnului. 

O dispoziţie interioară cu mult mai interesantă prezintă turnul nordvestic, denumit 
„turnul Mitrofanei”, la care etajele al doilea şi al treilea au fost amenajate ca 
locuinţă pentru famila ctitorului. 


Celelalte turnuri de colţ, cu câte un etaj, au camere simple, cu plafonul drept sau 
boltit semicilindric, excepție făcând doar turnul din unghiul sudestic, la al cărui 


etaj superior se găseşte Paraclisul cu hramul „Adormirea Maicii Domnului”. 


Sursa: https://secu.mmb.rof/istoria-manastirii-secu 

Mănăstirile şi schiturile închinate Mănăstirii Secu 


Mănăstirile şi schiturile închinate de-a lungul timpului Sfintei Mănăstiri Secu au 
fost următoarele: 


Mănăstirea „Sfântul Nicolae” din Cetatea Neamţului, cu paraclisul ei, 
închinată Mănăstirii Secu la anul 1646, de către voievodul Vasile Lupu; 
Mănăstirea Lipova (sat Valea Hogii, comuna Lipova, judeţ Vaslui) cu 
hramul „Adormirea Maicii Domnului”, închinată Mănăstirii Secu la anul 
1764, de către Despina Setrăreasa, soția lui Vasilache Cozma; 

Schitul Brăteşti (Roman), cu hramul „Tăierea capului Sfântului loan 
Botezătorul ”, închinat Mănăstirii Secu în anul 1663, de către ctitorul Nestor 
Batiste Veveli, călugărit sub numele de Nicodim, nepot al lui Nestor Ureche, 
Schitul Sihla, cu hramul ,, Naşterea Sfântului loan Botezătorul”, închinat 
Mănăstirii Secu la anul 1763, de către ctitorul lonița Pascanu Cantacuzino; 
Schitul Sihăstria Secului, cu hramul „Naşterea Maicii Domnului”, închinat 
Mănăstirii Secu la anul 1734, de către episcopul Ghedeon al Hușilor; 
Schitul Nifon, cu hramul „Buna Vestire”, întemeiat de ieroschimonahul 
Nifon de la Mănăstirea Secu, în anul 1690; 

— Schitul „Sfântul Ilie” (dealul Tăciunele, comuna Vânători, judeţul Neamţ) 
înființat în anul 1995, 

— Schitul ,„,Acoperământul Maicii Domnului” (sat Băiceni, comuna Cucuteni, 
județul laşi) înfiinţat în anul 1992; 

— Schitul „Sfânta Maria Magdalena” (comuna Țibucani, judeţul Neamţ) 
ctitorit de spătarul Iordachi Cantacuzino Deleanu, în anul 1774. 


Azi, dintre cele nouă aşezăminte monahale, doar patru schituri mai aparțin de 
Mănăstirea Secu: 

Y Schitul „Sfântul Nifon ” din județul Neamţ; 

Y Schitul „Sfântul Ilie” din comuna Vânători, județul Neamţ; 

V Schitul ,, Acoperământul Maicii Domnului ” din Băiceni, judeţul laşi; 

Y Schitul „Sfânta Maria Magdalena ”, din comuna Țibucani, judeţul Neamţ. 

Muzeul Mănăstirii Secu 


Ctitoria uneia dintre cele mai înstărite familii boiereşti ale Moldovei de la 
începutul veacului al XVII-lea, locaş în care şi-au petrecut o parte a vieţii lor câţiva 
dintre reprezentanţii de seamă ai bisericii moldoveneşti, ca mitropoliţii Varlaam, 
Sava şi Ghedeon, Mănăstirea Secu a devenit cu timpul posesoarea unui tezaur de 
obiecte de cult - veşminte, manuscrise, tipărituri, obiecte de metal - pe cât de 
numeroase, pe atât de valoroase din punct de vedere istoric şi artistic. Nicolae 
orga aprecia că ele constituie „marea minune a Secului”. 


În Muzeul Naţional de Artă al României se află strălucitorul Epitrahil al mitro- 
politului Varlaam, confecţionat în anul 1642 din mătase roşie brodată cu fir de aur 
şi având pe partea din fata reprezentări ale apostolilor, a Maicii Domnului şi a 
Sfântului loan Botezătorul. Sacosul aceluiaşi mitropolit, confecționat în anul 1636 
din catifea verde brodată cu fir de aur, argint şi mătase, un Val liturgic dăruit 
mănăstirii de către Mitrofana în anul 1611 şi lucrat din mătase roşie. 


Cele mai multe piese ale vechiului tezaur de la Secu, peste 70, se păstrează însă în 
cadrul colecţiei de obiecte bisericeşti a mănăstirii în care sunt expuse obiecte de 
cult, manuscrise, tipărituri (inclusiv Cazania de la 1643 a mitropolitului Varlaam). 

Dintre ele se remarcă, prin deosebita sa valoare artistică Aerul dăruit mănăstirii de 
către ctitori în anul 1608, pe fondul roşu al catifelei fiind reprezentată în fir de aur 
Plângerea lui lisus (Punerea în mormânt a Mântuitorului) încadrată de o inscripţie. 
Întreaga broderie este mărginită de o fâşie de mătase verde cu ciucuri de culoare 
roşie. Inscripţia în slavonă de pe Sfântul Aer este următoarea: „Acest aer 
închipuirea Dumnezeescului trup al Domnului nostru lisus Hristos, s-au făcut de 
robul lui Dumnezeu Nestor Ureche mare vornic al Țării de Jos şi Cneghina lui 
Mitrofana şi l-au dăruit Dumnezeescului locaş din nou ziditei sale mănăstiri ce se 
numeşte Secul, unde este hramul Tăerea cinstitului cap a Sfântului slăvitului 
Prooroc şi Botezătorul Domnului, loan, pentru mântuirea sufletelor sale, a 
părinţilor şi a fiilor lor, în zilele binecredinciosului şi de Hristos iubitorului nostru 
Simioan Moghila voevod domnitoriu pământului Moldovei. Anul de la Adam 7116, 
iară de la Hristos. 1608.” 


Aerul a fost înstrăinat de Mavrocordat Vodă, apoi prin Grigorie Alexandru Ghică 
Vodă dat înapoi la Mânăstire în 1766, Ghenari 18. 


Arhiereul Narcis Creţulescu afirma în Revista „Arhiva” din anul 1909, Iaşi, pg. 
233, ca Sfântul Aer a fost cusut de „însuşi mâna ctitorii Mitrofana, cu margarintare 
şi petre scumpe, cusut în mănăstire, în pârgul dinspre nord, cu ajutorul rudelor sale 
împreună cu alte odoară pentru Mănăstirea lor Secul”. Această afirmaţie este însă 
contrazisă de traducerea făcută celei de a doua inscripţii cusute pe această broderie 
în partea de jos, ce a fost scrisă în limba greacă şi care glăsuieşte aşa: „Acest sfânt 
epitaf s-a făcut cu cheltuiala prea cinstitului boier dumnealui Nestor Ureche, 
marele vornic a toată Moldova, şi a soţiei lui, Mitrofana, şi s-a închinat la Sfânta 
mănăstire ce se zice Secul, cu sârguinţă şi îngrijire, prin mâinile Filoteii monahiei, 
la Constantinopol, în anul de la Hristos 1608, indictia intaiu. Costo... romi chirigi 
lanachi”. 


Nu lipsită de interes este şi seria de Evangheliare în manuscris, cel mai vechi 
manuscris fiind unul scris în limba slavonă ce datează din secolul XIV- XV. 


La loc de cinste este şi „Îndreptarea legii” (Pravila lui Matei Basarab) tipărită la 
Târgovişte în anul 1652 din îndemnul mitropolitului Ştefan 

cuprinde chenare mari de sfinţi pe toate feţele filelor, săpate de monahul Ghervasie 
de la Neamţ, având legătura de argint cu decoraţiuni în filigran, patru icoane pe 
email reprezentându-i pe Sfinţii apostoli şi în mijloc o icoană pe email 
reprezentând Învierea, toate fiind împodobite cu pietre preţioase. 

Cele două chivote din muzeu sunt donate de schimonahia Safta Brâncoveanu la 
1842. Ele sunt confecționate din argint aurit şi au câte 5 turnuri, fiind împodobite 
cu briliante. 


Printre alte obiecte prezente în muzeul mănăstirii menționăm: 


= cruce îmbrăcată în argint ce datează din anul 1592, 

= două cădelniţe şi două căţui din argint aurit lucrate în stil gotic şi atribuite 
lui Nestor Ureche, sec. XVII, 

= un sfeşnic mare de argint cu decoraţiuni florale având inscripţia „Nestor 
Ureche, 1602”, 

= o frumoasă bederniţă, broderie în fir de aur şi argint reprezentând Învierea 
Domnului, care este împodobită de jur împrejur cu un şirag de perle 
originale şi este datată din vremea mitropolitului Varlaam - 1635, 

= două dvere brodate în fir de aur şi argint, atribuite lui Nestor Ureche, sec. 
XVII, cu motive florale bizantine, 

= trei cruci sculptate în lemn de măslin de călugării din mănăstire ferecate în 
argint aurit la 1849, 

= două litiere din argint aurit cu decoraţiuni în filigran, 

= o Sfântă Evanghelie tipărită la Moscova în 1763 în limba slavonă, ferecată 
în argint aurit, donată de Țarina Ecaterina a II-a a Rusiei, 

—> un set de sfinte vase din sec. al XVIII-lea din argint aurit, pocrovețe 
(acoperăminte) - broderii în fir de aur şi argint 

= şi alte obiecte care prezintă un mare interes. 

Did Cel mai deosebit dar pe care la primit Mănăstirea Secu, păstrat cu sfinţenie până Das 

La data de 20 iulie 1879, icoana a fost îmbrăcată în argint de către boierul Nicolae 
Albu şi soţia sa Maria, din Piatra Neamţ. 


Icoana a suferit dea lungul timpului câteva modificări şi restaurări, cea mai 
importantă restaurare având loc cu binecuvântarea Înalt Prea Sfinţitului Daniel, 
mitropolitul Moldovei şi Bucovinei, între anii 2003-2005, fiind executată de un 
colectiv de restauratori ce fac parte din Atelierele de Restaurare-Conservare 

Pe data de 26 august 2005, icoana Maicii Domnului Cipriota a fost adusă în pro- 
cesiune de la Atelierele de Restaurare de la Mănăstirea Putna şi a fost întâmpinată A 
acasă de vieţuitorii mănăstirii şi mulțimea de credincioşi prezentă cu această ie 

Biserica mare a Mănăstirii Secu 


Din complexul arhitectural al Mănăstirii Secu un interes aparte suscită, fără 
îndoială, biserica cu hramul „Tăierea capului Sfântului loan Botezătorul”, ce se 
prăznuieşte pe data de 29 august. 


Biserica, cu vădite influenţe munteneşti, a fost construită din piatră şi cărămidă, de 
către o echipă de meşteri locali şi munteni. Între anii 1812-1818 biserica a fost 
extinsă, prilej cu care s-a construit şi a doua turlă. De-a lungul vremurilor, biserica 
a suferit multe modificări, stilul muntenesc amestecându-se cu cel moldovenesc. 


Pe peretele de sud se află pisania bisericii, scrisă în limba slavonă, deasupra căreia 
este zugrăvită o icoană în stil bizantin, înfăţişându-i, în dreapta, pe Domnul Hristos 
ca arhiereu şezând pe tron şi pe Maica Domnului îmbrăcată ca o împărăteasă 
bizantină, în stânga pe Sfântul loan Botezătorul, îmbrăcat ca şi asceţii din vechime, 
iar în partea de jos găsim pe Sfinţii profeți Zaharia şi Aron. Această icoană, 
denumită „Deisis”, este originală şi a fost pictată în anul 1602. 

Construcţie în plan triconc, de proporții apreciabile, cu o înălțime a pereţilor de 9,5 
m şi o lungime pe axul longitudinal de aproximativ 30 de m, prin plastica 
decorativă a fațadelor, acest locaş se încadrează în orientarea nouă a arhitecturii 
moldoveneşti de la sfârşitul veacului al XVI-lea şi începutul celui următor. 


Fațadele bisericii sunt împărţite în două registre, printr-un brâu de origine 
munteană, format din două şiruri de cărămizi dispuse în formă de zimţi. Singurul 
element de plastică decorativă comun ambelor registre îl constituie arcaturile plate, 
cu arhivolte reintrate faţă de suprafaţa zidurilor şi sprijinite pe pilaştri înguşti, 
realizați prin adâncirea spaţiilor laterale sub forma unor nişe. Numărul arcadelor 
din registrul superior este aproximativ dublu faţă de cel al registrului de Jos. 


Biserica nu are soclul profilat, în schimb este înconjurată de o cornişă proeminentă, 
alcătuită din şiruri de cărămizi aşezate fie normal, fie în zimţi. 


Cele două turle ale ei, cu câte opt feţe, se reazemă pe câte două baze: prima pătrată, 
iar a doua octogonală. Şi aici, ca şi pe faţade, elementul decorativ esenţial îl 
formează arcaturile plate şi cornişele de aceeaşi factură, aşezate sub streaşine. 


În interior, biserica înfăţişează suita completă a încăperilor cu care se amplificase 
treptat planul triconc al primelor biserici moldoveneşti: pridvor, pronaos, încăperea 
mormintelor, naos, altar şi proscomidiar. 

Pridvoraşul, care fusese adăugat ulterior construcției, a fost înlăturat cu prilejul 
lucrărilor de restaurare efectuate în a doua jumătate a secolului XX. Restauratorii 
au înlăturat, de asemenea, şi diaconiconul care făcea notă discordantă cu arhi- 
tectura de ansamblu a clădirii. 


Pridvorul este o mică încăpere luminată doar de o fereastră, săpată în peretele de 
sud, în locul uşii de altădată. 


Pe pereţi sunt zugrăvite scene reprezentând Judecata de Apoi, aducerea moaştelor 
Sfântului loan cel nou de la Suceava, tabloul votiv al ctitorilor Nestor şi Mitrofana 
Ureche, precum şi tablouri înfăţişându-l pe domnitorul Ieremia Movilă alături de 
Doamna Maria, pe Sfântul Paisie Velicicovski şi pe mitropolitul Veniamin Cos- 
tachi. 


Pronaosul, de forma unui pătrat, este luminat printr-o fereastră largă, dispusă, ca şi 
în cazul pridvorului, pe peretele de sud. Deasupra se înalță o turlă spațioasă, cu 
ferestre în axe. Cilindrul turlei, mărginit la ambele capete de şiruri de cărămizi 


AAA AAA AAA AAA AAAAAĂAA 


Xe Xe e e eee 


SA AA AAA AAA AAA AAA AAA AAA 


Xe Xe Xe e e eee eee eX 


aşezate în zimţi, nu se sprijină însă pe sistemul celor patru arce piezişe, tipic 
moldoveneşti, ci direct pe arcurile mari, în consolă, alipite pereţilor. 


Încăperea mormintelor, luminată de două ferestre laterale, are o calotă minusculă, 
sprijinită pe arcuri oblice. Aici sunt prezente mormintele ctitorilor: în dreapta, cel 
al lui Nestor Ureche ( 1617) iar în stânga, mormântul soției sale, Mitrofana ( 
1633), săpate în firidele arcuite ce au zugrăvite, în stilul bizantin propriu picturilor 
de la 1602, scene din Vechiul Testament: „Sfânta Treime - Cina de la Stejarul 
Mamwri” şi „Sânul patriarhilor Avraam, Isaac şi lacob”. 


Naosul, cu cele două abside ale sale, fiecare având câte o fereastră la mijloc, repetă 
sistemul de boltire folosit în pronaos. Între camera mormintelor şi naos există 
astăzi un simplu arc transversal, datorat, desigur, unei intervenţii ulterioare, căci la 
origine nu putea fi aici decât un zid de piatră, cu uşa la mijloc sau poate, acea 
inovaţie introdusă mai întâi la biserica Mănăstirii Galata: coloane menite să susţină 
arcadele. 


Pereţii pronaosului şi naosului sunt împodobiţi cu scene din vieţile sfinților din 
calendar, cu evenimente importante din viaţa Bisericii, cum ar fi, de pildă, 
Sinoadele ecumenice, dar şi chipuri de ierarhi şi cuvioşi. De asemenea, absidele 
stranelor sunt zugrăvite cu scene din viața Mântuitorului şi a Sfinților apostoli. 


Altarul are forma unei abside alungite, cu o fereastră spre răsărit şi o boltă în 
semicalotă deasupra, de la care se face trecerea, printr-o simplă retragere, la nivelul 
de susținere al tamburului turlei din naos. Şi altarul este împodobit cu picturi, 
reprezentând atât figuri de sfinţi, mari dascăli ai lumii şi ierarhi, cât şi scene din 
viaţa Maicii Domnului şi a Mântuitorului. 

Sărbătoarea continuă la aşezarea monahală nemţeană: Hramul Mănăstirii 
Secu 


Constantin Ciofu / în Ziarul Lumina, 
Ediţia de Moldova - Marţi, 30 august 2011 


Pelerini din toată ţara au venit ieri la hramul Mănăstirii Secu din judeţul Neamţ. 
Sfânta Liturghie a fost săvârşită pe un podium amenajat în incinta aşezării 
monahale. Sărbătoarea hramului continuă astăzi la Mănăstirea Secu prin cinstirea 
Sfântului Varlaam, mitropolitul Moldovei, şi a Sfântului cuvios loan de la Râşca şi 
Secu, episcopul Romanului. 


Martiriul Sfântului loan Botezătorul a fost cinstit ieri în mod deosebit la Mă- 
năstirea Secu din judeţul Neamţ. Credincioşii din mai multe zone ale Moldovei şi- 
au îndreptat paşii către străvechea aşezare monahală pentru a participa la slujba 
hramului. 


De dimineaţă, Înalt Preasfinţitul Teofan, arhiepiscopul Iaşilor şi mitropolitul 
Moldovei şi Bucovinei, a fost întâmpinat în fața stăreției mănăstirii de către 
soborul de preoţi şi diaconi şi de pelerini. 


Sfânta Liturghie a fost oficiată de Mitropolitul Moldovei şi Bucovinei, alături de 
un sobor de preoţi şi diaconi de la mai multe mănăstiri şi parohi din ţara noastră. 
Podiumul amenajat pentru săvârşirea Sfintei Liturghii a fost împodobit cu flori, 
având în faţă icoanele sfinţilor care ocrotesc aşezarea monahală. 


Oamenii s-au închinat în sfintele lăcaşuri ale mănăstirii, dar şi la moaştele 
Sfântului Varlaam, mitropolitul Moldovei, trecând şi pe la mormântul Sfântului cu- 
vios loan de la Râşca şi Secu, aflat în absida din dreapta a ctitoriei vornicului Ţării 
de Jos, Nestor Ureche. 


În timpul Sfintei Liturghii, ierod. Hrisostom Filipescu a fost hirotonit ieromonah, 
iar monahul Varlaam Prodan a fost hirotonit ierodiacon pe seama Mănăstirii Secu. 


Răspunsurile la strană au fost date de Corul "Sfântul Varlaam, mitropolitul 
Moldovei", al Mănăstirii Secu. 


Liturghie arhierească azi, în ziua cinstirii Sfântului Varlaam 

După citirea Sfintei Evanghelii, Înalt Preasfinţitul Teofan a adresat un cuvânt de 
învăţătură, explicând semnificaţiile sărbătorii tăierii capului Sfântului loan Bote- 
zătorul. "Ziua de astăzi (n.r. ieri) înfăţişează ultima parte a vieţii Sfântului loan, 
numit de Domnul Hristos "cel mai mare om", care moare într-un mod neaşteptat. 
Acest lucru s-a întâmplat din cauza dramei păcatului, fiind prelungirea primului 
fiatricid din istoria umanităţii, uciderea de către Cain a fratelui său, Abel. În 
această zi binecuvântată plângem moartea Sfântului loan Botezătorul, cel care s-a 
apropiat de "Mielul lui Dumnezeu”, după cum L-a numit în timpul vieţii pe 
Mântuitorul. Îl rugăm pe Dumnezeu să ne ajute să urmăm drumul Sfântului loan 
Botezătorul, să ne îndepărtăm de calea cea rea parcursă de Irod şi Irodiada”, a 
explicat IPS Teofan. 


La finalul slujbei, arhim. Vichentie Amariei, stareţul Mănăstirii Secu, şi-a exprimat 
bucuria pentru ziua frumoasă a cinstirii Sfântului loan, mulţumind mitropolitului 
Moldovei şi Bucovinei, părinţilor slujitori şi credincioşilor pentru prezenţă. "Să ne 
ajute Bunul Dumnezeu ca prin rugăciunile Sfântului loan Botezătorul şi ale tuturor 
sfinților să ajungem în împărăţia cea veşnică", a spus arhim. Vichentie Amariei. 


La Mănăstirea Secu sunt pomeniţi astăzi Sfântul Varlaam, mitropolitul Moldovei, 
canonizat de Biserica noastră în anul 2007, şi Sfântul cuvios loan de la Râşca şi 
Secu, episcopul Romanului, canonizat alături de alți opt sfinți nemţeni în anul 
2008. Sfânta Liturghie va fi săvârşită de PS Varlaam Ploieşteanul, episcop-vicar 
patriarhal, alături de un sobor de preoţi şi diaconi. 


"Ne-am rugat ca Dumnezeu să-i întărească pe cei mai neputincioşi decât noi" 


Cei peste 500 de credincioşi care au împodobit prin rugăciune hramul Mănăstirii 
Secu au mărturisit că au venit în aşezarea monahală ocrotită de Sfântul loan 
Botezătorul, Sfântul mitropolit Varlaam şi Sfântul cuvios loan de la Râşca şi Secu 
pentru a se ruga şi a primi binecuvântare arherească. 


"Ne-am rugat ca Dumnezeu, prin rugăciunile Sfântului Ioan Înaintemergătorul 
Domnului, să ne ocrotească familia şi să-i întărească pe cei care sunt mai 
neputincioşi decât noi. Voi rămâne şi la sărbătorirea Sfântului Varlaam şi a 
Sfântului cuvios loan şi îmi doresc să merg în pelerinaj şi la mănăstirile nemţene 
din zonă", a declarat Madlene Burcă din Piatra Neamţ. 


"Am venit la acest hram pentru că se oficiază o slujbă frumoasă, arhierească. Ne- 
am rugat pentru sănătate şi ajutor în această zi de post în care îl cinstim pe Sfântul 
loan Botezătorul", a spus Natalia Ticuţ din Pipirig, judeţul Neamţ. 

(Foto) Mănăstirea Secu - una dintre cele mai vechi aşezări monahale din 
Neamţ 


foto: Oana Nechifor 


Mănăstirea Secu a fost ctitorită de Nestor Ureche, tatăl cronicarului Grigore 
Ureche, în 1602, pe locul unei mai vechi sihăstrii, cunoscută sub numele de Schitul 
lui Zosima. Domnitorul Petru Rareş a ridicat biserica schitului, iar Doamna Elena 
şi fiii săi au îngrădit-o cu zid de piatră. Pictura a fost refăcută între 1849 şi 1850, în 
ulei, în stil renascentist, cu influenţe slavo-bizantine. Aici sunt adăpostite moaştele 
Sfântului ierarh Varlaam. 

Pr. Silviu Cluci - Mănăstirea Bodești 


240) 


i-o doxologia:re 


Mănăstirea „Sfântul Vasile cel mare” - Bodeşti este aşezată pe un platou din loca- 
litatea Bodeşti, judeţul Neamţ, la jumătatea distanţei dintre oraşele Piatra Neamţ şi 
Târgu Neamţ, pe partea stângă a şoselei. 


Mănăstirea „Sfântul Vasile cel mare” a luat fiinţă ca schit de călugări, sub 
jurisdicția Mănăstirii Bistriţa, în anul 1996. Locul bisericii actualului aşezământ a 
fost sfințit la 4 august 1996, de către Preasfinţitul Calinic Botoşăneanul, episcop- 
vicar al Arhiepiscopiei Iaşilor, cu binecuvântarea Preafericitului Părinte Daniel, 
patriarhul Bisericii Ortodoxe Române, pe atunci mitropolit al Moldovei şi Buco- 
vinei. Lucrările de ridicare a aşezământului s-au făcut cu purtarea de grijă a arhi- 
mandritului Ciprian Zaharia. 

În iunie 2007, aşezământul a fost ridicat la rang de mănăstire, iar la 30 august, în 
acelaşi an, biserica şi paraclisul au fost sfințite de către Preafericitul Daniel, 
împreună cu un sobor de 12 arhierei, care au participat, la Mănăstirea Secu, la 
slujba de canonizare a Sfântului ierarh Varlaam, mitropolitul Moldovei. Cu prilejul 
acestui eveniment, mănăstirea a primit o părticică din moaștele Sfântului ierarh 
Varlaam, acesta devenind, împreună cu Sfântul Vasile, ocrotitor al aşezământului. 
În prezent, obştea mănăstirii numără zece vieţuitori. 


Ansamblul clădirilor 


Biserica cu hramul „Sfântul Vasile cel mare” şi „Sfântul ierarh Varlaam, 
mitropolitul Moldovei” este construită în plan trilobat. Are două turle, 32.8 metri 
lungime, 9 metri lăţime, iar zidurile au 60 de centimetri grosime. Intrarea în 
biserică se face printr-un pridvor deschis, iar sfântul lăcaş cuprinde încăperile 
tradiționale stilului moldovenesc: altar, naos, pronaos şi pridvor. Decorația 
exterioară este marcată de un şir de ocniţe şi ancadramente, în jurul golurilor 
ferestrelor şi ale uşilor. 


Paraclisul cu hramul „Buna Vestire” cuprinde, de asemenea, cele patru încăperi 
tradiţionale stilului moldovenesc. Şi biserica mare şi paraclisul sunt pictate în stil al 
fresco de către pictorul Gheorghe Matei din Frasin, judeţul Suceava, scenele 


A 


A A <A A A A A Ă A A A A A A A A A A 
) f i 4 


/ A / A 2 / J | A L I J 
i d d > > i <a = ag Dad p> > <p =p = > > 
ZA d IA bf 1 D1 LA bd PT D1 LA PI d bd IA b! pf d! PA PR Fă bf bd bd 


AAA AAA AAA AAA AAA AAA AAA 


Xe Xe Xe ee eee eee eX 


biblice fiind deosebit de expresive şi intens colorate, majoritatea reprezentate în 
mărimi naturale. La ambele lăcaşuri catapeteasma, iconostasurile, scaunul arhie- 
resc şi stranele sunt sculptate, cu o bogată dantelărie, în lemn de stejar, de meşteri 
din zona Neamţului. 


De paraclisul mănăstirii este alipită, într-un frumos tot unitar, casa monahală, 
construită în stil brâncovenesc, pe două nivele: parter şi etaj. Este o construcție 
complexă, cuprinzând chiliile, o trapeză generoasă, dar şi camere de odihnă, pe 
care mănăstirea le pune la dispoziția pelerinilor. 


Mănăstirea astăzi 


In prezent, obştea mănăstirii numără 5 vieţuitori, avându-l ca stareţ pe Părintele 
Protosinghel Ieronim Andrescu. 


Hramul de vară al Mănăstirii Bodeşti, de pe 30 august - Sfântul ierarh Varlaam, 
adună un număr mare de persoane, atât din zona Neamţului, cât şi din alte părți ale 
țării. După momentul sfințirii bisericii acestei aşezări monahale, 30 august 2007, 
hramul de vară a devenit prilej de comuniune în rugăciune atât pentru slujitorii 
sfintelor altare, cât şi pentru cei care caută să se apropie de Dumnezeu prin 
rugăciunile sfinților. 


Contact 

Adresă: Comuna Bodeşti, cod 617070, jud. Neamţ 
Telefon: (+4) 0233 243 675, (+4) 0745 677480 
E-mail: bodesti 2mmb.ro 


(Foto) Bodești - prima mănăstire închinată Sfântului Varlaam, mitropolitul Mol- 
dovei: 


https://doxologia.ro/locuri-sfinte/bodesti-prima-manastire-inchinata-sfantului-varlaam- 
mitropolitul-moldovei-galerie-foto 

(Foto) Bodești - prima mănăstire închinată Sfântului Varlaam, Mitropolitul 
Moldovei 


Mănăstirea Bodeşti, cu hramurile Sfântul Vasile cel mare şi Sfântul Varlaam, 
mitropolitul Moldovei, a fost înființată în anul 1996. Funcţionând mai întâi ca 
schit, sub purtarea de grijă a Mănăstirii Bistriţa, pe 30 august 200, a fost ridicat la 
statut de mănăstire. 

LA VREMEA 
CEA DIN URMĂ, 
MUNCA VA 

FI O RUȘINE, 

Sfântul Mitropolit 
Varlaam al Moldovei 


G Q TrinitasTV 


Xe Xe e e Xe e e e e e e e e e e e e 
Xp XP Xe De Pee ee PN 


AAA AAA AAA AAA AAAAAAAĂA 


AAA AAA AAA AAA AAA AAA 


Xe Xe Xe ee eee eee eX 


Troparul Sfântului lerarh Varlaam, 
Mitropolitul Moldovei 

30 August - Glasul 1 


Vrednic slujitor al lui Jristos 
si întelept apărător al dreptei 
credinte, mare cinstitor al 
Sfintei Cuvioase Parascheva 
si credincios luminător al 
neamului românesc, Sfinte 
Ierarhe Varlaam, roagă pe 
Jristos-Dumnezeu să 
ocrotească si să mântuiască 
sufletele noastre. 

SFÂNTUL VARLAAM 
ICRARH MITROPOLITUL 
MOLDOVEI 


Bucură-te, Sfinte ierarhe Varlaam, tâlcuitor al Evangheliei lui Hristos! 

